1. საჯარო სექტორის შეფასების კატეგორიები 

1.1. თანამდებობის პირების მიერ ქრთამის აღებისა და მათთვის ქრთამის მიცემის აკრძალვა  

1.1.1. საჯარო სექტორში ქრთამის ამკრძალავი კანონმდებლობა 

საქართველოში თანამდებობის პირთა და საჯარო მოსამსახურეთა კეთილსინდისიერებასთან დაკავშირებული უამრავი სამართლებრივი ნორმა მოქმედებს. აღნიშნული ნორმები ჩამოყალიბებულია „საჯარო დაწესებულებაში ინტერესთა შეუთავსებლობისა და კორუფციის შესახებ“ კანონსა და  მთავრობის დადგენილებაში „საჯარო დაწესებულებაში ეთიკისა და ქცევის ზოგადი წესების განსაზღვრის შესახებ“.[footnoteRef:1]  [1:  კანონი „საჯარო სამსახურის შესახებ“, 2015 წლის 27 ოქტომბერი. ] 


საჯარო მოსამსახურეები ვალდებულნი არიან, რომ მიუკერძოებლად და კეთილსინდისიერად შეასრულონ საკუთარი მოვალეობები და არ გამოიყენონ სამსახურეობრივი უფლებამოსილება პირადი გამორჩენის მიზნით. საჯარო მოსამსახურეებს ეკრძალებათ ნებისმიერი საჩუქრის ან მომსახურების მიღება, რომელმაც შეიძლება გავლენა მოახდინოს მათი სამსახურეობრივი მოვალეობის შესრულებაზე და ვალდებულნი არიან ნებისმიერი ასეთი შეთავაზების შესახებ აცნობონ მათ უშუალო ხელმძღვანელს. ისინი ვალდებულნი არიან, მიიღონ ზომები ინტერესთა შეუთავსებლობის ნებისმიერი შემთხვევის დაუშვებლობისთვის და განაცხადონ ინტერესთა შეუთავსებლობის შემთხვევების შესახებ, თუ მათ ადგილი ექნება.[footnoteRef:2]  [2:  კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“, 1997 წლის 11 ნოემბერი, მუხლები 3, 11.   ] 

	
ზემოხსენებული კანონის თანახმად, საჯარო მოსამსახურე ვალდებულია, წარადგინოს ოფიციალური შეტყობინება 	თუ რომელიმე მისი ნათესავი იმავე დაწესებულებაში მუშაობს. საჯარო მოსამსახურეს ეკრძალება, რომ, როგორც საჯარო მოსამსახურემ, დადოს კომერციული გარიგება ოჯახის წევრებთან ან ახლო ნათესავებთან, მისივე დაწესებულებასთან, სამეწარმეო საქმიანობის სუბიექტებთან ან პოლიტიკურ პარტიებთან. თუ საჯარო მოსამსახურე ფლობს სამეწარმეო საქმიანობის სუბიექტის წილს, ის ვალდებულია, რომ, საჯარო სამსახურში მუშაობის ვადით, საკუთარი წილი დროებით სამართავად სხვა პირს გადასცეს. ამასთან ერთად, კანონი ადგენს იმ საჩუქრების ღირებულების ზედა ზღვარს, რომლის მიღებაც შეუძლია საჯარო მოსამსახურეს წლის განმავლობაში, და განსაზღვრავს ერთი საჩუქრის მაქსიმალურ დასაშვებ ღირებულებას. მსგავსი შეზღუდვა მოქმედებს საჯარო მოსამსახურეთა ოჯახის წევრების შემთხვევაშიც. საჯარო მოსამსახურეს უფლება არ აქვს, რომ პარალელურად ასრულებდეს რაიმე ანაზღაურებად სამუშაოს ან მონაწილეობდეს სამეწარმეო საქმიანობაში. თანამდებობის პირის ახლო ნათესავი არ შეიძლება დაინიშნოს მისი სამსახურეობრივი ზედამხედველობის ქვეშ მყოფ თანამდებობაზე, გარდა იმ შემთხვევისა, როცა დანიშვნა ღია კონკურსის საფუძველზე ხდება.[footnoteRef:3]  [3:  იქვე, მუხლები 6, 13. ] 


საჯარო მოხელის მიერ ქრთამის აღება ან მიცემა, სამსახურეობრივი უფლებამოსილების ბოროტად გამოყენება, სამსახურეობრივი უფლებამოსილების გადამეტება, ზეგავლენით ვაჭრობა და სამსახურეობრივი სიყალბე საქართველოს სისხლის სამართლის კოდექსით დასჯად სისხლის სამართლის დანაშაულებად ითვლება.[footnoteRef:4] [4:  საქართველოს სისხლის სამართლის კოდექსი, 1999 წლის 13 აგვისტო, მუხლები 338, 339. ] 


ასევე სისხლის სამართლის წესით დასჯადია საჯარო მოხელეების, მათ შორის უცხო ქვეყნების საჯარო მოხელეების, მიერ ჩადენილი ქრთამის აღება ან მიცემა და კორუფცია. კანონის მიხედვით, ადგილობრივი ან უცხო ქვეყნის საჯარო მოხელის მიერ, თანამდებობრივი ავტორიტეტის გამოყენებით, ქრთამის აღების, მოთხოვნის ან მიღების გზით ფინანსური ან სხვა სარგებლის მიღება სისხლის სამართლის დანაშაულს წარმოადგენს და კანონით ისჯება.[footnoteRef:5]  [5:  იქვე, მუხლები 338, 339. ] 


1.1.2. საჯარო სექტორში ქრთამის ამკრძალავი კანონმდებლობის აღსრულება 

საქართველოს ანტიკორუფციული და ქრთამის ამკრძალავი კანონმდებლობა ძირითადად შეესაბამება საერთაშორისო სტანდარტებს, კონვენციებსა და არბიტრაჟის მექანიზმებს.[footnoteRef:6] ამის მიუხედავად, პასუხისმგებელი უწყებების მიერ აღნიშნული კანონმდებლობის აღსრულება ქვეყანაში ნაკლებად ეფექტიანია, რაც ძირითადად არათანმიმდევრული პოლიტიკით არის განპირობებული.  [6:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, pp. 92-96, http://bit.ly/30krxRv] 


ბოლო წლებში საჯარო სამსახურში კორუფციის აღმოსაფხვრელად საქართველოს მთავრობის მიერ მიმართული შეთანხმებული ძალისხმევის შედეგად, საქართველოს საჯარო დაწესებულებებში ქრთამის მაჩვენებელი საკმაოდ დაბალია. ამის მიუხედავად, ნეპოტიზმი და ფავორიტიზმი საჯარო მოხელეებს შორის მნიშვნელოვან პრობლემად რჩება. 2020 წელს ჩატარებული საზოგადოებრივი აზრის კვლევის მიხედვით, გამოკითხულთა მხოლოდ 1%-მა აღნიშნა, რომ მათ ან მათი ოჯახის წევრებს სახელმწიფო მომსახურებისთვის ქრთამის გადახდა მოსთხოვეს. ამის მიუხედავად, იმავე კვლევის ფარგლებში, გამოკითხულთა 63%-მა აღნიშნა, რომ საჯარო მოხელეების მხრიდან გავრცელებულია თანამდებობის ბოროტად გამოყენება სხვადასხვა მიზნებისთვის, როგორებიცაა ოჯახის წევრების დასაქმება, საკუთარი ბიზნესის მფარველობა და ბიუჯეტის თანხების არამიზნობრივი ხარჯვა. მეტიც, გამოკითხულთა 47%-ს მიაჩნია, რომ მაღალი თანამდებობის პირებთან დაკავშირებული კორუფციის შემთხვევების სათანადოდ გამოძიება არ ხდება.[footnoteRef:7] მაღალი დონის კორუფცია ქვეყნისთვის მნიშვნელოვან გამოწვევად რჩება და, საჯარო სექტორში კორუფციისა და ქრთამის დაბალი მაჩვენებლის მიუხედავად, კეთილსინდისიერების მექანიზმის საერთო აღსრულება და მაღალი დონის კორუფციის შემთხვევების გამოძიება სუსტია.[footnoteRef:8] [footnoteRef:9]  [7:  „საერთაშორისო გამჭვირვალობა - საქართველო“, „კორუფცია საქართველოში: საზოგადოებრივი აზრის კვლევის შედეგები“, 2020 წლის 8 ივნისი, 
https://transparency.ge/ge/post/korupcia-sakartveloshi-sazogadoebrivi-azris-kvlevis-shedegebi]  [8:  European Parliament, European Parliament resolution of 14 November 2018 on the implementation of the EU Association Agreement with Georgia, pp. 6-7, 14 November 2018, https://www.europarl.europa.eu/doceo/document/TA-8-2018-0457_EN.html]  [9:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, pp. 16-21, http://bit.ly/30krxRv] 


მიუხედავად იმისა, რომ, ევროკავშირთან დადებული ასოცირების ხელშეკრულებისა და 2017-2020 წლების ასოცირების დღის წესრიგის ფარგლებში, საქართველოს მთავრობამ კორუფციასთან, მათ შორის, მაღალი დონის კორუფციასთან და ქრთამთან, აქტიური ბრძოლის ვალდებულება აიღო, მაღალი დონის კორუფცია კვლავ სერიოზულ პრობლემად რჩება.[footnoteRef:10]  [10:  „საერთაშორისო გამჭვირვალობა - საქართველო“, „მცირე ნაბიჯები დიდი მიზნებისკენ: საქართველოს ანტიკორუფციული პოლიტიკა ევროკავშირთან ასოცირების პროცესის კონტექსტში“, ივნისი, 2019, გვ. 3, https://www.transparency.ge/sites/default/files/association_goals_corruption_geo.pdf ] 


კორუფციასთან ბრძოლაზე და ანტიკორუფციული და ქრთამის ამკრძალავი კანონმდებლობის აღსრულებაზე პასუხისმგებლობა რამდენიმე სამთავრობო დაწესებულებას შორის არის განაწილებული. ამის შედეგად, ამ უწყებებს შორის საქმიანობის მანდატი და სფეროები მკაფიოდ არ არის განაწილებული. საქართველოსთვის მნიშვნელოვან პრობლემას წარმოადგენს ის გარემოება, რომ მთავრობას არ შეუქმნია დამოუკიდებელი უწყება, რომელიც მთავრობის წევრების კორუფციაში მონაწილეობისა და სხვა დარღვევების შემთხვევებს გამოიძიებდა.[footnoteRef:11]  [11:  იქვე, გვ. 8. ] 


კორუფციის ფაქტების აღმოჩენასა და გამოძიებაზე ზედამხედველობა სამი ძირითადი უწყების მოვალეობაა, ესენია:

· სახელმწიფო უსაფრთხოების სამსახურის (სუსი) ანტიკორუფციული სააგენტო;  
· გენერალური პროკურატურის საგამოძიებო ნაწილი (კორუფციულ დანაშაულზე სისხლის სამართლებრივი დევნის სამმართველო);  
· ფინანსთა სამინისტროს საგამოძიებო სამსახური.[footnoteRef:12] [12:  „ინფორმაციის თავისუფლების განვითარების ინსტიტუტი“ (IDFI), „საქართველოში ელიტურ კორუფციასთან ბრძოლა კვლავ გამოწვევად რჩება“, 2018 წლის 12 ოქტომბერი,     https://idfi.ge/ge/fight_against_elit_corruption_is_still_a_challenge_in_georgia ] 


ბოლო რამდენიმე წლის მანძილზე სუსი რამდენიმე ადგილობრივი და საერთაშორისო ორგანიზაციის კრიტიკის ობიექტი იყო. მის მიმართ ერთ-ერთი ძირითადი პრეტენზია ეხებოდა ანტიკორუფციული სტრუქტურული დანაყოფის სახელმწიფო უსაფრთხოების სამსახურის შიგნით დაარსებას და, ასევე, გენერალურ პროკურატურაში როგორც საგამოძიებო, ისე საპროკურორო უფლებამოსილებების კონცენტრირებას, რამაც შეიძლება გამოიწვიოს დისბალანსი და საფრთხე შეუქმნას საგამოძიებო პროცესის მიუკერძოებლობას.[footnoteRef:13]  [13:  „ადამიანის უფლებების სწავლებისა და მონიტორინგის ცენტრი“ (EMC), „საგამოძიებო სისტემის ანალიზი“, 2018, გვ. 7, https://emc.org.ge/ka/products/sagamodziebo-sistemis-analizi] 


2018-2019 წლებში, სუსის და გენერალური პროკურატურის ორმა ძირითადმა ანტიკორუფციულმა სამსახურმა სხვადასხვა საჯარო დაწესებულებებში კორუფციის ფაქტების გამოძიება ჩაატარა. ამ გამოძიებების უმეტესობა ადგილობრივი თვითმმართველობის მოხელეებს ეხებოდა. მხოლოდ 2018 წელს, სუსმა ქვეყნის მასშტაბით ადგილობრივი მუნიციპალიტეტების 8 თანამშრომელი დააკავა. აღნიშნულ თანამდებობის პირებს შორის იყვნენ სამეგრელო-ზემო სვანეთის მხარის ყოფილი გუბერნატორი, ზუგდიდის მერი და წალენჯიხის მუნიციპალიტეტის მერიის წარმომადგენელი.[footnoteRef:14] იმავე წელს, გენერალური პროკურატურის საგამოძიებო ნაწილმა გამოძიება და დევნა აწარმოა 300-ზე მეტი მოქმედი და ყოფილი თანამდებობის პირის/საჯარო მოსამსახურის მიმართ, რომელთაგან ბევრს       ქრთამის აღებისა და სამსახურეობრივი უფლებამოსილების ბოროტად გამოყენების ბრალი წარედგინა.[footnoteRef:15]   [14:  საქართველოს სახელმწიფო უსაფრთხოების სამსახური, საქართველოს სახელმწიფო უსაფრთხოების სამსახურის ანგარიში, 2018 წლის დეკემბერი, გვ. 16, https://bit.ly/2PaxFu8  ]  [15:  საქართველოს გენერალური პროკურატურა, საქართველოს პროკურატურის 2019 წლის საქმიანობის ანგარიში, 2020 წლის 5 მაისი, გვ. 3-33, https://pog.gov.ge/uploads/f67fa1c7-angarishi-15-05-2020.pdf ] 

2018 წელს, სუსის ანტიკორუფციულმა სააგენტომ 71 საქმეზე განახორციელა სამძებრო და საგამოძიებო ღონისძიებები ქრთამის მიცემასა და აღებასთან, სამსახურეობრივ გულგრილობასთან, სამსახურეობრივ სიყალბესთან და და სხვა მსგავს დანაშაულებთან დაკავშირებით, რასაც შედეგად 133 პირის, მათ შორის, ბევრი თანამდებობის პირის მიმართ ბრალის წარდგენა და დაპატიმრება მოჰყვა.[footnoteRef:17]   [17:  საქართველოს სახელმწიფო უსაფრთხოების სამსახური, საქართველოს სახელმწიფო უსაფრთხოების სამსახურის ანგარიში, 2018 წლის დეკემბერი, გვ. 16-17, https://bit.ly/2PaxFu8  ] 

	
იურიდიული პირები 
სისხლის სამართლის კოდექსი უზრუნველყოფს იურიდიული პირის სისხლისსამართლებრივი პასუხისმგებლობის განცალკევებას; ის არ მოითხოვს, რომ ფიზიკური პირის მსჯავრდება იურიდიულ პირზე პასუხისმგებლობის დაკისრების წინაპირობა იყოს და საშუალებას იძლევა, რომ იურიდიული პირის მიმართ წარმოებული გამოძიება და სასამართლო პროცესი ფიზიკური პირის მიმართ სამართლებრივი წარმოებისგან განცალკევებულად წარიმართოს. სისხლის სამართლის კოდექსი ადგენს, რომ იურიდიულ პირს სისხლისსამართლებრივი პასუხისმგებლობა ეკისრება იმ შემთხვევაშიც, როდესაც სისხლის სამართლის დანაშაული ჩადენილია იურიდიული პირის სახელით ან მისი მეშვეობით, მიუხედავად იმისა, დადგენილია თუ არა დანაშაულის ჩამდენი ფიზიკური პირი. ამასთან ერთად, პასუხისმგებელი პირის სისხლისსამართლებრივი პასუხისმგებლობისგან გათავისუფლება არ წარმოადგენს იურიდიული პირის სისხლისსამართლებრივი პასუხისმგებლობისგან გათავისუფლების საფუძველს.[footnoteRef:18]  [18:  საქართველოს სისხლის სამართლის კოდექსი, მუხლი 107.] 


არსებული კანონმდებლობის უარყოფითი მხარე ისაა, რომ არ არსებობს პირდაპირი დათქმები, რომლებიც პასუხისმგებლობისგან გაათავისუფლებდა იმ კომპანიებსა და იურიდიულ პირებს, რომლებშიც საკმარისი შიდა კონტროლისა და შესაბამისობის მექანიზმები მოქმედებს. საქართველოს მთავრობამ არ შეასრულა ეკონომიკური თანამშრომლობისა და განვითარების ორგანიზაციის ანტიკორუფციული ქსელის (OECD-ACN) რეკომენდაცია, რომელიც შიდა კონტროლისა და შესაბამისობის მექანიზმების მქონე კომპანიების და იურიდიული პირების სისხლისსამართლებრივი პასუხისმგებლობისგან გათავისუფლებას გულისხმობდა.[footnoteRef:19]    [19:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, pp. 117-118, http://bit.ly/30krxRv ] 


უცხო ქვეყნის წარმომადგენლის მოსყიდვა ან მისგან ქრთამის მიცემა ან მისგან ქრთამის აღება 
უცხო ქვეყნების წარმომადგენლებთან დაკავშირებულ ქრთამთან ბრძოლა აქტიურად არ მიმდინარეობს და სამთავრობო უწყებები შეთანხმებულად არ ახორციელებენ შესაბამისი სამთავრობო და საგამოძიებო პერსონალის სწავლებასა და აუცილებელი უნარ-ჩვევებით აღჭურვას, რათა მათ გამოავლინონ და გამოიძიონ უცხო ქვეყნების წარმომადგენლებთან დაკავშირებული კორუფციული საქმიანობა. 
 
ბოლო წლებში გენერალური პროკურატურის საგამოძიებო ნაწილმა შეიმუშავა უცხო ქვეყნების წარმომადგენლებთან დაკავშირებული მექრთამეობისა და კორუფციის გამოძიებისა და სასამართლო დევნის სახელმძღვანელო პრინციპები, რომლებიც აისახა საქართველოს პროკურატურის სტრატეგიასა და ეროვნულ ანტიკორუფციულ სტრატეგიაში. 2019 წლის მარტის მდგომარეობით, დოკუმენტი პროკურატურის ხელმძღვანელი პირების მიერ განხილული და დამტკიცებული ჯერაც არ იყო.[footnoteRef:20]   [20:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 75, 120, 121, 123, March 2019, http://bit.ly/2NnA0hw ] 


კორუფციული და ქრთამთან დაკავშირებული დანაშაულების შემთხვევაში, სტანდარტული ხანდაზმულობის ვადა 15 წელს შეადგენს, გარდა იმ შემთხვევებისა, როცა საქმე განსაკუთრებით მძიმე დანაშაულს ეხება. მაგალითად, თუ დანაშაულისთვის გათვალისწინებული მაქსიმალური სანქცია 10 წლით თავისუფლების აღკვეთას გულისხმობს, ხანდაზმულობის ვადა შეიძლება 25 წლამდე ვადით განისაზღვროს. ხანდაზმულობის ვადის გამოთვლა შეიძლება დაიწყოს დანაშაულის ჩადენის დღიდან პირის მიმართ ბრალდების წარდგენამდე პერიოდში. შესაბამისად, ხანდაზმულობის ვადა თითოეული კონკრეტული დანაშაულისთვის ინდივიდუალურად განისაზღვრება.   

ხანდაზმულობის ვადის ათვლა შეიძლება შეჩერდეს იმ შემთხვევაში, თუ ეჭვმიტანილი პირი მიიმალება ან თუ მას იმუნიტეტი იცავს. ხანდაზმულობის ვადის ათვლა ასევე ჩერდება იმ პერიოდის განმავლობაში, როდესაც სამართალდამრღვევის მიმართ დევნის დაწყება შეუძლებელია, გარდა იმ დანაშაულისა, რომლის გამოც განხორციელდა მისი ექსტრადიცია საქართველოში.[footnoteRef:21]      [21:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, p. 100, http://bit.ly/30krxRv] 


რაც ეხება ქრთამის აღებისთვის დაწესებულ სანქციებს, მიიჩნევა, რომ აღნიშნული სანქციები ზედმეტად მკაცრია და ნაკლები მოქნილობის საშუალებას იძლევა უფრო შესაფერისი სასჯელის დასაკისრებლად, როგორიცაა, მაგალითად, ფინანსური სანქციების ან მინიმალური სასჯელის დაკისრება. არსებული კანონმდებლობით მსგავსი დანაშაული ექვს წლამდე პატიმრობას ითვალისწინებს. მეორე მხრივ, ხელისუფლება კორუფციასთან დაკავშირებული განაჩენების შესამსუბუქებლად ან პატიმრობის ვადის ხანგრძლივობის შესამცირებლად ხშირად იყენებს საპროცესო გარიგების მექანიზმს. საპროცესო გარიგების ერთ-ერთი დადებითი მხარე ის არის, რომ მან შეიძლება ხელი შეუწყოს „ინსაიდერულ თანამშრომლობას“ და შესაბამისი სამთავრობო უწყებების თანამშრომელთა მხრიდან სამხილების მოწოდებას, რომლებიც მაღალი დონის კორუფციის ფაქტების გამოსაძიებლად გამოიყენება.[footnoteRef:22]    [22:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 92-94, March 2019, http://bit.ly/2NnA0hw ] 


1.1.3. საჯარო სექტორში ქრთამის ამკრძალავი კანონმდებლობის აღსრულების შესაძლებლობები

კორუფციის ფაქტების გამოძიებაზე და ანტიკორუფციული საქმიანობის განხორციელებაზე პასუხისმგებელი უწყებების დამოუკიდებლობა საკმაოდ სუსტია, რაც ამ დაწესებულებებზე მმართველი პარტიის არაჯეროვანი გავლენით არის განპირობებული. საქართველოს მთავრობას არაერთი რეკომენდაცია წარედგინა, რომ კორუფციისა და ქრთამის შემთხვევების გამოსაძიებლად დამოუკიდებელი საგამოძიებო უწყება შეექმნა, რომელსაც მმართველი პარტიისგან პოლიტიკური დამოუკიდებლობის მეტი გარანტიები ექნებოდა, თუმცა ამ თვალსაზრისით წინსვლა არ აღინიშნება.[footnoteRef:23]  [23:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, pp. 92-96, http://bit.ly/30krxRv] 


რაც ეხება ანტიკორუფციული უწყებების ფინანსურ და პროფესიულ რესურსებს, კორუფციისა და ქრთამის წინააღმდეგ ბრძოლაზე პასუხისმგებელ ორივე მთავარ უწყებას (გენერალურ პროკურატურას და სახელმწიფო უსაფრთხოების სამსახურს) ანტიკორუფციული საქმიანობის განსახორციელებლად საკმარისი შესაძლებლობები გააჩნია. აღნიშნული უწყებები ძირითადად წარმატებით ებრძვიან საჯარო დაწესებულებებში არსებულ წვრილმან კორუფციას, მაგრამ მაღალი დონის კორუფციის ფაქტების გამოძიების ნებას ნაკლებად ავლენენ.[footnoteRef:24]  [24:  „საერთაშორისო გამჭვირვალობა - საქართველო“, „საქართველოს ანტიკორუფციული სისტემის შეფასება 2020“, Transparency International Georgia, 26 ივნისი, 2020, გვ. 10, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020 ] 


2019 წლის მდგომარეობით, გენერალურ პროკურატურაში 860 პირი იყო დასაქმებული და უწყებისთვის 37 მილიონი ლარის საბიუჯეტო დაფინანსება იყო გამოყოფილი, მაშინ, როდესაც სახელმწიფო უსაფრთხოების სამსახურს 3 850 თანამშრომელი ჰყავდა და ყოველწლიურად 136 მილიონი ლარის დაფინანსებას იღებდა. ბოლო წლებში ამ უწყებების დაფინანსება არ შემცირებულა და თანდათან მატულობს კიდეც. მაგალითად, 2019 წელს გენერალური პროკურატურის ბიუჯეტი 1 მლნ ლარით, ხოლო სახელმწიფო უსაფრთხოების სამსახურის დაფინანსება 12 მლნ ლარით გაიზარდა, მაშინ, როდესაც ამ უწყებების სტრუქტურა და შემადგენლობა მნიშვნელოვნად არ შეცვლილა.[footnoteRef:25]  [25:  „საერთაშორისო გამჭვირვალობა - საქართველო“, „მცირე ნაბიჯები დიდი მიზნებისკენ: საქართველოს ანტიკორუფციული პოლიტიკა ევროკავშირთან ასოცირების პროცესის კონტექსტში“, ივნისი, 2019,  https://www.transparency.ge/sites/default/files/association_goals_corruption_geo.pdf ] 




საქართველოს დღემდე არ გადაუდგამს მნიშვნელოვანი ნაბიჯები კომპლექსურ კორუფციასთან ბრძოლის კუთხით და არ გაუტარებია მთელი რიგი ანტიკორუფციული რეფორმები, როგორიც იქნებოდა დამოუკიდებელი ანტიკორუფციული სააგენტოს შექმნა და სასამართლოს  დამოუკიდებლობის ხელშეწყობა, რომელსაც მაღალი დონის კორუფციის შემთხვევების გამოძიების კუთხით სათანადო გამოცდილება ექნება.[footnoteRef:26] მეტიც, 2019 წლის „კორუფციის აღქმის ინდექსი“ მიუთითებს, რომ საქართველოში კორუფციასთან დაკავშირებული მთელი რიგი სერიოზული პრობლემები არსებობს. აშკარად შეიმჩნევა სახელმწიფოს მიტაცებისა და ხელისუფლების კერძო ხელში კონცენტრაციის ნიშნები, აგრეთვე არაჯეროვანი ზეგავლენა ხელისუფლების ძირითად ინსტიტუტებზე, რაც მათი კეთილსინდისიერების ხარისხს მნიშვნელოვნად ასუსტებს.[footnoteRef:27]    [26:  European Parliament, European Parliament resolution of 14 November 2018 on the implementation of the EU Association Agreement with Georgia, pp. 6-7, 14 November 2018, https://www.europarl.europa.eu/doceo/document/TA-8-2018-0457_EN.html]  [27:  TI Georgia, Corruption Perception Index (CPI) 2019, 23 January 2020, https://www.transparency.org/en/news/cpi-2019-eastern-europe-central-asia] 


ამასთან ერთად, ბოლო წლების შესამჩნევ ტენდენციად იქცა სამართალდამცავი ორგანოების ხელმძღვანელებად მმართველი პარტიის დამფუძნებელთან და ბოლო პერიოდში მის ლიდერთან, ბიძინა ივანიშვილთან, დაახლოებული პირების დანიშვნა. შალვა თადუმაძე, რომელიც ივანიშვილის ოჯახის ყოფილი ადვოკატია, ბოლო პერიოდში გენერალურ პროკურორად დაინიშნა, ხოლო ვახტანგ გომელაური, რომელიც ივანიშვილის პირადი დაცვის უფროსად მუშაობდა, 2015 წლიდან სუსის ხელმძღვანელი იყო და 2019 წელს შინაგან საქმეთა მინისტრად დაინიშნა. სუსში ის გრიგოლ ლილუაშვილმა შეცვალა, რომელიც მანამდე ივანიშვილთან დაკავშირებულ კომპანიებში სხვადასხვა მაღალ თანამდებობებს იკავებდა.[footnoteRef:28] [28:  „საერთაშორისო გამჭვირვალობა - საქართველო“, „საქართველოს ანტიკორუფციული სისტემის შეფასება 2020“, 26 ივნისი, 2020, გვ. 89, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020        ] 


გარკვეული წინსვლა აღინიშნება გენერალური პროკურატურის საგამოძიებო ნაწილის დამოუკიდებლობის კუთხით. 2018 წელს, საგამოძიებო ნაწილი გენერალური პროკურატურის ფარგლებში არსებული დამოუკიდებელი „სტრუქტურული  ერთეული“ გახდა, რომელიც პირდაპირ ანგარიშვალდებულია გენერალური პროკურორისა და გენერალური პროკურორის პირველი მოადგილის წინაშე.[footnoteRef:29]    [29:  OECD Anti-Corruption Network (ACN), Istanbul Anti-corruption Action Plan Fourth Round of Monitoring Progress Update Report on Georgia, 2019, pp. 129-132, March 2019, http://bit.ly/2NnA0hw ] 


ამის მიუხედავად, რამდენიმე ადგილობრივმა სამოქალაქო საზოგადოების ორგანიზაციამ და საერთაშორისო ორგანიზაციამ შეშფოთება გამოთქვა იმის გამო, რომ სახელმწიფო უსაფრთხოების სამსახური საკუთარ საქმიანობას ძალზე არაგამჭვირვალედ აწარმოებს და არ ახდენს საზოგადოების ჯეროვნად ინფორმირებას კორუფციის შემთხვევების გამოვლენის, პრევენციისა და გამოძიების შესახებ. მართლაც, უწყებამ საჯარო ინფორმაციის ხელმისაწვდომობის კუთხით ყველაზე დაბალი შეფასება  მიიღო.[footnoteRef:30]  [30:  “ინფორმაციის თავისუფლების განვითარების ინსტიტუტი” (IDFI), „საქართველოში ელიტურ კორუფციასთან ბრძოლა კვლავ გამოწვევად რჩება“, 2018 წლის 12 ოქტომბერი,     https://idfi.ge/ge/fight_against_elit_corruption_is_still_a_challenge_in_georgia] 


გენერალური პროკურატურა სუსზე ოდნავ უფრო გამჭვირვალედ მუშაობს, მაგრამ, ინფორმაციის თავისუფლების განვითარების ინსტიტუტის (IDFI) შეფასებით, უწყება ინფორმაციის ღიაობისა და ხელმისაწვდომობის კუთხით მაინც საკმაოდ დაბალი მაჩვენებლით ხასიათდება.[footnoteRef:31] ანტიკორუფციული საბჭო სექტორთაშორისი ორგანოა, რომელიც სამთავრობო უწყებების, საერთაშორისო ორგანიზაციების, სამოქალაქო საზოგადოების ორგანიზაციებისა და კერძო სექტორის წარმომადგენლებისაგან შედგება. საბჭო ძირითადად პოლიტიკის კოორდინირების ორგანოა და მის ფუნქციებში შედის ეროვნული ანტიკორუფციული სტრატეგიისა და სამოქმედო გეგმის შედგენა და მათი შესრულების კონტროლი. ამის მიუხედავად, საბჭოს მანდატი და რესურსები არასაკმარისია იმისათვის, რომ მან ანტიკორუფციული უწყების ფუნქცია ეფექტიანად შეასრულოს.[footnoteRef:32] [footnoteRef:33]    [31:  “ინფორმაციის თავისუფლების განვითარების ინსტიტუტი“ (IDFI), „დამოუკიდებელი ანტიკორუფციული სამსახური - საქართველო და საერთაშორისო სტანდარტები“, 2017 წლის 20 ივნისი, გვ. 7-12,    https://idfi.ge/public/upload/IDFI_Photos_2017/anticorruption/independent_anti_corruption_structure_creation_policy_document_geo.pdf]  [32:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 24-25, March 2019, http://bit.ly/2NnA0hw ]  [33:  „ინფორმაციის თავისუფლების განვითარების ინსტიტუტი“ (IDFI), „დამოუკიდებელი ანტიკორუფციული სამსახური - საქართველო და საერთაშორისო სტანდარტები“, 2017 წლის ივნისი, გვ. 12,    https://idfi.ge/public/upload/IDFI_Photos_2017/anticorruption/independent_anti_corruption_structure_creation_policy_document_geo.pdf ] 


უწყებათაშორისი და საერთაშორისო თანამშრომლობა კორუფციასთან ბრძოლის საკითხებზე

რაც ეხება კორუფციის წინააღმდეგ ბრძოლაში უწყებათაშორის თანამშრომლობას, არსებობს სპეციალური უწყებათაშორისი თანამშრომლობის საბჭო, რომელიც გენერალური პროკურატურის, იუსტიციის სამინისტროს, ფინანსთა სამინისტროს, სახელმწიფო უსაფრთხოების სამსახურის, შინაგან საქმეთა სამინისტროსა და ფინანსური მონიტორინგის სამსახურის წარმომადგენლებისაგან შედგება. უწყებათაშორისი თანამშრომლობის საბჭო ასრულებს თანამშრომლობისა და კორუფციის ფაქტების გამოვლენასა და გამოძიებასთან დაკავშირებული ინფორმაციის გაცვლის მექანიზმის ფუნქციას, ასევე, უზრუნველყოფს ერთობლივი საქმიანობის კოორდინირებას.[footnoteRef:34]  [34:   საქართველოს სახელმწიფო უსაფრთხოების სამსახური, საქართველოს სახელმწიფო უსაფრთხოების სამსახურის ანგარიში, 2018 წლის დეკემბერი, გვ. 22, https://bit.ly/2PaxFu8  ] 


ამასთან ერთად, გენერალური პროკურატურის საგამოძიებო ნაწილი თანამშრომლობს მთელი რიგი შესაბამისი სამთავრობო უწყებების ანტიკორუფციულ განყოფილებებთან, როგორებიცაა სახელმწიფო უსაფრთხოების სამსახურის ანტიკორუფციული სააგენტო, ფინანსთა სამინისტროს საგამოძიებო სამსახური, საჯარო სამსახურის ბიურო, სახელმწიფო აუდიტის სამსახური, სახელმწიფო უსაფრთხოების სამსახურის კონტრდაზვერვისა და ოპერატიულ-ტექნიკური სამმართველოები და შემოსავლების სამსახური და მრავალი სხვა.[footnoteRef:35]  [35:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 109, 119, March 2019, http://bit.ly/2NnA0hw ] 


2019-2020 წლების ეროვნულ ანტიკორუფციულ სამოქმედო გეგმაში (რომელიც იუსტიციის სამინისტროს წინამძღოლობითა და რამდენიმე საერთაშორისო ორგანიზაციისა და ადგილობრივი სამოქალაქო საზოგადოების ორგანიზაციის მონაწილეობით შემუშავდა) ხაზგასმულია უწყებათაშორისი თანამშრომლობის მნიშვნელობა ისეთ ძირითად ანტიკორუფციულ უწყებებს შორის, როგორებიცაა გენერალური პროკურატურა, სახელმწიფო უსაფრთხოების სამსახური, ფინანსთა სამინისტრო და სხვა შესაბამისი ორგანოები. დოკუმენტში ჩამოთვლილია მთელი რიგი უწყებათაშორისი ღონისძიებები, რომლებიც ხელს შეუწყობს კორუფციის შემთხვევების პრევენციასა და გამოვლენას. სამოქმედო გეგმაში ჩამოთვლილი ერთ-ერთი ასეთი აქტივობა გულისხმობს მომდევნო წლებში რეკომენდაციების შემუშავებას ერთობლივი ანტიკორუფციული ღონისძიებების გატარებისა და  საპროცესო გარიგების სტანდარტების შესრულების შესახებ.[footnoteRef:36]    [36:  საქართველოს იუსტიციის სამინისტრო, ეროვნული ანტიკორუფციული სამოქმედო გეგმა 2019-2020, https://justice.gov.ge/Ministry/Index/174 ] 


საერთაშორისო თანამშრომლობა 

საქართველოს კანონი „სისხლის სამართლის სფეროში საერთაშორისო თანამშრომლობის შესახებ“, რომელიც ძალაში 2010 წელს შევიდა, სისხლის სამართლის სფეროში მრავალმხრივ და ორმხრივ საერთაშორისო თანამშრომლობას ითვალისწინებს.[footnoteRef:37] ბოლო რამდენიმე წლის მანძილზე, საქართველოს სამართალდამცავი უწყებები, მათ უცხოელ კოლეგებთან ერთად, მონაწილეობდნენ ერთობლივი საგამოძიებო ჯგუფების მუშაობაში და დისტანციურ (ვიდეო, აუდიო) ფორმატში ატარებდნენ კონფერენციებს. მათ ასევე 160-ზე მეტ პროკურორსა და გამომძიებელს ჩაუტარეს ტრენინგები საერთაშორისო სამართლებრივი თანამშრომლობის საკითხებზე. მიუხედავად იმისა, რომ საქართველოს კორუფციის შემთხვევების გამოძიებაში თანამშრომლობის თხოვნით მხოლოდ რამდენიმეჯერ მიმართეს, საქართველოს ხელისუფლებაში, როგორც ჩანს, მოქმედებს დახმარების მიწოდებისა და მიღების კარგად აწყობილი სისტემა.[footnoteRef:38] სუსი მჭიდროდ თანამშრომლობს მთელ რიგ საერთაშორისო ინსტიტუტებთან, როგორებიცაა ინტერპოლი, ჩრდილოეთ ატლანტიკური ხელშეკრულების ორგანიზაცია და ევროპის საბჭო, ასევე საქართველოს სხვა სტრატეგიულ პარტნიორებთან, ამერიკის შეერთებულ შტატებთან და ევროკავშირთან. 2018 წელს, სუსმა ხელი მოაწერა ურთიერთგაგების მემორანდუმს ევროპის კავშირის სამართალდაცვით სფეროში თანამშრომლობის სააგენტოსთან, რომლის მიზანსაც ამ ორ უწყებას შორის კომუნიკაციისა და თანამშრომლობის გაუმჯობესება წარმოადგენდა.[footnoteRef:39] [37:  საქართველოს კანონი „სისხლის სამართლის სფეროში საერთაშორისო თანამშრომლობის შესახებ“, 21 ივლისი, 2010, მუხლები 2, 3, 5.]  [38:  OECD Anti-Corruption Network (ACN), Istanbul Anti-corruption Action Plan Fourth Round of Monitoring Progress Update Report on Georgia, 2019, pp. 111-112, March 2019, http://bit.ly/2NnA0hw ]  [39:  საქართველოს სახელმწიფო უსაფრთხოების სამსახური, საქართველოს სახელმწიფო უსაფრთხოების სამსახურის ანგარიში, 2018 წლის დეკემბერი, გვ. 17, 19, 23,  https://bit.ly/2PaxFu8  ] 


1.2. კომერციული მოსყიდვის აკრძალვა

1.2.1. კომერციული მოსყიდვის ამკრძალავი კანონმდებლობა   

საქართველოში კომერციული მოსყიდვის ამკრძალავი მრავალი რეგულაცია მოქმედებს. კომერციული მოსყიდვა მთელი რიგი საერთაშორისო თუ ადგილობრივი ნორმებით რეგულირდება, მათ შორის, გაეროს კონვენციით კორუფციის წინააღმდეგ.[footnoteRef:40] ქვეყნის შიგნით, კომერციული მოსყიდვის მარეგულირებელი ძირითადი სამართლებრივი ნორმებია საქართველოს სისხლის სამართლის კოდექსის 220-ე და 221-ე მუხლები.     [40:  The United Nations, The United Nations Convention against Corruption, New York, 2004, article 21, 
https://www.unodc.org/documents/brussels/UN_Convention_Against_Corruption.pdf] 


სისხლის სამართლის კოდექსი ერთმანეთისგან განასხვავებს კომერციულ მოსყიდვასა და საწარმოში უფლებამოსილების ბოროტად გამოყენებას. ეს უკანასკნელი გათვალისწინებულია 220-ე მუხლით და გულისხმობს საწარმოში ხელმძღვანელობითი, წარმომადგენლობითი ან სხვა სპეციალური უფლებამოსილების ბოროტად გამოყენებას თავისთვის ან სხვისთვის გამორჩენის ან უპირატესობის მიღების მიზნით, რამაც საწარმოს მნიშვნელოვანი ზიანი მიაყენა. აღნიშნული ქმედება ისჯება ჯარიმით ან გამასწორებელი სამუშაოთი ორ წლამდე ვადით ან, დანაშაულის სიმძიმის მიხედვით, შინაპატიმრობით ექვსი თვიდან ორ წლამდე ვადით ანდა თავისუფლების აღკვეთით სამიდან ხუთ წლამდე ვადით.[footnoteRef:41]  [41:  საქართველოს სისხლის სამართლის კოდექსი, მუხლი 220. ] 


სისხლის სამართლის კოდექსის მიხედვით, პასუხისმგებლობა ეკისრება კომერციულ მოსყიდვაში მონაწილე ორივე მხარეს. 221-ე მუხლი 1-ლი ნაწილით დასჯადია ფულის, ფასიანი ქაღალდის, სხვა ქონების ან ქონებრივი მომსახურების ან/და სხვა არამართლზომიერი უპირატესობის დაპირება, შეთავაზება, გადაცემა ან გაწევა იმ პირისთვის, რომელიც საწარმოში ან სხვა ორგანიზაციაში ახორციელებს ხელმძღვანელობით, წარმომადგენლობით ან სხვა სპეციალურ უფლებამოსილებას ან რომელიც მუშაობს ამ ორგანიზაციაში, რათა მან, თავისი სამსახურეობრივი ვალდებულებების დარღვევით, განახორციელოს რაიმე ქმედება ან თავი შეიკავოს რაიმე ქმედების განხორციელებისაგან.  აღნიშნული ქმედების ჩადენა ისჯება ჯარიმით ან შინაპატიმრობით ექვსი თვიდან ერთ წლამდე ვადით ანდა თავისუფლების აღკვეთით სამ წლამდე ვადით, თანამდებობის დაკავების ან საქმიანობის უფლების ჩამორთმევით სამ წლამდე ან უამისოდ. 

მეორე მხრივ, 221-ე მუხლის მე-3 ნაწილით დასჯადია, პირდაპირ ან არაპირდაპირ, თავის ან სხვა პირის სასარგებლოდ ფულის, ფასიანი ქაღალდის, სხვა ქონების ან ქონებრივი მომსახურების ან/და სხვა არამართლზომიერი უპირატესობის შეთავაზების, დაპირების,  გადაცემის ან გაწევის მოთხოვნა ან მიღება იმ პირის მიერ, რომელიც საწარმოში ან სხვა ორგანიზაციაში ახორციელებს ხელმძღვანელობით, წარმომადგენლობით ან სხვა სპეციალურ უფლებამოსილებას ან რომელიც მუშაობს ამ ორგანიზაციაში, რათა მან, განახორციელოს რაიმე ქმედება ან თავი შეიკავოს რაიმე ქმედების განხორციელებისაგან, თავისი სამსახურეობრივი ვალდებულებების დარღვევით, მომსყიდველის ან სხვა პირის ინტერესებისათვის. აღნიშნული დანაშაული ისჯება ჯარიმით ან შინაპატიმრობით ერთიდან ორ წლამდე ვადით ანდა თავისუფლების აღკვეთით ორიდან ოთხ წლამდე ვადით, თანამდებობის დაკავების ან საქმიანობის უფლების ჩამორთმევით ვადით სამ წლამდე.[footnoteRef:42]  [42:  იქვე, მუხლი 221.] 


221-ე მუხლი მე-2 და მე-4 ნაწილები ითვალისწინებს სასჯელს კომერციული მოსყიდვისთვის, რომელიც ჩადენილია დამამძიმებელ გარემოებებში: ჯგუფურად, არაერთგზის ან გამოძალვით. კომერციული მოსყიდვის ჩამდენი იურიდიული პირი ისჯება ლიკვიდაციით ან საქმიანობის უფლების ჩამორთმევით და ჯარიმით.

221-ე მუხლში ნათქვამია, რომ აღნიშნული მუხლით  გათვალისწინებული ქმედების ჩამდენი პირი თავისუფლდება სისხლის სამართლებრივი პასუხისმგებლობისგან, თუ მან ამის თაობაზე ნებაყოფლობით განუცხადა სისხლის სამართლის პროცესის მწარმოებელ ორგანოს.[footnoteRef:43]  [43:  იქვე. ] 

	

	220-ე და 221-ე მუხლების საფუძველზე რეგისტრირებული საქმეების რაოდენობა 
	გახსნილი საქმეების რაოდენობა 
	გახსნილი საქმეების სტატისტიკა პროცენტული მაჩვენებლის  მიხედვით 
	 
წელი 

	26
 
	3
	12%
	2020

	48

	2019

	54

	14%
	2018

	35

	57%
 
	2017



საქართველოს სტატისტიკის ეროვნული სამსახურის მონაცემები[footnoteRef:44]  [44:  საქართველოს სტატისტიკის ეროვნული სამსახური, https://www.geostat.ge/ka/modules/categories/679/siskhlis-samartlis-statistikis-ertiani-angarishi] 



1.2.2. კომერციული მოსყიდვის ამკრძალავი კანონმდებლობის აღსრულება 

კომერციულ მოსყიდვასთან დაკავშირებული კანონმდებლობის აღსრულებას ძირითადად ორი სახელმწიფო დაწესებულების - სახელმწიფო უსაფრთხოების სამსახურისა და გენერალური პროკურატურის - ანტიკორუფციული განყოფილებები ახდენენ. 

2018 წლის განმავლობაში, სუსმა არაერთი თანამდებობის პირი დააკავა, რომლებსაც ბრალი ქრთამის აღებაში (მათ შორის, კომერციულ მოსყიდვაში მონაწილეობაში) და სამსახურეობრივი უფლებამოსილების ბოროტად გამოყენებაში წარედგინათ.[footnoteRef:45]  [45:  საქართველოს სახელმწიფო უსაფრთხოების სამსახური, საქართველოს სახელმწიფო უსაფრთხოების სამსახურის ანგარიში, 2018 წლის დეკემბერი, გვ. 16-17,    https://ssg.gov.ge/uploads/%E1%83%90%E1%83%9C%E1%83%92%E1%83%90%E1%83%A0%E1%83%98%E1%83%A8%E1%83%94%E1%83%91%E1%83%98/%E1%83%90%E1%83%9C%E1%83%92%E1%83%90%E1%83%A0%E1%83%98%E1%83%A8%E1%83%98%202018.pdf] 

	
რაც ეხება კომერციული მოსყიდვისთვის გათვალისწინებულ სანქციებს და კორუფციული დანაშაულების ხანდაზმულობის ვადებს, აქაც იგივე მექანიზმები გამოიყენება, რაც თანამდებობის პირების კორუფციისა და ქრთამის აღების შემთხვევებში  (იხ. ქვეთავი 2.1.2). 


1.2.3. კომერციული მოსყიდვის ამკრძალავი კანონმდებლობის აღსრულების შესაძლებლობები 

ისევე, როგორც საჯარო სექტორში არსებული კორუფციის შემთხვევაში, კომერციული მოსყიდვის ფაქტების გამოძიებასა და მასთან დაკავშირებული კანონმდებლობის აღსრულებაშიც ორი ძირითადი სამთავრობო უწყება, გენერალური პროკურატურა და სახელმწიფო უსაფრთხოების სამსახურია, ჩართული. მათი დამოუკიდებლობის მიუხედავად, ორივე ეს უწყება მმართველი პარტიის მნიშვნელოვან ზეგავლენას განიცდის. ეს მით უფრო აშკარად ჩანს იმ გარემოებიდან, რომ ორივე უწყება ქვეყანაში ელიტური კორუფციის შემთხვევების გამოძიებას ენთუზიაზმის გარეშე ეკიდება. როგორც ზემოთაც აღინიშნა, თანამდებობის პირებთან დაკავშირებული კომერციული მოსყიდვის ამკრძალავი კანონმდებლობის აღსრულებაზე ზედამხედველობა ძირითადად ამ ორ უწყებას ევალება.   

ორივე ეს უწყება აღჭურვილია საკმარისი ადამიანური რესურსებით და საგამოძიებო უფლებამოსილებით და, საჭიროების შემთხვევაში, ფარული თვალთვალის განხორციელების უფლებამოსილებაც გააჩნია.[footnoteRef:46] [footnoteRef:47] ამის მიუხედავად, ორივე დაწესებულება გარე პოლიტიკური (როგორც ფორმალური, ისე არაფორმალური) ზეგავლენისაგან დამოუკიდებლობის კუთხით მნიშვნელოვანი პრობლემების წინაშე დგას.[footnoteRef:48] მთავრობის საკვანძო თანამდებობის პირების, მათ შორის, გენერალური პროკურორისა და სახელმწიფო უსაფრთხოების სამსახურის ხელმძღვანელის, დანიშვნის გადაწყვეტილებები პოლიტიკური ზეგავლენით მიიღება და აღნიშნულ თანამდებობის პირებს მმართველი პარტიის, „ქართული ოცნების“, ლიდერებთან ახლო კავშირები აქვთ.[footnoteRef:49] [footnoteRef:50] [46:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 79-80, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020]  [47:  იქვე. ]  [48:  OECD Anti-Corruption Network (CAN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 58-59, March 2019, http://bit.ly/2NnA0h]  [49:  „ტაბულა“, „თადუმაძე: ქვეყანაში ორი მილიარდერია და ორივეს ოჯახს ჩემი დიპლომით ვემსახურებოდი“, 16 ივლისი, 2018, http://bit.ly/2NsBneW      ]  [50:  იქვე. ] 


ასეთი პოლიტიკური დანიშვნების ტენდენცია არა მარტო ფავორიტიზმის აშკარა ნიშნებით ხასიათდება, არამედ ამ უწყებების პირდაპირ დისკრედიტაციასაც ახდენს.[footnoteRef:51]  [51:  Freedom House, Nations in Transit 2020, Georgia, 2020, https://freedomhouse.org/country/georgia/nations-transit/2020.] 


როგორც ზემოთაც აღინიშნა, მაღალი დონის კომერციული მოსყიდვის მიმართ სახელმწიფოს ანტიკორუფციული აღმასრულებელი უწყებების შერჩევითი მიდგომა ადგილობრივი არასამთავრობო ორგანიზაციებისა და საერთაშორისო ორგანიზაციების არაერთი ბოლოდროინდელი ანგარიშის კრიტიკის საგანი გახდა. ამ ანგარიშებიდან რამდენიმეში მითითებულია, რომ თანამდებობის პირები სავარაუდო კორუფციისა და გამოძალვის ფაქტებში მონაწილეობდნენ.[footnoteRef:52]  [52:  USAID, Georgia 2018 Human Rights Report, p. 29, https://www.state.gov/wp-content/uploads/2019/03/GEORGIA-2018-HUMAN-RIGHTS-REPORT.pdf] 


საქართველოს სამართალდამცავი უწყებების ამგვარი პოლიტიკურად მოტივირებული გადაწყვეტილებების მაგალითი იყო ბოლო დროს განხორციელებული პოლიტიკურად მოტივირებული ზეწოლა ბიზნესისა და მედიის წარმომადგენლებზე, რომლებიც მმართველ პარტიას აკრიტიკებდნენ. 2019 წელს, „თიბისი ბანკის“ დამფუძნებელი, მამუკა ხაზარაძე, შინაგან საქმეთა მინისტრის და, ასევე, საქართველოს ეროვნული ბანკის წარმომადგენლებისა და რამდენიმე მაღალჩინოსნის მხრიდან სავარაუდო მუქარისა და ზეწოლის სამიზნედ იქცა. აღნიშნული პირები ხაზარაძეზე ზეწოლას ახდენდნენ და მისგან, მისი რეპუტაციის განადგურების მუქარით, მთელი რიგი მოთხოვნების შესრულებას მოითხოვდნენ.[footnoteRef:53] 2019 წელს პოლიტიკური ზეწოლა და მუქარა ორი მედია საშუალების - ტელეკომპანიების „მთავარი არხი“ და “ტვ პირველი“ - ორი მფლობელის მიმართაც განხორციელდა, რომლებიც ხელისუფლებას ღიად აკრიტიკებდნენ. პირველი მათგანი, „მთავარი არხის“ ყოფილი გენერალური დირექტორი, ნიკა გვარამია, გენერალური პროკურორის მიერ ორკესტრირებული თავდასხმების სამიზნედ იქცა. გვარამიასა და მისი ტელეკომპანიის მიერ მმართველი პარტიისა და მისი ხელმძღვანელობის მკაცრი კრიტიკის ფონზე და გვარამიას იმ განცხადების შემდეგ, რომ ის ახალი ტელეკომპანიის შექმნას გეგმავდა, გენერალურმა პროკურორმა მას ბრალი წარუდგინა.[footnoteRef:54] იმავე წელს, ფინანსთა სამინისტრომ „ტვ პირველისა“ და კიდევ რამდენიმე დამოუკიდებელი ტელეკომპანიის საბანკო ანგარიშებს ყადაღა დაადო და მათი საგადასახადო დავალიანებების იძულებით წესით ამოღება დაიწყო.[footnoteRef:55] 2020 წელს, „ტვ პირველის“ მფლობელის, ვახტანგ წერეთლის, მამას, ავთანდილ წერეთელს, მისი შვილის კუთვნილი ტელეკომპანიის სარედაქციო პოლიტიკის გამო, ფიზიკური ანგარიშსწორებით დაემუქრნენ და ხშირად იბარებდნენ დასაკითხად გენერალურ პროკურატურაში „თიბისი ბანკის“ საქმესთან დაკავშირებით, სადაც ის ერთ-ერთი ბრალდებული იყო.[footnoteRef:56]  [53:  „ღია საზოგადოების ფონდი“, „მამუკა ხაზარაძის განცხადება ამყარებს ეჭვებს საქართველოში სახელმწიფოს მიტაცების ნიშნებთან დაკავშირებით“, 5 მარტი, 2019, https://osgf.ge/mamuka-khazaradzis-ganckhadeba-amyarebs-echvebs-saqartveloshi-sakhelmwifos-mitacebis-nishnebtan-dakavshirebit/]  [54:   „ღია საზოგადოების ფონდი“, „არასამთავრობო ორგანიზაციების განცხადება ნიკა გვარამიასთვის ბრალის წარდგენის შესახებ“, 9 აგვისტო, 2019, https://osgf.ge/arasamtavrobo-organizaciebis-ganckhadeba-nika-gvaramiastvis-bralis-wardgenis-shesakheb/]  [55:  Democracy and Freedom Watch, Georgia’s opposition TV channels’ accounts seized amid growing concerns of government pressure, 26 December, 2019, https://dfwatch.net/georgias-opposition-tv-channels-accounts-seized-amid-growing-concerns-of-government-pressure-54001]  [56:  JAM News, „ტვ პირველის“ დამფუძნებელი ამბობს, რომ მის მამას არხის სარედაქციო პოლიტიკის გამო დაემუქრნენ“, 21 ოქტომბერი, 2020, https://jam-news.net/ge/avto-wereteli-ambobs-rom-tv-pirvelis-gamo-emuqrebian/] 


კანონში „სისხლის სამართლის სფეროში საერთაშორისო თანამშრომლობის შესახებ“ გაწერილია შესაბამის ანტიკორუფციულ უწყებებთან საერთაშორისო თანამშრომლობისა და, ასევე, ერთობლივ საგამოძიებო ჯგუფებთან თანამშრომლობის დეტალური მექანიზმები და პროცედურები. ბოლო რამდენიმე წლის მანძილზე, საქართველოს ანტიკორუფციული უწყებები თანამშრომლობდნენ უცხოეთის მთელ რიგ სამთავრობო უწყებებთან კორუფციასთან და, მათ შორის, კომერციულ მოსყიდვასთან, დაკავშირებული გამოძიებების ფარგლებში.[footnoteRef:57]  [57:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 110-112, March 2019, https://www.oecd.org/corruption/acn/OECD-ACN-Georgia-Progress-Update-2019-ENG.pdf ] 


1.3. დანაშაულებრივი გზით მიღებული შემოსავლების გათეთრების აკრძალვა 

1.3.1. დანაშაულებრივი გზით მიღებული შემოსავლების გათეთრების ამკრძალავი კანონმდებლობა 

ფულის გათეთრების ამკრძალავი საქართველოს კანონმდებლობა ზოგადად შეესაბამება კორუფციის წინააღმდეგ გაეროს კონვენციის ძირითად პრინციპებს.  

საქართველოს სისხლის სამართლის კოდექსის 194 მუხლით, უკანონო გზით მიღებული შემოსავლების ლეგალიზაცია (ფულის გათეთრება) განიმარტება, როგორც უკანონო ან/და დაუსაბუთებელი ქონებისთვის კანონიერი სახის მიცემა (ქონებით სარგებლობა, ქონების შეძენა, ფლობა, კონვერსია, გადაცემა ან სხვა მოქმედება) მისი უკანონო ან/და დაუსაბუთებელი წარმოშობის დაფარვის ან/და სხვა პირისთვის პასუხისმგებლობისთვის თავის არიდებაში დახმარების გაწევის მიზნით, აგრეთვე მისი ნამდვილი ბუნების, წარმოშობის წყაროს, ადგილმდებარეობის, განთავსების, მოძრაობის, მასზე საკუთრების ან/და მასთან დაკავშირებული სხვა უფლებების დამალვა ან შენიღბვა. აღნიშნული ქმედების ჩადენა ისჯება ჯარიმით ან თავისუფლების აღკვეთით ვადით სამიდან ექვს წლამდე. იგივე ქმედება, რომელიც ჩადენილია ჯგუფურად ან არაერთგზის, ან რასაც თან ახლდა დიდი ოდენობით შემოსავლის მიღება ისჯება თავისუფლების აღკვეთით ვადით ექვსიდან ცხრა წლამდე. იგივე ქმედება, რომელიც ჩადენილია ორგანიზებული ჯგუფის მიერ ან სამსახურეობრივი მდგომარეობის გამოყენებით, ან რასაც თან ახლდა განსაკუთრებით დიდი ოდენობით შემოსავლის მიღება ისჯება თავისუფლების აღკვეთით ვადით ცხრიდან თორმეტ წლამდე.[footnoteRef:58] ამავე ქმედებისთვის იურიდიული პირი ისჯება ლიკვიდაციით, ჯარიმით ან საქმიანობის უფლების ჩამორთმევით.[footnoteRef:59]    [58:  საქართველოს სისხლის სამართლის კოდექსი, მუხლი 194. ]  [59:  იქვე. ] 


ამასთან ერთად, წინასწარი შეცნობით უკანონო გზით მოპოვებული ქონების შეძენა, ფლობა, გასაღება ან მასთან დაკავშირებული ნებისმიერი გარიგების დადება ისჯება ჯარიმით, საზოგადოებისთვის სასარგებლო შრომით ან  გამასწორებელი სამუშაოთი ვადით ერთ წლამდე ანდა თავისუფლების აღკვეთით ვადით ორ წლამდე. იგივე ქმედება, რომელიც ჩადენილია ჯგუფის მიერ, არაერთგზის ან დიდი ოდენობით ისჯება ჯარიმით ან თავისუფლების აღკვეთით ვადით ორიდან ხუთ წლამდე. იგივე დანაშაული, რომელიც ჩადენილია ორგანიზებული ჯგუფის მიერ ან სამსახურეობრივი მდგომარეობის გამოყენებით, ისჯება თავისუფლების აღკვეთით ვადით ოთხიდან შვიდ წლამდე.[footnoteRef:60]     [60:  იქვე, მუხლი 194¹. ] 


2019 წელს ძალაში შევიდა ახალი კანონი „ფულის გათეთრებისა და ტერორიზმის დაფინანსების აღკვეთის ხელშეწყობის შესახებ“, რომლის მიზანია ფულის გათეთრების, ტერორიზმის დაფინანსებისა და მასობრივი განადგურების იარაღის გავრცელების წინააღმდეგ ეფექტიანი ბრძოლის მიზნით სამართლებრივი და შესაბამისობის მექანიზმების შექმნა. კანონით გათვალისწინებულია ფულის გათეთრების პრევენციისა და მის წინააღმდეგ ბრძოლისათვის აუცილებელი პროცედურული ღონისძიებების გატარება.[footnoteRef:61]  [61:  საქართველოს კანონი „ფულის გათეთრებისა და ტერორიზმის დაფინანსების აღკვეთის ხელშეწყობის შესახებ“, 30 ოქტომბერი, 2019, მუხლი 13.   ] 


ფულის გათეთრების წინააღმდეგ ბრძოლა ასევე ასახულია გაეროს კონვენციაში კორუფციის წინააღმდეგ, ძირითადად დოკუმენტის მე-14 და 23-ე მუხლებში. კონვენციის მე-14 მუხლში ჩამოთვლილია ფულის გათეთრების წინააღმდეგ გასატარებელი ღონისძიებები, ხოლო 23-ე მუხლში წარმოდგენილია ფულის გათეთრებასთან დაკავშირებული დანაშაულებრივი ქმედებების დეტალური კლასიფიკაცია.  


1.3.2. დანაშაულებრივი გზით მიღებული შემოსავლების გათეთრების ამკრძალავი კანონმდებლობის აღსრულება

დანაშაულებრივი გზით მიღებული შემოსავლების გათეთრებასთან დაკავშირებული დანაშაულების გამოვლენას, გამოძიებას და დამნაშავეთა სასამართლო დევნას ძირითადად ორი უწყება ახორციელებს. საქართველოს ფინანსური მონიტორინგის სამსახური სამთავრობო უწყებაა, რომლის მთავარ ამოცანებს უკანონო გზით მიღებული შემოსავლების ლეგალიზაციის პრევენცია და საეჭვო ფინანსურ ტრანზაქციებზე მონიტორინგის განხორციელება წარმოადგენს. რაც ეხება გენერალურ პროკურატურას, ეს უწყება ბოლო რამდენიმე წლის მანძილზე აქტიურად იძიებს ფულის გათეთრებასა და მასთან დაკავშირებულ დანაშაულებს და ახორციელებს დამნაშავეთა სასამართლო დევნას. 

2018-2019 წლებში, გენერალური პროკურატურის უკანონო შემოსავლების ლეგალიზაციის სამმართველომ უამრავი გამოძიება ჩაატარა, რის შედეგადაც დაახლოებით 40 პირის საქმე იქნა გამოძიებული და ზოგი მათგანის მიმართ გამამტყუნებელი განაჩენი დადგა. ამასთანავე, იმავე პერიოდში მოხდა დაახლოებით 91 მილიონი ლარის ღირებულების დანაშაულებრივი  გზით მოპოვებული აქტივების დაყადაღება ან ჩამორთმევა, უამრავი ავტომობილისა და უძრავი ქონების ჩათვლით.[footnoteRef:62] [footnoteRef:63]   [62:  საქართველოს გენერალური პროკურორი, საქართველოს პროკურატურის 2018 წელს გაწეული საქმიანობის ანგარიში, 14 მაისი, 2019, გვ. 37, http://www.parliament.ge/ge/ajax/downloadFile/117914/1-9440_%E1%83%9E%E1%83%A0%E1%83%9D%E1%83%99%E1%83%A3%E1%83%A0%E1%83%90%E1%83%A2%E1%83%A3%E1%83%A0%E1%83%90]  [63:   იქვე, გვ. 29-33.] 

„უკანონო შემოსავლის ლეგალიზაციის აღკვეთის ხელშეწყობის შესახებ“ საქართველოს კანონის მიხედვით, ყველა სახის საფინანსო დაწესებულებები (მათ შორის, კომერციული ბანკები, ვალუტის გადამცვლელი პუნქტები, მიკროსაფინანსო ორგანიზაციები, საბროკერო კომპანიები და ა.შ.), სადაზღვევო კომპანიები და არასახელმწიფო საპენსიო სქემის დამფუძნებლები, სალიზინგო კომპანიები და სხვა ფინანსური თუ არაფინანსური მომსახურების მიმწოდებელი კომპანიები ვალდებულნი არიან, რომ შესაბამის სამართალდამცავ უწყებებს შეატყობინონ საეჭვო ფინანსური გარიგებების შესახებ, რომელთა თანხა აღემატება 30 000 ლარს.[footnoteRef:66]  [66:  საქართველოს კანონი „უკანონო შემოსავლის ლეგალიზაციის აღკვეთის ხელშეწყობის შესახებ“, 16 ივნისი, 2003, მუხლი 6. ] 


აღნიშნული კანონი საქართველოს ფინანსური მონიტორინგის სამსახურს ავალებს, რომ შეაგროვოს და გამოიკვლიოს საეჭვო ფინანსურ გარიგებებთან და უკანონო შემოსავლების ლეგალიზაციასთან დაკავშირებული ინფორმაცია და მიაწოდოს ის სხვა სამართალდამცავ უწყებებს. 2018 წლის მანძილზე, ფინანსური მონიტორინგის სამსახურმა უამრავი საფინანსო და არასაფინანსო ორგანიზაციისგან საეჭვო გარიგებებთან დაკავშირებით რამდენიმე ათასი ანგარიშგების ფორმა მიიღო, საიდანაც 837 ინფორმაცია საეჭვოდ იქნა მიჩნეული და 14-თან დაკავშირებით დადგინდა კავშირი ტერორიზმის დაფინანსებასთან.[footnoteRef:67]   [67:  საქართველოს ფინანსური მონიტორინგის სამსახური, 2018 წლის ანგარიში, 2018.  ] 


2014 წელს საქართველოს მთავრობამ, ფინანსური ქმედების სპეციალური ჯგუფის (FATF) რეკომენდაციების გათვალისწინებით, დაამტკიცა ფულის გათეთრებისა და ტერორიზმის დაფინანსების წინააღმდეგ ბრძოლის პირველი ეროვნული სტრატეგია, რომელშიც გათვალისწინებულია FAFT-ის რეკომენდაციების დოკუმენტით გათვალისწინებული რამდენიმე ძირითადი ასპექტი, რომელთაგან ერთ-ერთი დანაშაულებრივი გზით მიღებული შემოსავლების გათეთრების წინააღმდეგ პრევენციული ღონისძიებების განხორციელებას გულისხმობს.[footnoteRef:68]   [68:  საქართველოს მთავრობის დადგენილება „ფულის გათეთრებისა და ტერორიზმის დაფინანსების წინააღმდეგ ბრძოლის სტრატეგიისა და სამოქმედო გეგმის დამტკიცების შესახებ“, 2014 წლის 18 მარტი,    
https://www.fms.gov.ge/Uploads/files/matsne_2285228.pdf  ] 


2013-2015 წლებში, საქართველომ ფულის გათეთრების წინააღმდეგ ბრძოლის შესაძლებლობების გასაძლიერებლად მთელი რიგი სამართლებრივი და ინსტიტუციონალური ცვლილებები განახორციელა.  

· 2013 წელს ცვლილებები შევიდა სამოქალაქო საპროცესო კოდექსში, რითაც კიდევ უფრო გაძლიერდა უკანონო და დაუსაბუთებელი ქონების ჩამორთმევის მექანიზმი; 
· 2015 წელს ცვლილებები შევიდა საქართველოს კანონში „ლატარიების, აზარტული და მომგებიანი თამაშობების მოწყობის შესახებ“, რითაც ეკონომიკურ და სხვა მსგავსი დანაშაულების გამო ნასამართლევ/მხილებულ პირებს აეკრძალათ აზარტული თამაშობების სფეროში სამეწარმეო და მენეჯერული მოვალეობების შესრულება;  
· 2015 წელს საქართველოს გენერალურმა პროკურატურამ და ფინანსური მონიტორინგის სამსახურმა  მთელი რიგი ზომები მიიღეს საეჭვო და უკანონო აქტივების დროული და შეუზღუდავი გაყინვის უზრუნველსაყოფად.     

საქართველომ მთელი რიგი ნაბიჯები გადადგა ახალი სამართლებრივი მოთხოვნების მისაღებად (ფულის გათეთრებისა და ტერორიზმის დაფინანსების წინააღმდეგ ბრძოლის ეროვნული სამოქმედო გეგმის ფარგლებში), რომლებიც მიზნობრივი ფინანსური სანქციების გატარებას გულისხმობს. ამ მოთხოვნების აღსრულებამ ხელი შეუწყო უფრო მიზნობრივი სანქციების გატარებას იმ საფინანსო დაწესებულებების მიმართ, რომლებიც არ იცავდნენ FAFT-ის რეკომენდაციების დოკუმენტის „დ“ ნაწილით გათვალისწინებულ მომხმარებელთა სავალდებულო შემოწმების მოთხოვნებს.[footnoteRef:69]   [69:  Council of Europe, Committee of Experts on the Evaluation of Anti-Money Laundering Measures and the Financing of Terrorism (MONEYVAL), 4th Round Mutual Evaluation of Georgia, December 2015, p. 16, https://rm.coe.int/4th-round-mutual-evaluation-of-georgia-4th-follow-up-report-submitted-/1680793358] 


ფულის გათეთრების საწინააღმდეგო კანონმდებლობის აღსრულების კუთხით მიღწეული მნიშვნელოვანი წინსვლის მიუხედავად, კვლავ მთელი რიგი ხარვეზები არსებობს საფინანსო და არასაფინანსო დაწესებულებების მიმართ ეფექტიანი, თანაზომადი და გადამარწმუნებელი სანქციების გატარების კუთხით. ხელისუფლება კვლავ ვერ ახერხებს ეფექტიანი სანქციების გატარებას კაზინოების, ძვირფასი ლითონებითა და ქვებით მოვაჭრე ობიექტებისა და, ასევე, ბუღალტრებისა და ნოტარიუსების მიმართ. მეტიც, ე.წ. დადგენილი არასაფინანსო საწარმოებისა და პროფესიების (DNFBs) ადგილზე მონიტორინგი სუსტია და ამ ტიპის ობიექტების მიმართ სანქციები პრაქტიკულად არ მოქმედებს.[footnoteRef:70]  [70:  Ibid., pp. 58-60.  	] 


დადებითი კუთხით, სამეწარმეო დანაშაულთან და ფულის გათეთრებასთან საბრძოლველად გამიზნული შესაძლებლობების განვითარების ინიციატივის შედეგად, ფულის გათეთრების წინააღმდეგ მიმართულ საქმიანობაში ჩართულ საქართველოს სამართალდამცავი ორგანოების წარმომადგენლებს ჩაუტარდათ სპეციალიზებული  ტრენინგები. ამავე დროს, ბოლო წლებში სამართალდამცავმა ორგანოებმა მნიშვნელოვან წინსვლას მიაღწიეს იურიდიული პირებისთვის პასუხისმგებლობის დაკისრების კუთხით და ნაწილობრივ ასრულებენ ეკონომიკური თანამშრომლობისა და განვითარების ორგანიზაციის (OECD) სტამბულის ანტიკორუფციული სამოქმედო გეგმით გათვალისწინებულ რეკომენდაციებს.[footnoteRef:71]  [71:  Council of Europe, Economic Crime and Cooperation Division, Action against Economic Crime Cooperation Highlights, 2018, pp. 16-17, https://rm.coe.int/eccd-highlight-2018/1680946158] 


ამის მიუხედავად, არ არსებობს მკაფიო საკანონმდებლო ნორმები, რომლებიც სათანადო შიდა კონტროლის მექანიზმებით აღჭურვილ კორპორაციებს გაათავისუფლებდა პასუხისმგებლობისგან და პროკურორების დიდი ნაწილი საკუთარი დისკრეციით განსაზღვრავს, უნდა შეეხოს თუ არა ასეთი მექანიზმები კერძო სექტორის სუბიექტებს.[footnoteRef:72]   [72:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, p. 98, March 2019, http://bit.ly/2NnA0h] 


უკანონო გზით მიღებული შემოსავლების ლეგალიზაციასთან დაკავშირებული დანაშაულების სტანდარტული ხანდაზმულობის ვადები გათვალისწინებულია საქართველოს სისხლის სამართლის კოდექსის 71-ე მუხლით.[footnoteRef:73] ხანდაზმულობის ვადა კონკრეტული სისხლისსამართლებრივი დანაშაულის სიმძიმის მიხედვით განისაზღვრება.   [73:  საქართველოს სისხლის სამართლის კოდექსი, მუხლი 71.] 


საქართველოში კორუფციული დანაშაულების მიმართ ხანდაზმულობის ვადის განსაზღვრული სტანდარტები მოქმედებს. კორუფციასთან დაკავშირებული დანაშაულის სტანდარტული ხანდაზმულობის ვადა 15 წელს შეადგენს, გარდა იმ შემთხვევებისა, როცა ჩადენილია განსაკუთრებით მძიმე დანაშაული. განსაკუთრებით მძიმე დანაშაულის  შემთხვევაში, რომლისთვის გათვალისწინებული მაქსიმალური სასჯელიც 10 ან მეტი წლით თავისუფლების აღკვეთას გულისხმობს, ხანდაზმულობის ვადა შეიძლება 25 წლით განისაზღვრებოდეს.[footnoteRef:74]   [74:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, p. 100, http://bit.ly/30krxRv] 


სამეწარმეო დანაშაულისთვის გათვალისწინებულია შემდეგი სანქციები: ორგანიზაციის ლიკვიდაცია, საქმიანობის უფლების ჩამორთმევა და დაახლოებით 44,000 ევროს ექვივალენტური ოდენობის მინიმალური ჯარიმა, ასევე ქონების ჩამორთმევა. ამის მიუხედავად, სამეწარმეო დანაშაულის ჩამდენი იურიდიული პირისთვის ჯარიმის მაქსიმალური ოდენობა დადგენილი არ არის. საქართველოს კანონმდებლობა იურიდიულ პირებს არ ათავისუფლებს პასუხისმგებლობისგან იმის გამო, რომ სუბიექტი საკმარისი შიდა და  შესაბამისობის კონტროლის მექანიზმებით არის აღჭურვილი, თუმცა სამედიატორო გარჩევის დროს, მთავრობა, იურიდიული პირის სასარგებლოდ, მხედველობაში იღებს აღნიშნული მექანიზმების არსებობას. იურიდიულ პირებზე სანქციების დაკისრების დროს, მხედველობაში მიიღება რამდენიმე ძირითადი ფაქტორი: დანაშაულის ხასიათი და სიმძიმე, მიყენებული ზიანის ოდენობა, ადრე ჩადენილი დანაშაულები, შიდა და შესაბამისობის კონტროლის დონე და, ასევე, გამოძიების პროცესში თანამშრომლობის ხარისხი.[footnoteRef:75]   [75:  Ibid., p. 97. იქვე, გვ. 97. ] 


საქართველოს სისხლის სამართლის კოდექსი მთელ რიგ სანქციებსა და სადამსჯელო ღონისძიებებს ითვალისწინებს უკანონო შემოსავლის ლეგალიზაციაში მხილებული ფიზიკური და იურიდიული პირების მიმართ. აღნიშნული დანაშაულისთვის იურიდიული პირი ისჯება ლიკვიდაციით ან საქმიანობის უფლების ჩამორთმევით. დანაშაულის სიმძიმის მიხედვით, ფიზიკურ პირს შეიძლება დაეკისროს ჯარიმა, საზოგადოებისთვის სასარგებლო შრომა ვადით ორას საათამდე, გამასწორებელი სამუშაო ვადით ერთ წლამდე ანდა, ზოგ შემთხვევაში, თავისუფლების აღკვეთა ვადით ორ წლამდე. იგივე დანაშაული, რომელიც ჩადენილია წინასწარი შეთანხმებით ჯგუფის მიერ ან არაერთგზის, ისჯება ჯარიმით ან თავისუფლების აღკვეთით ვადით ორიდან ხუთ წლამდე. დაბოლოს, იგივე დანაშაული, რომელიც ჩადენილია ორგანიზებული ჯგუფის მიერ, არაერთგზის ან სამსახურეობრივი მდგომარეობის გამოყენებით, ისჯება თავისუფლების აღკვეთით ვადით ოთხიდან შვიდ წლამდე.[footnoteRef:76]  [76:  საქართველოს სისხლის სამართლის კოდექსი, მუხლები 194, 1941. ] 



1.3.3. დანაშაულებრივი გზით მიღებული შემოსავლების გათეთრების ამკრძალავი კანონმდებლობის აღსრულების შესაძლებლობები

იმ სამართალდამცავი უწყებების დაფინანსება, რომლებსაც ფულის გათეთრების წინააღმდეგ ბრძოლა ევალებათ, ბოლო რამდენიმე წელია იზრდება. ფინანსური მონიტორინგის სამსახურის წლიური ბიუჯეტი 25%-ით გაიზარდა.[footnoteRef:77] ამასთან ერთად, ფულის გათეთრების ამკრძალავი კანონმდებლობის აღსრულებაზე და ფულის გათეთრების ფაქტების გამოძიებაზე პასუხისმგებელი უწყებების თანამშრომლებს რეგულარული ტრენინგები უტარდებათ.[footnoteRef:78] მეორე მხრივ, ამ ორგანოების ინსტიტუციური დამოუკიდებლობა საკმარისად უზრუნველყოფილი არ არის.   [77:  საქართველოს ფინანსთა სამინისტრო, საქართველოს 2019 წლის სახელმწიფო ბიუჯეტი, https://mof.ge/5187]  [78:  Council of Europe, Economic Crime and Cooperation Division, Action against Economic Crime Cooperation Highlights 2018, p. 19, https://rm.coe.int/eccd-highlight-2018/1680946158] 


მიუხედავად იმისა, რომ კანონი სამართალდამცავ უწყებებს უკანონო შემოსავლების გათეთრებასთან დაკავშირებული დანაშაულების გამოძიებისას სრულ დამოუკიდებლობას ანიჭებს, პრაქტიკაში ისინი ნაკლებად დაცულნი არიან გარე პოლიტიკური ზეგავლენებისგან, როდესაც მაღალი დონის კორუფციისა და ფულის გათეთრების საქმეებს იძიებენ. მეტიც, ფულის გათეთრების წინააღმდეგ მებრძოლი დაწესებულებების ეფექტიან საქმიანობას ხელს უშლის ამ დაწესებულებებში თანამდებობის პირთა ხშირი მონაცვლეობა.[footnoteRef:79]   [79:  Council of Europe, Partnership for Good Governance Final Narrative Report, 2015-2018, p. 4, https://pjp-eu.coe.int/en/web/eap-pcf/home?desktop=true] 


როგორც წინა თავებში აღინიშნა, პრაქტიკაში, პოლიტიკურად მოტივირებული გამოძიებების წარმოებისას, მათ შორის, ფულის გათეთრებასთან დაკავშირებული დანაშაულების გამოძიების პროცესში, სამართალდამცავი უწყებები დამოუკიდებელნი არ არიან. ერთ-ერთი ასეთი ბოლოდროინდელი მაგალითია „თიბისი ბანკთან” დაკავშირებული ფულის გათეთრების სავარაუდო ფაქტის გამოძიება, რომლის ფარგლებშიც ბანკის დამფუძნებელს და დირექტორთა საბჭოს ყოფილ თავმჯდომარეს, მამუკა ხაზარაძეს, და მის მოადგილეს, ბადრი ჯაფარიძეს, საქართველოს გენერალურმა პროკურატურამ ფულის გათეთრების ბრალი წარუდგინა. ეს ფაქტი იმის აშკარა დემონსტრირება იყო, რომ სამართალდამცავ უწყებებს ბიზნეს ორგანიზაციებსა და იმ ფიზიკურ პირებზე ზეწოლის პოლიტიკურ ინსტრუმენტად იყენებენ, რომლებიც მმართველ პარტიასა და მის ხელმძღვანელობას აკრიტიკებენ.[footnoteRef:80]   [80:  Civil.Ge, “პროკურატურა ხაზარაძესა და ჯაფარიძეს ბრალს ოფიციალურად წარუდგენს“, 24 ივლისი, 2019,  https://civil.ge/ka/archives/314558   ] 


ფულის გათეთრებასთან დაკავშირებული დანაშაულების გამოძიებასა და სისხლისსამართლებრივ დევნაში ჩართული სპეციალისტების შესაძლებლობების გაზრდის კუთხით, ბოლო წლებში, ევროკავშირის მხარდაჭერით, რამდენიმე მიზნობრივი ტრენინგი და სასწავლო პროგრამა ჩატარდა. ეს სპეციალიზებული სასწავლო პროგრამები გამიზნული იყო სისხლის სამართლის მართლმსაჯულების სისტემის შემდგომ განვითარებაზე, ფულის გათეთრებასთან დაკავშირებული დანაშაულების ეფექტიან გამოძიებაზე, დამნაშავეთა სასამართლო დევნაზე და უკანონო გზით შეძენილი ქონების დაბრუნებაზე.[footnoteRef:81] ევროპის საბჭოს პროექტმა „პარტნიორობა კარგი მმართველობისათვის“ ხელი შეუწყო სამართალდამცავი უწყებების შესაძლებლობების განვითარებას, რათა მათ უკეთ შესძლებოდათ ფულის გათეთრებასთან დაკავშირებული დანაშაულების გამოვლენა, გამოძიება, სასამართლო დევნა და დავების განხილვა და შეექმნათ დანაშაულებრივი გზით მიღებული შემოსავლების დაყადაღების უფრო ეფექტიანი მექანიზმი.[footnoteRef:82] საფინანსო დაწესებულებებისა და სხვა არასაფინანსო ორგანიზაციების ხელმძღვანელებისთვის ამოქმედდა დამატებითი სასწავლო პროგრამები, რომლებიც მათ ფულის გათეთრებასთან დაკავშირებული რისკების უკეთ გაცნობიერებასა და გამოვლენაში ეხმარება.[footnoteRef:83]     [81:  Council of Europe, Economic Crime and Cooperation Division, Action against Economic Crime Cooperation Highlights 2018, p. 19, https://rm.coe.int/eccd-highlight-2018/1680946158]  [82:  Council of Europe, Partnership for Good Governance Final Narrative Report, 2015-2018, p. 6, https://pjp-eu.coe.int/en/web/eap-pcf/home?desktop=true]  [83:  Ibid., p. 7.] 


2013 წელს საქართველოს მთავრობამ შექმნა უწყებათაშორისი საბჭო, რომლის მიზანსაც ფულის გათეთრებისა და ტერორიზმის დაფინანსების წინააღმდეგ ბრძოლის სტრატეგიისა და სამოქმედო გეგმის შემუშავება და მისი განხორციელების კოორდინირება წარმოადგენდა. საბჭო რამდენიმე სამთავრობო უწყებას აერთიანებს და მის შემადგენლობაში შედიან ფინანსთა სამინისტროს, შემოსავლების სამსახურის, საგარეო საქმეთა სამინისტროს, იუსტიციის სამინისტროს, შინაგან საქმეთა სამინისტროს, ეკონომიკისა და მდგრადი განვითარების სამინისტროს, თავდაცვის სამინისტროს, გენერალური პროკურატურის, დაზღვევის სახელმწიფო ზედამხედველობის სამსახურის, საჯარო რეესტრისა და საქართველოს პარლამენტის წარმომადგენელი თანამდებობის პირები. სამთავრობო უწყებების გარდა, საბჭოს შეუძლია სათანამშრომლოდ მიიწვიოს ექსპერტები, ასევე არასამეწარმეო იურიდიული პირებისა და საერთაშორისო ორგანიზაციების წარმომადგენლები.[footnoteRef:84]   [84:  საქართველოს ფინანსური მონიტორინგის სამსახური, საქართველოს მთავრობის დადგენილება №352, 2013,  
https://www.fms.gov.ge/Uploads/files/Inter_govermental_council_20.06.16.pdf] 


2019 წელს, ევროპის საბჭოს ტექნიკური დახმარებით, მთავრობის უწყებათაშორისმა საბჭომ დაამტკიცა „საქართველოში ფულის გათეთრებისა და ტერორიზმის დაფინანსების რისკების შეფასების ანგარიში“ და სამოქმედო გეგმა, რომლებიც მიზნად ისახავდა საქართველოში ფულის გათეთრებისა და ტერორიზმის დაფინანსების წინააღმდეგ ბრძოლას. რისკების შეფასების დოკუმენტი FATF-ის რეკომენდაციებისა და სტანდარტების შესაბამისად მომზადდა და მისი მიზანია, რომ შესაბამის სამთავრობო უწყებებსა და წარმომადგენლებს დაეხმაროს  ფულის გათეთრებასთან და ტერორიზმის დაფინანსებასთან დაკავშირებული რისკების შესარბილებლად საჭირო რესურსების გაერთიანებაში.[footnoteRef:85] რისკების შეფასების დოკუმენტში განხილულია ფულის გათეთრებისა და ტერორიზმის დაფინანსების რისკები როგორც ეროვნულ, ისე სექტორალურ დონეზე, მათ შორის საბანკო სექტორის, იურიდიული პირების, მომსახურებებისა და მიწოდების არხების, არასაბანკო საფინანსო მომსახურების და სხვა სახის არასაფინანსო მომსახურების სფეროებში.[footnoteRef:86] [85:  საქართველოს ფინანსური მონიტორინგის სამსახური, საქართველოში ფულის გათეთრებისა და ტერორიზმის დაფინანსების რისკების შეფასების ანგარიშისა და სამოქმედო გეგმის დამტკიცება, 30 ოქტომბერი, 2019. https://www.fms.gov.ge/geo/news/121          ]  [86:  საქართველოს მთავრობა, „საქართველოში ფულის გათეთრებისა და ტერორიზმის დაფინანსების რისკების შეფასება“, 2019, გვ. 20-21, https://www.fms.gov.ge/Uploads/files/NRA_Georgia_Geo.pdf] 


ამჟამად უწყებათაშორისი თანამშრომლობისთვის და საგამოძიებო უწყებებს შორის ინფორმაციის გასაცვლელად მთელი რიგი მექანიზმები მოქმედებს. 2013 წლის შემდეგ ფულის გათეთრების წინააღმდეგ საბრძოლველად რამდენიმე ერთობლივი საგამოძიებო ჯგუფი შეიქმნა. ფინანსური მონიტორინგის სამსახურს აქვს პირდაპირი წვდომა სხვადასხვა სამართალდამცავი უწყებების მონაცემთა ბაზებთან, საიდანაც შეუძლია ინფორმაციის მიღება ფულის გათეთრების საქმეების მიმდინარე გამოძიებებთან დაკავშირებით.[footnoteRef:87]  [87:  იქვე.  ] 


ზემოხსენებულ უწყებათაშორის მექანიზმებთან ერთად, 2018 წელს ამოქმედდა მუდმივმოქმედი ანალიტიკური პლატფორმა, რომელიც ფინანსური მონიტორინგის სამსახურს, სხვა საგამოძიებო ორგანოებსა და სხვადასხვა საჯარო და კერძო სუბიექტებს შორის თანამშრომლობის გაუმჯობესებას ისახავს მიზნად. პლატფორმის მიზანია, რომ ხელი შეუწყოს ინფორმაციის შეგროვებას, შესაბამისობის კონტროლის გაუმჯობესებას და საეჭვო გარიგებების გამოსავლენად ეფექტიანი ინდიკატორების შემუშავებას.[footnoteRef:88]   [88:  იქვე.  ] 


ფულის გათეთრების წინააღმდეგ ბრძოლის სფეროში საერთაშორისო თანამშრომლობის კუთხით, საქართველოს სამართალდამცავ ორგანოებს გაფორმებული აქვთ შეთანხმებები ფულის გათეთრების წინააღმდეგ ბრძოლის მთელ რიგ მექანიზმებთან, როგორებიცაა EUROJUST-ი, ევროპოლი და Egmod Group-ი. ბოლო წლებში მნიშვნელოვნად გაიზარდა   ფულის გათეთრებისა და ტერორიზმის დაფინანსების საქმეებზე საქართველოს გენერალური პროკურატურის მიერ გაგზავნილი და მიღებული სამართლებრივი დახმარების შუამდგომლობების რაოდენობა. 2019 წელს საქართველომ მნიშვნელოვანი წვლილი შეიტანა GozNym-ის გლობალური კიბერდანაშაულებრივი ქსელის გამოვლენის საქმეში, რომლის წევრებიც მრავალი მილიონი დოლარის თაღლითურად დაუფლებას ცდილობდნენ, და საქართველოს გენერალურმა პროკურატურამ პასუხისგებაში მისცა აღნიშნული ქსელის ლიდერი და ერთი წევრი.[footnoteRef:89]  [89:  იქვე, გვ. 21-24. ] 


საქართველოს 30-ზე მეტ ქვეყანასთან აქვს გაფორმებული ორმხრივი სახელმწიფოთაშორისი შეთანხმება ფულის გათეთრების წინააღმდეგ ბრძოლის სფეროში და 16 ქვეყანაში მივლინებულია პოლიციის ატაშე. ამასთან ერთად, 2017 წელს საქართველოს და ინტერპოლს შორის დაიდო თანამშრომლობის შეთანხმება, რომელიც ევროკავშირის წევრ ქვეყნებთან ოპერატიული ინფორმაციის გაცვლის პროცესის დაჩქარებას ისახავს მიზნად. 2014-2018 წლებში, საქართველოს ფინანსური მონიტორინგის სამსახური აქტიურად მოიძიებდა და უზიარებდა ფულის გათეთრებასთან დაკავშირებულ ინფორმაციას საერთაშორისო პარტნიორებთან.[footnoteRef:90]  [90:  იქვე.  ] 


1.4. შეთანხმებული მოქმედების აკრძალვა 

1.4.1. შეთანხმებული მოქმედების ამკრძალავი კანონმდებლობა	 

შეთანხმებული მოქმედების ამკრძალავი ზომები „კონკურენციის შესახებ“ საქართველოს კანონით განისაზღვრება. კანონი შეიცავს მთელ რიგ დებულებებს ვაჭრობისა და კონკურენციის არამართლზომიერი შეზღუდვის და ერთი ან რამდენიმე ეკონომიკური აგენტის მიერ დომინანტური მდგომარეობის ბოროტად გამოყენების შესახებ. კანონის მე-6 და მე-7 მუხლებით აკრძალულია შესყიდვის ან გაყიდვის ფასის და სავაჭრო პირობების პირდაპირ ან არაპირდაპირ დადგენა (ფიქსირება) და, ასევე, წარმოების და ინვესტიციების შეზღუდვა. კანონის მე-7 მუხლით აკრძალულია სავაჭრო პარტნიორების არაკონკურენტულ მდგომარეობაში ჩაყენება და ისეთი სატენდერო და სახელმწიფო შესყიდვის ხელშეკრულების გაფორმება, რომელიც მიზნად ისახავს მატერიალური მოგების მიღებას ან უპირატესობის მოპოვებას, რაც მნიშვნელოვნად ხელს უწყობს შემსყიდველი ორგანიზაციის სამართლებრივი ინტერესების განხორციელებას. დარღვევების ჩამონათვალში ასევე შედის ვაჭრობის და კომერციული საქმიანობის პროცესში ერთი ან რამდენიმე ეკონომიკური აგენტის მიერ „დომინანტური მდგომარეობის ბოროტად გამოყენება“ (ბაზრის გადანაწილება და შეზღუდვა).[footnoteRef:91]   [91:  საქართველოს კანონი „კონკურენციის შესახებ“, 8 მაისი, 2012, მუხლები 6, 7.  ] 



1.4.2. შეთანხმებული მოქმედების ამკრძალავი კანონმდებლობის აღსრულება

შეთანხმებული მოქმედების ამკრძალავი კანონმდებლობის აღსრულებას ახდენს საქართველოს კონკურენციის ეროვნული სააგენტო. სააგენტო უფლებამოსილია, რომ წარდგენილი საჩივრების საფუძველზე ან, ზოგ შემთხვევაში, საკუთარი ინიციატივით ჩაატაროს მოკვლევა შეთანხმებულ მოქმედებასთან დაკავშირებით და სასამართლოს გადაწყვეტილებით ადგილზე შეამოწმოს ეკონომიკური აგენტი. სააგენტოს ასევე უფლება აქვს, ადმინისტრაციული ჯარიმა დააკისროს ეკონომიკურ აგენტს, რომელიც მას მოთხოვნილ ინფორმაციას არ წარუდგენს ან მოკვლევის პროცესში მასთან არ ითანამშრომლებს.  სააგენტო უფლებამოსილია, სასამართლოს მიმართოს შუამდგომლობით ეკონომიკური აგენტის გარკვეული ქმედების დროებით, სააგენტოს მიერ საბოლოო გადაწყვეტილების მიღებამდე, შეჩერების თაობაზე, თუ აღნიშნული ქმედება არღვევს „კონკურენციის შესახებ“ კანონის მე-6 და მე-7 მუხლებს. აღნიშნული კანონის ნებისმიერი დარღვევისთვის ხანდაზმულობის ვადაა სამი წელი.[footnoteRef:92]   [92:  იქვე, მუხლები 18, 27.] 


კანონის მე-6 და მე-7 მუხლების დარღვევისთვის იურიდიული პირებისთვის და ეკონომიკურ აგენტთან დაკავშირებული ფიზიკური პირებისთვის გათვალისწინებული ერთ-ერთი სანქციაა ჯარიმა (რომლის ოდენობა არ უნდა აღემატებოდეს წინა ფინანსური წლის განმავლობაში ეკონომიკური აგენტის წლიური ბრუნვის 5-10%-ს).[footnoteRef:93]   [93:  იქვე, მუხლი 33. ] 


„კონკურენციის შესახებ“ კანონი რამდენიმე შეღავათსაც ითვალისწინებს. კანონით გათვალისწინებულია თანამშრომლობის პროგრამის რამდენიმე პირობა, რომელიც იმ შემთხვევაში ამოქმედდება, თუ ეკონომიკური აგენტი საქმის მოკვლევის პროცესში სააგენტოსთან ითანამშრომლებს და მას წარუდგენს დარღვევასთან დაკავშირებულ მნიშვნელოვან ინფორმაციას. თანამშრომლობის პროგრამის ამოქმედებისა და იურიდიული პირის/ეკონომიკური აგენტის პასუხისმგებლობისგან გათავისუფლების წესს კონკურენციის სააგენტო განსაზღვრავს.[footnoteRef:94]     [94:  იქვე, მუხლი 33¹.] 


კონკურენციის სააგენტო, საკუთარი ინიციატივით ან სასამართლოს გადაწყვეტილების საფუძველზე, სასაქონლო და მომსახურების ბაზრებთან დაკავშირებით მთელ რიგ მოკვლევებს ატარებს.[footnoteRef:95]  [95:  საქართველოს კონკურენციის ეროვნული სააგენტო, 2018 წლის ანგარიში, 2019, გვ. 6-20, https://admin.competition.ge/uploads/9794d341c8a9437a81cc774c778159ab.pdf    ] 


კონკურენციის სააგენტო ატარებს მონიტორინგსა და მოკვლევებს ისეთ საკითხებთან დაკავშირებით, როგორებიცაა დომინანტური მდგომარეობის ბოროტად გამოყენება, კონკურენციის შემზღუდველი ხელშეკრულებები, სახელმწიფო ხელისუფლების ორგანოების მიერ კონკურენციის შეზღუდვა, ეკონომიკური აგენტების შერწყმაზე კონტროლი და არაკეთილსინდისიერი კონკურენცია. სააგენტოს მიერ გამოკვლეული ზოგი საკითხი უკავშირდებოდა ფარმაცევტული კომპანიების შერწყმას, მსხვილი ნავთობკომპანიების მიერ საბაზრო ფასების ფიქსირებას, ადგილობრივი მუნიციპალიტეტებისა და სახელმწიფო ხელისუფლების ორგანოების მიერ სახელმწიფო შესყიდვების ჩატარების პრაქტიკას და ა.შ. 

რამდენიმე გამოკვლეული საქმიდან, რომლებიც დომინანტური მდგომარეობის ბოროტად გამოყენებას ეხებოდა, სააგენტომ მხოლოდ ერთი მოკვლევის შედეგად დაადგინა, რომ ხუთი მსხვილი ნავთობკომპანია კანონს არღვევდა და აღნიშნული კომპანიები 3 მლნ ლარით დააჯარიმა. სახელმწიფო ხელისუფლების ორგანოების მიერ კონკურენციის შეზღუდვასთან დაკავშირებით, სააგენტომ დაადგინა, რომ მთელი რიგი სახელმწიფო უწყებები/დაწესებულებები ზღუდავდნენ კონკურენტულ გარემოს და, ზოგ შემთხვევაში, აღნიშნულ უწყებებს მთელი რიგი სავალდებულო რეკომენდაციები მისცა ან უბრძანა, რომ შეეცვალათ სახელმწიფო შესყიდვებთან დაკავშირებული არამართლზომიერი გადაწყვეტილებები.[footnoteRef:96] საქართველოში ხშირად გამოითქმის შეშფოთება ფარმაცევტულ ბაზართან დაკავშირებით „კონკურენციის შეზღუდვის და შედეგად დომინირებული პოზიციების ბოროტად გამოყენების“ რისკების შესახებ, რაც მსხვილი ფარმაცევტული და სამედიცინო კომპანიების შერწყმით არის გამოწვეული.[footnoteRef:97] იმის მიუხედავად, რომ კონკურენციის სააგენტომ ფარმაცევტული კომპანიების შერწყმის რამდენიმე შემთხვევა შეისწავლა და გამოიკვლია, მან ვერ აღმოაჩინა ვერც ერთი ისეთი შემთხვევა, როცა ერთი კომპანიის მიერ მეორის მიერთება კონკურენციის კანონმდებლობას არ შეესაბამებოდა.[footnoteRef:98]   [96:  საქართველოს კონკურენციის ეროვნული სააგენტო, https://competition.ge/decisions/abuse-of-dominant-position/by-prohibition    ]  [97:  “საერთაშორისო გამჭვირვალობა - საქართველო“, „ფარმაცევტული ბაზარი საქართველოში“, 2016 წლის დეკემბერი, გვ. 4, 7. https://www.transparency.ge/sites/default/files/post_attachments/parmacevtuli_bazari_sakartveloshi.pdf   ]  [98:  საქართველოს კონკურენციის ეროვნული სააგენტო, https://competition.ge/decisions/concentration-control ] 


1.4.3. შეთანხმებული მოქმედების ამკრძალავი კანონმდებლობის აღსრულების შესაძლებლობები

2019 წელს კონკურენციის სააგენტომ სახელმწიფო ბიუჯეტიდან 2.2 მილიონი ლარი მიიღო. 2014 წელს სააგენტოს დაარსებიდან დღემდე მასში 43 ადამიანია დასაქმებული. სააგენტოს დაფინანსება 2015 წლიდან 2020 წლის ჩათვლით თანდათან იზრდებოდა.[footnoteRef:99]  [99:  „საერთაშორისო გამჭვირვალობა - საქართველო“, „კონკურენციის სააგენტოს საქმიანობა 2014-2019 წლებში: უფლებამოსილებები და განხილული საქმეები“, 30 აპრილი,  2020, https://transparency.ge/ge/blog/konkurenciis-saagentos-sakmianoba-2014-2019-clebshi-uplebamosilebebi-da-ganxiluli-sakmeebi] 




2014-2019 წლებში კონკურენციის სააგენტომ სასაქონლო და მომსახურების ბაზრების 25 მოკვლევა ჩაატარა, საიდანაც 14 შემთხვევაში გარკვეული დარღვევები გამოავლინა. კონკურენციის სააგენტო თავის გადაწყვეტილებებში და საქმიანობაში დამოუკიდებელია. სააგენტოს უფლებამოსილებები „კონკურენციის შესახებ“ საქართველოს კანონის მე-18 მუხლით არის განსაზღვრული. სააგენტოს მიერ მიღებული  გადაწყვეტილებების, ინსტრუქციებისა და სხვა სამართლებრივი აქტების შესრულება სავალდებულოა სახელმწიფო ხელისუფლების, ავტონომიური რესპუბლიკების ხელისუფლებისა და ადგილობრივი თვითმმართველობის ორგანოებისთვის და ეკონომიკური აგენტებისთვის. სააგენტოს დებულება და სტრუქტურა მტკიცდება საქართველოს მთავრობის მიერ, ხოლო მისი დაფინანსების წყარო განისაზღვრება საქართველოს კანონმდებლობით. სააგენტო საქართველოს პრემიერ-მინისტრსა და მთავრობას წარუდგენს წლიურ ანგარიშს გაწეული მუშაობისა და საქართველოს სასაქონლო და მომსახურების ბაზრებზე კონკურენციული გარემოს მდგომარეობის შესახებ.[footnoteRef:100]     [100:  იქვე. ] 


საქართველო აგრძელებდა ღრმა და ყოვლისმომცველი თავისუფალი ვაჭრობის სივრცის შესახებ შეთანხმების (DCFTA) კონკურენციასთან დაკავშირებული დებულებების შესრულებას, სადაც აქცენტი კეთდებოდა კონკურენციის სააგენტოს შესაძლებლობების გაზრდაზე და სააგენტოსა და ეკონომიკის რეგულირებადი სფეროების მარეგულირებელ ორგანოებს შორის თანამშრომლობაზე. 2014 წელს კონკურენციის კანონმდებლობის მიღების შემდეგ, კონკურენციის სააგენტო მისი პრაქტიკაში განხორციელებითაა დაკავებული. ბოლო წლებში სააგენტო აქცენტს აკეთებს ანტიმონოპოლიური დებულებების ევროკავშირის კანონმდებლობასთან შესაბამისობაში მოყვანაზე, სახელმწიფო დახმარების დებულებებზე, მათ შორის, სახელმწიფო დახმარების გაცემის წესებზე, და, ასევე, ინსტიტუციონალურ დამოუკიდებლობასა და გადაწყვეტილებების მიღების უფლებამოსილებაზე. კონკურენციის სააგენტოს ძალისხმევის მიუხედავად, არსებული საკანონმდებლო ბაზა სააგენტოს საშუალებას არ აძლევს, რომ გამოიკვლიოს სახელმწიფო კომპანიების მიერ კონკურენციის წესების დარღვევის ფაქტები, რაც მის შესაძლებლობებს მნიშვნელოვნად ზღუდავს.  საკანონმდებლო ხასიათის შეზღუდვებთან ერთად, სააგენტოს ადამიანურ რესურსებთან დაკავშირებული სირთულეებიც აქვს, რაც მას კონკურენციის კანონმდებლობის დარღვევების ეფექტიან გამოკვლევაში ხელს უშლის. ამის გამო, სააგენტოს მთავარ საქმიანობას მიმართვებზე რეაგირება შეადგენს.[footnoteRef:101]  [101:  Bertelsmann Stiftung, BTI 2020, Georgia Country Report, p. 21, https://www.bti-project.org/content/en/downloads/reports/country_report_2020_GEO.pdf] 


კონკურენციის სააგენტოს არსებობის მანძილზე, ის რამდენიმეჯერ მოექცა საზოგადოების ყურადღების ცენტრში. ერთ-ერთი ასეთი შემთხვევა სააგენტოს მიერ 2018 წელს ჩატარებულ კვლევას უკავშირდება, როცა პრემიერ-მინისტრმა მამუკა ბახტაძემ სააგენტოს პურის ფასის მომატების მიზეზების დადგენა დაავალა. სააგენტომ დღემდე ვერ დაადგინა პურის ფასის  მკვეთრი მატების მიზეზი და ვერ განსაზღვრა, დაარღვიეს თუ არა პურ-პროდუქტების მიმწოდებელმა კომპანიებმა კანონი ამ თვალსაზრისით.[footnoteRef:102]  [102:  „საერთაშორისო გამჭვირვალობა - საქართველო“, „კონკურენციის სააგენტოს საქმიანობა 2014-2019 წლებში: უფლებამოსილებები და განხილული საქმეები“, 30 აპრილი, 2020, https://transparency.ge/ge/blog/konkurenciis-saagentos-sakmianoba-2014-2019-clebshi-uplebamosilebebi-da-ganxiluli-sakmeebi] 


ასევე შეშფოთებას იწვევს ბაზარზე არსებული შესამჩნევად უთანასწორო კონკურენციის პირობები და მთელ რიგ სექტორებში ოლიგოპოლიების წარმოშობის რისკები.[footnoteRef:103] 2018 წელს თამბაქოს კომპანია „ფილიპ მორისის“ გახმაურებულმა საქმემ კონკურენციის სააგენტო საზოგადოების ყურადღების ცენტრში მოაქცია და მისი დამოუკიდებლობის შესახებ სერიოზული კითხვები გააჩინა. აღნიშნულ საქმეში არსებობდა მზარდი (საჯაროდ ხელმისაწვდომი) მტკიცებულებები, რომლებიც მიუთითებდა ფარულ გარიგებებზე, ერთი მხრივ, საქართველოს თამბაქოს წარმოების წარმომადგენლებს და, მეორე მხრივ, რამდენიმე სამთავრობო უწყებასა და მმართველ პარტიასთან დაკავშირებულ თანამდებობის პირებს შორის, რომლებიც ბაზარზე არსებული ქართული თამბაქოს კომპანიების ინტერესების მხარდაჭერის მიზნით საკუთარ გავლენას ბოროტად იყენებდნენ. აღნიშნული სავარაუდო შეთანხმებული მოქმედების შედეგად აღიძრა რამდენიმე საქმე „ფილიპ მორისისა“ და „ბრითიშ ამერიქან თობაქოს“ წინააღმდეგ, რომლებსაც სასამართლომ მთავრობის მიერ მხარდაჭერილი ქართული თამბაქოს კომპანიების საკომპენსაციოდ 363 მილიონი ლარის ჯარიმის გადახდა დააკისრა. სასამართლომ არ გაითვალისწინა კონკურენციის სააგენტოს დასკვნა, რომლის მიხედვითაც არ დადგინდა „ფილიპ მორისისა“ და „ბრითიშ ამერიქან თობაქოს“ მიერ კანონის დარღვევა. მეტიც, ამ დავის შესახებ სააგენტოს შეფასება თავდაპირველად სასამართლოს ვებ-გვერდზე იყო წარმოდგენილი, თუმცა მოგვიანებით ის ვებ-გვერდიდან თვითნებურად აიღეს და საჯაროდ ხელმისაწვდომი აღარ არის.[footnoteRef:104]  [103:  იქვე. ]  [104:  „საერთაშორისო გამჭვირვალობა - საქართველო“, „კორუფციის კვამლი: დიდი განაწილება თამბაქოს ბიზნესში“, 26 სექტემბერი, 2018, https://www.transparency.ge/ge/blog/korupciis-kvamli-didi-ganacileba-tambakos-biznesshi ] 


2018 წელს კონკურენციის სააგენტომ, კონკურენციის კანონმდებლობის უფრო ეფექტიანად აღსრულების მიზნით, ხელი მოაწერა ურთიერთგაგების მემორანდუმებს საქართველოს რამდენიმე მარეგულირებელ უწყებასთან და საფინანსო დაწესებულებასთან. ურთიერთგაგების მემორანდუმები გაფორმდა ბუღალტრული აღრიცხვის, ანგარიშგებისა და აუდიტის ზედამხედველობის სამსახურთან, საქართველოს ეროვნულ ბანკთან და საქართველოს ბიზნესომბუდსმენთან. საერთაშორისო თანამშრომლობის კუთხით, კონკურენციის სააგენტო საერთაშორისო ორგანიზაციის „საერთაშორისო თანამშრომლობის ქსელი“ წევრია, რომელიც კონკურენციის კანონმდებლობის აღსრულების საკითხებზე მუშაობს. ამასთან ერთად, სააგენტო, ერთობლივი კონფერენციების, დისკუსიებისა და ინფორმაციის გაცვლის ღონისძიებების ფორმატში, აქტიურად თანამშრომლობს უცხოეთის ქვეყნების კონკურენციის უწყებებთან და საერთაშორისო ორგანიზაციებთან.[footnoteRef:105] [105:  საქართველოს კონკურენციის ეროვნული სააგენტო, 2018 წლის ანგარიში, 2019, https://admin.competition.ge/uploads/9794d341c8a9437a81cc774c778159ab.pdf ] 


კონკურენციის სააგენტო, ევროკავშირის ფინანსური და ტექნიკური მხარდაჭერით, მუშაობდა საკუთარი შესაძლებლობების განვითარებაზე. აღნიშნული სამწლიანი პროექტი კონკურენციის სააგენტოს სამართლებრივი, ეკონომიკური და ტექნიკური შესაძლებლობების განვითარებას და სააგენტოსა და სხვა მარეგულირებელ ორგანოებს შორის თანამშრომლობის გაუმჯობესებას ისახავდა მიზნად.[footnoteRef:106]  [106:  საქართველოს კონკურენციის ეროვნული სააგენტო, https://competition.ge/about-us/projects ] 



1.5. მხილება	

1.5.1. მხილების კანონმდებლობა  

საქართველო რეგიონის ერთ-ერთი პირველი ქვეყანა იყო, რომელმაც 2009 წელს მხილების კანონმდებლობა მიიღო. მას შემდეგ (2015 წელს) კანონმდებლობაში ბევრი ცვლილება შევიდა, თუმცა არსებული კანონმდებლობა გარკვეულწილად ბუნდოვანია და, რამდენიმე ძირითად დებულებაში არსებული მნიშვნელოვანი ხარვეზების გამო, მისი პრაქტიკაში აღსრულება არაეფექტიანად ხდება.[footnoteRef:107] [107:  „საერთაშორისო გამჭვირვალობა - საქართველო“,  „მამხილებელთა დაცვა: საერთაშორისო პრაქტიკა და რეკომენდაციები საქართველოსთვის“, ივლისი  2015, 
https://www.transparency.ge/sites/default/files/post_attachments/mamxilebelta_dacva_saertashoriso_praktika_da_rekomendaciebi_ivlisi_2015.pdf] 


კანონმდებლობა მამხილებლებისთვის მხილების რამდენიმე არხს ითვალისწინებს. მხილება შეიძლება განხორციელდეს ანონიმურად. მხილება ასევე შეიძლება განხორციელდეს შესაბამისი საჯარო დაწესებულების მამხილებლის განცხადების განხილვაზე პასუხისმგებელი ქვედანაყოფის, აგრეთვე გამომძიებლის, პროკურორის და სახალხო დამცველის  ინფორმირების გზით.[footnoteRef:108] [108:  კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“,  მუხლები 20(1), 20(2), 20(3).  ] 


სტანდარტული წესით, მამხილებლის განცხადება შესაბამისმა განმხილველმა ორგანომ მისი წარდგენიდან ერთი თვის ვადაში უნდა განიხილოს. თუ ჩაითვლება, რომ მამხილებლის მიერ წარდგენილი განცხადება ადმინისტრაციული, სამოქალაქო ან სისხლის სამართლის კანონმდებლობის დარღვევის ნიშნებს შეიცავს, განმხილველმა ორგანომ საქმე შესაბამის ორგანოს უნდა გადასცეს.[footnoteRef:109]  [109:  იქვე, მუხლები 20(1), 20(2), 20(3). ] 


ბოლო წლებში, მამხილებლის ცნება გაფართოვდა და, ამჟამინდელ ან ყოფილ თანამდებობის პირებთან ერთად, ასევე გულისხმობს ნებისმიერ პირს, რომელიც კორუფციული დანაშაულის შემსწრეა. ამასთან ერთად, ამჟამად მამხილებლებს უფლება აქვთ, რომ, როგორც კი მათი საქმე შესაბამის სახელმწიფო ორგანოს წარედგინება, მის შესახებ მაშინვე სამოქალაქო საზოგადოების ორგანიზაციას ან მედია საშუალებას აცნობონ და აღარ დაიცადონ 60 დღე, როგორც ეს ადრე იყო დადგენილი. საჯარო სამსახურის ბიურომ შექმნა ანგარიშგების ონლაინ პორტალი, რომლის მეშვეობითაც ნებისმიერ პირს შეუძლია, რომ კორუფციასთან დაკავშირებული ფაქტების შესახებ ანონიმური განცხადება შეიტანოს.[footnoteRef:110] [110:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, p. 37, http://bit.ly/30krxRv] 


რაც ეხება მამხილებელთა დაცვას, კანონის მიხედვით დაუშვებელია მამხილებლის და მისი ოჯახის წევრების დაშინება, შევიწროება, იძულება, დამცირება, მათ მიმართ ძალადობის გამოყენება, დისკრიმინაციული მოპყრობა და დევნა, ასევე მათთვის მორალური ან მატერიალური ზიანის მიყენება. კანონით ასევე აკრძალულია მამხილებლის მიმართ ადმინისტრაციული ან სამოქალაქო სამართალწარმოების ან სისხლისსამართლებრივი დევნის დაწყება.[footnoteRef:111] ზოგადად, მამხილებელი დაცვის გარანტიებით სარგებლობს განურჩევლად იმისა, მხილების შედეგად გამჟღავნებული ინფორმაცია სწორია თუ მცდარი. გამონაკლისს წარმოადგენს შემთხვევა, როცა მამხილებლისთვის ცნობილი იყო, რომ გამჟღავნებული ინფორმაცია სიმართლეს არ შეესაბამებოდა და ინფორმაცია მაინც გაამჟღავნა, ან როცა მამხილებელი კორუფციასთან დაკავშირებული ფაქტის გამჟღავნებისას თავისთვის ან სხვისთვის გამორჩენის მისაღებად მოქმედებდა.[footnoteRef:112] [111:   კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“,   მუხლი 20(4). ]  [112:  იქვე, მუხლი  20(5).] 


მამხილებელთა დაცვის კანონმდებლობაში კვლავ რჩება მნიშვნელოვანი ხარვეზები, რომელთა აღმოფხვრაც ბოლო ხუთი წლის მანძილზე ვერ მოხერხდა:   
· არ არსებობს სპეციალური კანონმდებლობა, რომელიც დაარეგულირებდა მხილებასთან დაკავშირებულ საკითხებს შემდეგ სამთავრობო უწყებებში: სახელმწიფო უსაფრთხოების სამსახური, თავდაცვის სამინისტრო და შინაგან საქმეთა სამინისტრო; 
· არსებული კანონმდებლობა არ ითვალისწინებს მამხილებლის მიერ მიღებული ზიანის ანაზღაურებას;  
· მამხილებელს უფლება უნდა ჰქონდეს, რომ მისი საქმის შესახებ პირდაპირ მედიას და სამოქალაქო საზოგადოებას აცნობოს (ისეთ უკიდურეს შემთხვევებში მაინც, როცა მოსალოდნელია გარდაუვალი ან მნიშვნელოვანი ზიანის მიღება);  
· დღემდე სახელმწიფო უწყებებს არ მოეთხოვებათ, რომ მხილების მკაფიო შიდა მექანიზმები შექმნან.  

ასევე მიზანშეწონილია მხილების მექანიზმის შესახებ ცალკე კანონის მიღება, რომელიც ეფექტიანად და თანმიმდევრულად მოაწესრიგებს მხილებასთან დაკავშირებულ საკითხებს, მათ შორის, გაზრდის მხილების მექანიზმის გამართულად მუშაობაზე პასუხისმგებელი ორგანოსთვის დადგენილ ანგარიშვალდებულების მოთხოვნებს.[footnoteRef:113]  [113:  „საერთაშორისო გამჭვირვალობა - საქართველო“,  „საქართველოს საჯარო სამსახურში მოქმედი მხილების მექანიზმი მეტწილად უფუნქციოა“, 25 ივნისი, 2020, https://www.transparency.ge/ge/blog/sakartvelos-sajaro-samsaxurshi-mokmedi-mxilebis-mekanizmi-didcilad-upunkcioa ] 


1.5.2. მხილების კანონმდებლობის აღსრულება

მხილების მექანიზმის პრაქტიკაში გამოყენება დღემდე მნიშვნელოვან პრობლემებთან არის დაკავშირებული. ამასთან ერთად, სამართალდამცავ უწყებებს (რომლებზეც მხილების კანონმდებლობის ზოგადი დებულებები არ ვრცელდება) - სახელმწიფო უსაფრთხოების სამსახურს, შინაგან საქმეთა სამინისტროსა და თავდაცვის სამინისტროს - ჯერაც არ შეუქმნიათ მამხილებელთა სამართლებრივი დაცვის კონკრეტული მექანიზმი, რაც ამ დაწესებულებების თანამშრომლებს შესაძლო დევნისა და შევიწროებისგან დაუცველს ტოვებს, განსაკუთრებით კორუფციასთან დაკავშირებული გახმაურებული საქმეების შემთხვევაში.[footnoteRef:114]  [114:  იქვე.] 


საჯარო სამსახურში არ არსებობს მხილების განცხადების იდენტიფიცირების რაიმე საერთო სტანდარტი ან მიდგომა, რის გამოც საჯარო დაწესებულებების უმეტესობა მხილების განცხადებებს არ ან ვერ აღიქვამენ ასეთად. ამასთან ერთად, არ არსებობს მხილების შიდა პროცედურებისა და წესების შესახებ მინიმალური სტანდარტები, ხოლო საჯარო დაწესებულებებს ასეთი პროცედურების დანერგვა არ ევალებათ.[footnoteRef:115]  [115:  იქვე.] 


მეტიც, არ არსებობს პასუხისმგებელი ორგანო, რომელიც შეაგროვებდა და გამოაქვეყნებდა მხილების შემთხვევებისა და მათზე რეაგირების სტატისტიკას და გააკონტროლებდა მხილების განცხადებების გამოძიების პროცესს.[footnoteRef:116] [116:  იქვე.] 


ანტიკორუფციულ საქმიანობაზე პასუხისმგებელი საჯარო დაწესებულებები და ძალოვანი უწყებები არ ამუშავებენ მამხილებლებთან დაკავშირებულ სტატისტიკას – იუსტიციის სამინისტრო მხილების შემთხვევების შესახებ საჯარო ინფორმაციას არ გასცემს, სახელმწიფო უსაფრთხოების სამსახური, თავდაცვისა და შინაგან საქმეთა სამინისტროები შესაბამის სტატისტიკას ცალკე არ აღრიცხავენ, ხოლო გენერალური პროკურატურა საერთოდ არ აწარმოებს მხილებასთან დაკავშირებულ რაიმე სტატისტიკას.[footnoteRef:117]   [117:  იქვე.] 


აღსანიშნავია, რომ მხილების ოფიციალური სამთავრობო ვებ-გვერდის (mkhileba.gov.ge) გამოყენება ყოველწლიურად იკლებს. მაგალითად, 2017 წელს ვებ-გვერდის გამოყენებით 111 განცხადება გაიგზავნა, ხოლო 2019 წელს ეს რიცხვი 24-მდე შემცირდა. ამ საკითხის უფრო საფუძვლიანად შესწავლა გვაფიქრებინებს, რომ სამთავრობო უწყებების უმეტესობა  მხილების შემთხვევებზე სათანადო რეაგირებას ვერ ახდენს.[footnoteRef:118]   [118:  იქვე.] 


ბოლო ხუთი წლის მანძილზე მამხილებელთა დაცვის კანონმდებლობის საფუძველზე წარდგენილი 173 მხილების განცხადებიდან არც ერთი არ განუხილავთ. მიუხედავად იმისა, რომ მხილების განცხადებების უმეტესობის საპასუხოდ მთელი რიგი ზომები იქნა მიღებული, სამართალდამცავ ორგანოებს შემდგომი გამოძიებისთვის მხოლოდ ხუთი საქმე გადაეგზავნა.[footnoteRef:119]  [119:  იქვე. ] 



1.6. ანგარიშგება, აუდიტი და ფინანსური ინფორმაციის გამოქვეყნება  

1.6.1. ანგარიშგება და აუდიტის სტანდარტები

„ბუღალტრული აღრიცხვის, ანგარიშგებისა და აუდიტის შესახებ“ კანონი 2016 წლის ივნისში იქნა მიღებული. კანონი ადგენს საერთაშორისოდ აღიარებული სტანდარტების შესაბამისად ბუღალტრული აღრიცხვისა და აუდიტის წარმოების სამართლებრივ საფუძვლებს. კანონი კერძო კომპანიებისთვის ადგენს ფინანსური და მმართველობის ანგარიშგების მომზადებისა და წარდგენის წესებს. აღნიშნული სტანდარტები მოიცავს მთელ რიგ ისეთ საერთაშორისო სამართლებრივ ჩარჩოებს, როგორებიცაა მცირე და საშუალო საწარმოების (SMEs) ფინანსური ანგარიშგების საერთაშორისო სტანდარტები (IFRS) და სუბიექტთა ანგარიშგებისა და აუდიტის მარეგულირებელი ევროკავშირის დირექტივები.[footnoteRef:120]  [120:  საქართველოს კანონი „ბუღალტრული აღრიცხვის, ანგარიშგებისა და აუდიტის შესახებ“, 8 ივნისი, 2016, მუხლები 1, 3. ] 


კანონი სუბიექტებისგან მოითხოვს, რომ ბუღალტრული აღრიცხვა კონკრეტული პროცედურებით აწარმოონ. კანონის მიხედვით, სუბიექტებმა ბუღალტრული აღრიცხვა დასაქმებული ბუღალტრის ან სხვა კვალიფიციური ფიზიკური/იურიდიული პირის მეშვეობით უნდა აწარმოონ. სუბიექტებმა მათ მიერ განხორციელებული ყველა ეკონომიკური აქტივობა სრულად უნდა ასახონ ბუღალტრულ ანგარიშებზე და შექმნან ამ პროცესის შიდა კონტროლის სათანადო მექანიზმები. კანონი სუბიექტებს უფლებას აძლევს, რომ თავად განსაზღვრონ სააღრიცხვო პოლიტიკა, შეიმუშაონ ეკონომიკური აქტივობების ამსახველი დოკუმენტების წარმოებისა და კონტროლის მექანიზმი და პროცედურები და, საქართველოს კანონმდებლობით დადგენილი სტანდარტებით, შეიმუშაონ ფინანსური ანგარიშგების ფორმები და განსაზღვრონ ფინანსური ანგარიშგების მომზადებისა და შესაბამის სამთავრობო უწყებაში წარდგენის პროცედურები.[footnoteRef:121]  [121:  იქვე, მუხლი 4. ] 


სუბიექტებმა უნდა უზრუნველყონ ბუღალტრული აღრიცხვის დოკუმენტების სისწორე და წარმოადგინონ ეკონომიკური აქტივობების დამადასტურებელი ბუღალტრული დოკუმენტები, ასევე წარმოადგინონ მათი კანონიერებისა და არითმეტიკული სიზუსტის დამადასტურებელი მტკიცებულებები. როგორც ელექტრონული, ისე მატერიალური ფორმით არსებული ბუღალტრული აღრიცხვის დოკუმენტები სუბიექტთან ინახება შესაბამისი საანგარიშგებო პერიოდის დასრულებიდან 6 წლის განმავლობაში.[footnoteRef:122]  [122:  იქვე, მუხლი 4. ] 


სუბიექტებმა, სულ მცირე წელიწადში ერთხელ, აღნიშნული კანონის შესაბამისად, უნდა მოამზადონ ფინანსური ანგარიშგება. ფინანსური ანგარიშგება, სხვა ინფორმაციასთან ერთად, უნდა ასახავდეს სუბიექტის ფინანსურ მდგომარეობას, საქმიანობის შედეგებს და ფულადი სახსრებისა და კაპიტალის მოძრაობას. სუბიექტებმა აღნიშნული ინფორმაცია ფინანსური ანგარიშგების საერთაშორისო სტანდარტების (IFRS) შესაბამისად უნდა წარმოადგინონ.[footnoteRef:123] [123:  იქვე, მუხლი 5. ] 


საზოგადოებრივი დაინტერესების პირები (სდპ) ვალდებულნი არიან ფინანსური ანგარიშგებები საკუთარ ვებ-გვერდზე ან ბეჭდვით გამოცემაში გამოაქვეყნონ.  სუბიექტები ვალდებულნი არიან სპეციალურ მარეგულირებელ ორგანოს წარუდგინონ შუალედური ფინანსური ანგარიშგება.[footnoteRef:124]   [124:  იქვე, მუხლი 9. ] 


სუბიექტები (გარდა არასამეწარმეო (არაკომერციული) იურიდიული პირებისა) ვალდებულნი არიან ფინანსური ანგარიშგება, მმართველობის ანგარიშგება, სახელმწიფოს მიმართ განხორციელებული გადახდების ანგარიშგება და აუდიტორული დასკვნა წარუდგინონ ბუღალტრული აღრიცხვის, ანგარიშგებისა და ზედამხედველობის სამსახურს არაუგვიანეს საანგარიშგებო პერიოდის მომდევნო წლის 1 ოქტომბრისა.[footnoteRef:125] არასამეწარმეო და არაკომერციული იურიდიული პირები გათავისუფლებულნი არიან ფინანსური ანგარიშგების აუდიტის ვალდებულებისგან.[footnoteRef:126] ბუღალტრული აღრიცხვის, ანგარიშგებისა და ზედამხედველობის სამსახურს ევალება, რომ სპეციალურად ამ მიზნით შექმნილ ვებ-გვერდზე გამოაქვეყნოს სუბიექტების ფინანსური ანგარიშგებები და ჯგუფების კონსოლიდირებული ანგარიშგებები.[footnoteRef:127]  [125:  იქვე, მუხლი 9. ]  [126:  იქვე, მუხლი 6. ]  [127:  იქვე, მუხლი 6. 9.] 


„ბუღალტრული აღრიცხვის, ანგარიშგებისა და აუდიტის შესახებ“ კანონი მოითხოვს შიდა და გარე აუდიტის ჩატარებას. საქართველოში ჩატარებული ყველა სახის აუდიტი უნდა შეესაბამებოდეს აუდიტის საერთაშორისო სტანდარტებს (ISA). აუდიტორული ფირმები ვალდებულნი არიან, რომ საერთაშორისო სტანდარტების შესაბამისად იმოქმედონ. სუბიექტების ფინანსური საქმიანობის აუდიტის ჩასატარებლად, აუდიტორულმა ფირმებმა უნდა გაიარონ ხარისხის კონტროლის სისტემის მონიტორინგი და შეესაბამებოდნენ აღნიშნული კანონის მოთხოვნებს.[footnoteRef:128] [128:  იქვე, მუხლი 14. ] 


სდპ-ების და სხვა საწარმოების ფინანსური ანგარიშგების აუდიტი ყოველი საანგარიშგებო პერიოდისთვის უნდა ჩატარდეს. ბუღალტრული აღრიცხვის, ანგარიშგებისა და ზედამხედველობის სამსახურმა, სდპ-ების საქმიანობის/დარგის სპეციფიკიდან გამომდინარე, შეიძლება დაადგინოს მათი აუდიტის დამატებითი მოთხოვნები, რომლებიც ექვემდებარება დამატებით ზედამხედველობას და კონტროლს. აუდიტორები და აუდიტორული ფირმები ვალდებულნი არიან, აუდიტის პროცესში შედგენილი და გამოყენებული ელექტრონული ან/და მატერიალური ფორმით არსებული დოკუმენტები შეინახონ შესაბამისი საანგარიშგებო პერიოდის დასრულებიდან 6 წლის განმავლობაში.[footnoteRef:129]  [129:  იქვე, მუხლი 15. ] 


ბუღალტრული აღრიცხვის, ანგარიშგებისა და ზედამხედველობის სამსახურის სხვა ვალდებულებებს მიეკუთვნება გამოსაყენებლად სავალდებულო საერთაშორისო სტანდარტების ქართულ ენაზე სამოქმედოდ შემოღება და საწარმოებისა და არასამეწარმეო (არაკომერციული) იურიდიული პირებისთვის ფინანსური ანგარიშგების სტანდარტების დადგენა. სამსახურს ასევე ევალება აუდიტის წარმოების, ანგარიშგებების მომზადებისა და წარდგენის წესების განსაზღვრა, სუბიექტისთვის სდპ-ის სტატუსის მინიჭება, ხარისხის კონტროლის სისტემის მონიტორინგის განხორციელების წესის განსაზღვრა, გამოვლენილი ხარვეზების აღმოფხვრისა და ხარისხის კონტროლის სისტემის მონიტორინგის ანგარიშის გასაჩივრების პროცედურების დადგენა, აუდიტორებისა და აუდიტორული ფირმების ხარისხის კონტროლის სისტემის მონიტორინგის განხორციელება და კანონით გათვალისწინებული სამართალდარღვევებისთვის პასუხისმგებლობის დაკისრება.[footnoteRef:130]  [130:  იქვე, მუხლი 20. ] 


ბუღალტრული აღრიცხვის, ანგარიშგებისა და ზედამხედველობის სამსახურის ხელმძღვანელის უფლებამოსილებები კანონითა და უწყების დებულებით განისაზღვრება. სამსახურთან არსებობს სპეციალური საბჭო, რომლის ფუნქციებშიც შედის კანონით განსაზღვრული კანონქვემდებარე ნორმატიული აქტების პროექტების განხილვა და ბუღალტრული აღრიცხვის, ანგარიშგებისა და აუდიტის სფეროების შესახებ გადაწყვეტილებების მიღება.[footnoteRef:131]  [131:  იქვე, მუხლი 21. ] 


„ბუღალტრული აღრიცხვის, ანგარიშგებისა და აუდიტის შესახებ“ კანონით გათვალისწინებულია სანქციები და პასუხისმგებლობა კანონის დამრღვევი სუბიექტებისთვის. პასუხისმგებლობის ზომები მოიცავს იმ სუბიექტების დაჯარიმებას, რომლებიც არღვევენ ბუღალტრული აღრიცხვისა და ფინანსური ანგარიშგების  წესებს ან თავს არიდებენ ფინანსურ აუდიტს. აღნიშნული ჯარიმა, საწარმოს ან სუბიექტის კატეგორიის მიხედვით, შეიძლება მერყეობდეს 500-დან 10 000 ლარამდე.  ზოგ შემთხვევაში, სამსახურმა შესაძლებელია ფულადი ჯარიმის ნაცვლად სუბიექტის მიმართ წერილობითი გაფრთხილება გამოიყენოს. ზოგ შემთხვევაში, სამსახური უფლებამოსილია, რომ კონკრეტული სუბიექტი რისკების მართვის სისტემის საფუძველზე შეისწავლოს. სამსახურს შეუძლია, რომ, რისკების მართვის სისტემაში არსებული და შემოსავლების სამსახურის მიერ მიწოდებული ინფორმაციის ანალიზის საფუძველზე, მიიღოს გადაწყვეტილება სუბიექტისათვის პასუხისმგებლობის დაკისრების თაობაზე.[footnoteRef:132]    [132:  იქვე, მუხლი 21. 26.] 


1.6.2. ანგარიშგებისა და აუდიტის სტანდარტების აღსრულება

საქართველოში ბუღალტრული აღრიცხვისა და აუდიტის მარეგულირებელი კანონმდებლობის აღსრულება ძირითადად ბუღალტრული აღრიცხვის, ანგარიშგებისა და ზედამხედველობის სამსახურის მიერ ხდება. „ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონი სამსახურს უფლებამოსილებას ანიჭებს, რომ გაატაროს როგორც მარეგულირებელი, ისე დამსჯელი ზომები იმ სუბიექტებისა და საწარმოების მიმართ, რომლებიც ბუღალტრული აღრიცხვისა და ფინანსური ანგარიშგების სტანდარტებს არღვევენ. 

სამსახური უფლებამოსილია, რომ აუდიტორების ან აუდიტორული კომპანიების მიმართ შემდეგი სანქციები გამოიყენოს: წერილობითი გაფრთხილება; საჯარო გაფრთხილება (რეესტრში ასახვით); ფულადი ჯარიმა; აუდიტორის ან აუდიტორული ფირმის რეგისტრაციის გაუქმება; აუდიტორული ფირმისთვის ან აუდიტორისთვის აუდიტის ჩატარების აკრძალვა სამ წლამდე ვადით; სუბიექტის (სდპ-ის) მმართველი ორგანოსთვის ფუნქციების შესრულების დროებით, არაუმეტეს 3 წლით, აკრძალვა. ამასთანავე, ამ კანონის შესაბამისად გამოყენებული სანქცია უნდა შეესაბამებოდეს დარღვევისა და შესაძლო რისკის სერიოზულობას. ამ კანონით გათვალისწინებული ადმინისტრაციული სამართალდარღვევის საქმის წარმოება უნდა განხორციელდეს საქართველოს ადმინისტრაციულ სამართალდარღვევათა კოდექსით დადგენილი წესით.[footnoteRef:133]  [133:  იქვე, მუხლები 32, 33.   22, 23. ] 


რაც ეხება ბუღალტრული აღრიცხვისა და ფინანსური ანგარიშგების კანონმდებლობის აღსრულებას, ბუღალტრული აღრიცხვის, ანგარიშგებისა და ზედამხედველობის სამსახური ძირითადი უწყებაა, რომელსაც ზემოაღნიშნული კანონის დარღვევების გამოვლენა, მონიტორინგი და კანონის აღსრულება ევალება. 2018 წელს სამსახურმა 109 სუბიექტს ანგარიშგების წარუდგენლობისთვის წერილობითი გაფრთხილება მისცა, ხოლო 68 სუბიექტი დააჯარიმა მას შემდეგ, რაც გაფრთხილების მიუხედავად არ წარადგინეს ანგარიშგებები. იმავე წელს, 27 სუბიექტი ანგარიშგების წარუდგენლობისთვის განმეორებით დაჯარიმდა.[footnoteRef:134]  [134:  ბუღალტრული აღრიცხვის, ანგარიშგებისა და ზედამხედველობის სამსახური, წლიური ანგარიში 2018, გვ. 14, https://saras.gov.ge/Content/files/SARAS_AR_2018.pdf] 


2018 წელს, სამსახურმა, „ბუღალტრული აღრიცხვის, ანგარიშგებისა და აუდიტის შესახებ“ კანონით დაკისრებული ვალდებულებების შესრულების მიზნით, შეიმუშავა და დაამტკიცა არასამეწარმეო (არაკომერციული) იურიდიული პირების ფინანსური ანგარიშგების სტანდარტი. იმ არასამეწარმეო ორგანიზაციებისთვის ფინანსური ანგარიშგების მომზადებაში ხელშესაწყობად, რომლებსაც სამეწარმეო საქმიანობის უფლება აქვთ, შემუშავდა ანგარიშგების სტანდარტის მექანიზმი.[footnoteRef:135]  [135:  ბუღალტრული აღრიცხვის, ანგარიშგებისა და ზედამხედველობის სამსახური, წლიური ანგარიში 2018, გვ.  21, https://saras.gov.ge/Content/files/SARAS_AR_2018.pdf] 


1.6.3. პროფესიული მომსახურების მიმწოდებლები  

საქართველოს კანონი „მეწარმეთა შესახებ“ არეგულირებს პროფესიული მომსახურების მიმწოდებლებთან დაკავშირებულ საკითხებს და, ასევე, მათ უფლებებსა და მოვალეობებს. კანონი მოითხოვს, რომ ყველა მეწარმე სუბიექტი და არასამეწარმეო (არაკომერციული) იურიდიული პირი დარეგისტრირდეს საქართველოს საჯარო რეესტრში. ყველა მეწარმე სუბიექტი და მომსახურების მიმწოდებელი უნდა დარეგისტრირდეს იუსტიციის სამინისტროს მმართველობის სფეროში მოქმედ საჯარო რეესტრის ეროვნულ სააგენტოში. საჯარო რეესტრში რეგისტრაცია ავტომატურად გულისხმობს საგადასახადო რეგისტრაციასაც. მარეგისტრირებელმა ორგანომ რეგისტრირებულ სუბიექტებთან დაკავშირებული ინფორმაცია რეგისტრაციის, რეგისტრირებულ მონაცემებში ცვლილებებისა დ მათი გაუქმების შესახებ უნდა გაუგზავნოს ფინანსთა სამინისტროსა და მისი მმართველობის სფეროში შემავალ შემოსავლების სამსახურს.[footnoteRef:136] [136:  საქართველოს კანონი „მეწარმეთა შესახებ“, 28 ოქტომბერი, 1994, მუხლი 4. ] 


პროფესიონალ აუდიტორთა და აუდიტორთა პროფესიული გაერთიანებების სალიცენზიო მოთხოვნები და სტანდარტები რეგულირდება კანონით „ბუღალტრული აღრიცხვის, ანგარიშგებისა და აუდიტის შესახებ“. ბუღალტერთა და აუდიტორთა პროფესიული ორგანიზაციები აღნიშნული კანონისა და მის საფუძველზე მიღებული ნორმატიული აქტების შესაბამისად უნდა დაფუძნდეს. ბუღალტერთა და აუდიტორთა პროფესიულ ორგანიზაციას უნდა ჰქონდეს შიდა პოლიტიკა და პროცედურები, რომლებიც შეესაბამება      პროფესიული სერტიფიცირების სტანდარტებს და პროფესიონალი ბუღალტრების ეთიკის კოდექსის (IESBA Code) მოთხოვნებს.[footnoteRef:137]  [137:  საქართველოს კანონი „ბუღალტრული აღრიცხვის, ანგარიშგებისა და აუდიტის შესახებ“, მუხლები 10, 11. ] 



1.6.4. ბენეფიციარი მფლობელები

საერთაშორისო ორგანიზაციებისა და ადგილობრივი სამოქალაქო სექტორის არაერთი მცდელობის მიუხედავად, რომ საქართველოს მთავრობას იურიდიული პირებისთვის დაეწესებინა ბენეფიციარ მფლობელთა ვინაობის გამჟღავნების ვალდებულება და შეექმნა ბენეფიციარ მფლობელთა ცენტრალიზებული და საჯაროდ ხელმისაწვდომი რეესტრი, მთავრობას ამ მიმართულებით არანაირი ქმედება არ განუხორციელებია. ზემოხსენებული ორგანიზაციების რეკომენდაციები ასევე გულისხმობდა იურიდიული პირებისთვის ქმედითი სანქციების დაწესებას ამ ინფორმაციის გაუმჟღავნებლობისა და ყალბი ინფორმაციის წარდგენისთვის.[footnoteRef:138] [footnoteRef:139] ზოგ შემთხვევაში, კომპანიები ვალდებულნი არიან, გაამჟღავნონ ბენეფიციარ მფლობელთა ვინაობა, მაგრამ ეს ვალდებულება ყველა კომპანიას არ ეხება და აღნიშნული ინფორმაცია საჯარო არ არის.  [138:  OECD Anti-Corruption Network (ACN), Istanbul Anti-corruption Action Plan Fourth Round of Monitoring Progress Update Report on Georgia, 2019, pp. 106-113, March 2019, http://bit.ly/2NnA0h]  [139:  „საერთაშორისო გამჭვირვალობა - საქართველო“, „საქართველოს შეფერხებული ანტიკორუფციული რეფორმები: შეუსრულებელი რეკომენდაციები სტამბოლის სამოქმედო გეგმის ფარგლებში“, 9 აგვისტო, 2019, https://transparency.ge/ge/blog/sakartvelos-sheperxebuli-antikorupciuli-repormebi-sheusrulebeli-rekomendaciebi-stambolis ] 


ბენეფიციარ მფლობელებთან დაკავშირებული საკითხები რეგულირდება საქართველოს კანონით „ფულის გათეთრებისა და ტერორიზმის დაფინანსების აღკვეთის ხელშეწყობის შესახებ“. ამ კანონის მე-13 მუხლში ბენეფიციარი მესაკუთრე განმარტებულია, როგორც ფიზიკური პირი, რომელიც არის კლიენტის საბოლოო მფლობელი ან საბოლოო მაკონტროლებელი ან/და რომლის სახელითაც მზადდება, იდება ან სრულდება გარიგება. იურიდიული პირის ბენეფიციარ მესაკუთრედ მიიჩნევა ფიზიკური პირი, რომელიც პირდაპირ ან არაპირდაპირ ფლობს ამ იურიდიული პირის წილის ან ხმის უფლების მქონე აქციების 25 პროცენტს ან 25 პროცენტზე მეტს ან სხვაგვარად ახორციელებს იურიდიულ პირზე საბოლოო კონტროლს. არაპირდაპირ ფლობად მიიჩნევა სამეწარმეო იურიდიული პირის წილის ან ხმის უფლების მქონე აქციების 25 პროცენტის ან 25 პროცენტზე მეტის ფლობა იმ იურიდიული პირის მიერ, რომელსაც ფიზიკური პირი (პირები) აკონტროლებს (აკონტროლებენ), ან რამდენიმე იურიდიული პირის მიერ, რომლებსაც ერთი და იგივე ფიზიკური პირი (პირები) აკონტროლებს (აკონტროლებენ).[footnoteRef:140]  [140:   საქართველოს კანონი „ფულის გათეთრებისა და ტერორიზმის დაფინანსების აღკვეთის ხელშეწყობის შესახებ“, 30 ოქტომბერი, 2019, მუხლი 13.   ] 


პასუხისმგებელი პირები ვალდებულნი არიან, რომ მოიპოვონ მათი მეურვეობის ქვეშ არსებული  ქონების ბენეფიციარ მფლობელებთან და განმკარგავებთან დაკავშირებული ინფორმაცია და ის ხელმისაწვდომი გახადონ საგადასახადო და სამართალდამცავი ორგანოებისთვის. მეურვეები ასევე ვალდებულნი არიან, რომ წარადგინონ ინფორმაცია ნებისმიერი საეჭვო საქმიანობის შესახებ. რაც ეხება ნომინალურ მფლობელებს, აქციონერებსა და ფრონტინგ დირექტორებს, მათთან დაკავშირებული ინფორმაცია გამჟღავნებულ უნდა იქნეს ნომინალურ მფლობელთა უკან მდგარი ბენეფიციარი მფლობელების ვინაობის ჩათვლით.[footnoteRef:141] მფლობელობის გამჭვირვალობას ის გარემოებას ართულებს, რომ საქართველოში სააქციო საზოგადოებებს მათი აქციონერების ვინაობის გამჟღავნება არ ევალებათ.  [141:  იქვე, მუხლები 13, 20, 25.] 


პასუხისმგებელი პირი ასევე ვალდებულია განახორციელოს პრევენციული ღონისძიებები მაღალი რისკის დონისთვის მიკუთვნებული კლიენტის მიმართ. აღნიშნული ღონისძიებები შეიძლება გულისხმობდეს  კლიენტის ან ბენეფიციარი მესაკუთრის ქონების და საქმიანობის შესახებ დამატებითი ინფორმაციის მოპოვებას და აღნიშნული ინფორმაციის ხშირ განახლებას.[footnoteRef:142] პასუხისმგებელ პირებს ეკრძალებათ ანონიმური ანგარიშის ან ფიქციურ სახელზე ანგარიშის გახსნა და წარმოება.[footnoteRef:143]   [142:  იქვე, მუხლი 18.]  [143:  იქვე, მუხლი 12.] 



1.7. არაჯეროვანი გავლენის აკრძალვა  

1.7.1. პოლიტიკური შემოწირულობების კანონმდებლობა

პოლიტიკური შემოწირულობების საკითხი რამდენიმე კანონით რეგულირდება, როგორებიცაა საქართველოს ორგანული კანონი „მოქალაქეთა პოლიტიკური გაერთიანებების შესახებ“, საარჩევნო კოდექსი, საქართველოს კანონი „სახელმწიფო აუდიტის სამსახურის შესახებ“, ზოგადი ადმინისტრაციული კოდექსი, ადმინისტრაციულ სამართალდარღვევათა კოდექსი და, ასევე,  გენერალური აუდიტორის ბრძანება.[footnoteRef:144]   [144:  „საერთაშორისო გამჭვირვალობა - საქართველო“, „პოლიტიკური პარტიების დაფინანსება საქართველოში 2019 წელს: პარტიების შემოსავლები, ხარჯები და ფინანსებზე ზედამხედველობა“, ივლისი, 2020, გვ. 9. 
https://www.transparency.ge/ge/post/politikuri-partiebis-dapinanseba-sakartveloshi-2019-cels-partiebis-shemosavlebi-xarjebi-da    ] 


საქართველოს ორგანული კანონით „მოქალაქეთა პოლიტიკური გაერთიანებების შესახებ“ პოლიტიკური პარტიებისთვის დაფინანსების რამდენიმე წყაროა გათვალისწინებული:  

· პირდაპირი დაფინანსება სახელმწიფო ბიუჯეტიდან; 
· სახელმწიფოს მიერ საარჩევნო კამპანიაზე გაწეული დანახარჯების ანაზღაურება; ეს 
· გენდერულ კვოტებზე დაფუძნებული სახელმწიფო დაფინანსება; 
· პოლიტიკური პარტიებისთვის სახსრების განაწილება “საარჩევნო სისტემების განვითარების, რეფორმებისა და სწავლების ცენტრის 
· საარჩევნო პერიოდში მიზნობრივი სატელევიზიო რეკლამებისთვის განკუთვნილი სახელმწიფო დაფინანსება; 
· არჩევნების პერიოდში საოლქო და საუბნო საარჩევნო კომისიებში პოლიტიკური პარტიების წარმომადგენლების დაფინანსება.   

პოლიტიკური პარტიებისთვის ყოველწლიურად გამოყოფილი თანხის ოდენობა სპეციალური ფორმულით განისაზღვრება, რომლის მიხედვითაც, თითოეული პარტიის საბაზისო დაფინანსებას (რომელიც 300 000 ლარს შეადგენს) ემატება დამატებითი დაფინანსება პარლამენტში მოპოვებული მანდატებისა და არჩევნებში მიღებული ხმების შესაბამისად. ამასთან ერთად, თუ არჩევნებში დამოუკიდებლად მონაწილე პარტიას ან საარჩევნო ბლოკს ბოლო საპარლამენტო ან ბოლო ადგილობრივი თვითმმართველობის არჩევნებში მიღებული აქვს არჩევნებში მონაწილე ამომრჩეველთა ხმების 6% ან მეტი, მისი საბაზისო დაფინანსების ოდენობა ორმაგდება, ანუ 600 000 ლარი ხდება.[footnoteRef:145]  [145:  იქვე. ] 


საქართველოს საარჩევნო კოდექსით აკრძალულია წინასაარჩევნო კამპანიის პერიოდში რომელიმე პოლიტიკური პარტიის, პოლიტიკური კანდიდატის  ან საარჩევნო სუბიექტის მხარდასაჭერად ან მის საწინააღმდეგოდ ადმინისტრაციული რესურსების გამოყენება.[footnoteRef:146] საარჩევნო კოდექსის 48-ე მუხლში ჩამოთვლილია ის ადმინისტრაციული რესურსები, რომელთა გამოყენებაც ეკრძალებათ პოლიტიკურ პარტიებსა და კანდიდატებს საარჩევნო კამპანიის პერიოდში:     [146:  საქართველოს საარჩევნო კოდექსი, 27 დეკემბერი, 2011, მუხლი 48. ] 


· სახელმწიფო ხელისუფლებისა და მუნიციპალიტეტის ორგანოებისა და სახელმწიფო ბიუჯეტიდან დაფინანსებული ორგანიზაციების მიერ დაკავებული შენობები; 
· სახელმწიფო ხელისუფლების დაწესებულებებისათვის, მუნიციპალიტეტის ორგანოებისა და სახელმწიფო ბიუჯეტიდან დაფინანსებული ორგანიზაციებისთვის განკუთვნილი საკომუნიკაციო საშუალებები;[footnoteRef:147]    [147:  ამ მუხლის 1-ლი პუნქტის „გ“ ქვეპუნქტით გათვალისწინებული შეზღუდვა არ ვრცელდება სახელმწიფო-პოლიტიკური თანამდებობის პირების მიერ მათი სამსახურეობრივი ავტომანქანების გამოყენების შემთხვევაზე, რომელთა დაცვას კანონით დადგენილი წესით უზრუნველყოფს სახელმწიფო დაცვის სპეციალური სამსახური.] 

· სახელმწიფო ხელისუფლების ან მუნიციპალიტეტის ორგანოების საკუთრებაში არსებული სატრანსპორტო საშუალებები; 
· წინასაარჩევნო აგიტაციაში მონაწილე პირს, რომელსაც საჯარო სამსახურში უკავია თანამდებობა, ეკრძალება რომელიმე პოლიტიკური პარტიის ან კანდიდატის მხარდასაჭერად ან მის საწინააღმდეგოდ წინასაარჩევნო აგიტაციისა და კამპანიის წარმოების პროცესში თავისი თანამდებობრივი ან სამსახურეობრივი მდგომარეობის გამოყენება, რაც გულისხმობს: ა) სამსახურეობრივად დაქვემდებარებული პირის ჩაბმას კანდიდატის მხარდამჭერ საქმიანობაში; ბ) სახელმწიფო ბიუჯეტით დაფინანსებული სამსახურეობრივი მივლინებების დროს ხელმოწერების შეგროვებას და წინასაარჩევნო აგიტაციის გაწევას; გ) წინასაარჩევნო აგიტაციის გაწევას სამუშაო საათების განმავლობაში ან/და სამსახურეობრივი ფუნქციების შესრულებისას.[footnoteRef:148]  [148:  საქართველოს საარჩევნო კოდექსი, მუხლი 49.] 


არჩევნების დღემდე მე-60 დღიდან არჩევნების დღის ჩათვლით ასევე აკრძალულია ისეთი პროექტების ან პროგრამების განხორციელება, რომლებიც მანამდე გათვალისწინებული არ იყო სახელმწიფო ბიუჯეტში. აღნიშნულ პერიოდში ასევე აკრძალულია სოციალური გასაცემლების გაზრდა.[footnoteRef:149]    [149:  იქვე.] 


წინასაარჩევნო კამპანიის პერიოდში აკრძალულია სახელმწიფო ბიუჯეტის სახსრებით ვიდეო, აუდიო ან სხვა ფორმატის სააგიტაციო მასალის დამზადება და, ასევე, ვებ-გვერდის შექმნა.[footnoteRef:150]  [150:  იქვე.] 


სახელმწიფო დაფინანსების გარდა, პოლიტიკურ პარტიებსა და კანდიდატებს კერძო ფულადი სახსრების, მათ შორის, საწევრო შენატანებისა და ფიზიკური ან იურიდიული პირების შემოწირულობების, მიღების უფლებაც აქვთ. საქართველოს ორგანული კანონით „მოქალაქეთა პოლიტიკური გაერთიანებების შესახებ“, შემოწირულობა განმარტებულია, როგორც:[footnoteRef:151]   [151:  საქართველოს ორგანული კანონი „მოქალაქეთა პოლიტიკური გაერთიანებების შესახებ“, 31 ოქტომბერი, 1997, მუხლი 25. ] 


· პარტიის ანგარიშზე ფიზიკური ან იურიდიული პირის მიერ ჩარიცხული თანხა; 
· პარტიის მიერ ფიზიკური ან იურიდიული პირისგან უსასყიდლოდ ან ფასდაკლებით/შეღავათიანი პირობებით მიღებული მატერიალური ან არამატერიალური ფასეულობა (მათ შორის, შეღავათიანი კრედიტი) და მომსახურება.  

კანონი აწესებს შეზღუდვებს ფიზიკური და იურიდიული პირებისგან მიღებულ შემოწირულობებზე.  პარტიის მიერ თითოეული მოქალაქისგან მიღებული შემოწირულობის საერთო რაოდენობა წელიწადში არ უნდა აღემატებოდეს 60 000 ლარს, ხოლო თითოეული იურიდიული პირისგან მიღებული შემოწირულობის საერთო რაოდენობა წელიწადში არ უნდა აღემატებოდეს 120 000 ლარს. პოლიტიკურ პარტიებს და კანდიდატებს ეკრძალებათ შემოწირულობის მიღება ანონიმური ფორმით.[footnoteRef:152] შემოწირულობის განხორციელებისას პირმა უნდა მიუთითოს სახელი, გვარი და პირადი ნომერი; სხვა შემთხვევაში შემოწირულობა უკანონოდ ჩაითვლება. ანონიმური შემოწირულობები პოლიტიკური გაერთიანების საფინანსო საქმიანობაზე პასუხისმგებელი თანამდებობის პირის მიერ დაუყოვნებლივ უნდა გადაირიცხოს სახელმწიფო ბიუჯეტში.[footnoteRef:153] [152:  იქვე, მუხლები 26, 27.]  [153:  იქვე, მუხლი 26.] 

 

1.7.2. პოლიტიკური შემოწირულობების გასაჯაროების აღსრულება 

სახელმწიფო აუდიტის სამსახური წარმოადგენს ძირითად დაწესებულებას, რომელსაც საქართველოში პოლიტიკური პარტიების ფინანსური საქმიანობის მონიტორინგი ევალება. კანონის თანახმად, სამსახური ამოწმებს წევრობაზე დაფუძნებული საჯარო სამართლის იურიდიული პირების, მათ შორის, პოლიტიკური პარტიებისა და გაერთიანებების, ფინანსურ საქმიანობას.[footnoteRef:154] სამსახური ვალდებულია, პარტიის წლიური საფინანსო დეკლარაციები მიაწოდოს ყველა დაინტერესებულ პირს და, აღნიშნული დოკუმენტაციის მიღებიდან 5 სამუშაო დღის ვადაში, უზრუნველყოს მისი შესაბამის ვებ-გვერდზე გამოქვეყნება. სამსახური ასევე უფლებამოსილია, რომ შეიმუშაოს პოლიტიკური პარტიების საფინანსო დეკლარაციის ფორმა და მათი დაფინანსების აუდიტის სტანდარტები, აგრეთვე  დაადგინოს პარტიების ფინანსურ მდგომარეობასთან და შემოწირულობების განხორციელებასთან დაკავშირებული მონაცემების გამჭვირვალობის წესი.[footnoteRef:155] [154:  საქართველოს კანონი „სახელმწიფო აუდიტის სამსახურის შესახებ“,  22 ივნისი, 2012, მუხლი 17. ]  [155:  საქართველოს ორგანული კანონი „მოქალაქეთა პოლიტიკური გაერთიანებების შესახებ“, მუხლები 32, 32(2). ] 


სახელმწიფო აუდიტის სამსახური უფლებამოსილია, რომ, შემდეგი მექანიზმების გამოყენებით, განახორციელოს მონიტორინგი პოლიტიკურ პარტიებსა და მათ ფინანსურ საქმიანობაზე:     

· შეიმუშაოს პოლიტიკური პარტიის საფინანსო დეკლარაციის ფორმა და მისი დაფინანსების აუდიტის სტანდარტები; 
· მონიტორინგი განახორციელოს და შეამოწმოს პარტიის საფინანსო დეკლარაციები და საარჩევნო კამპანიის ფონდის ანგარიშები;  
· განახორციელოს პარტიის ფინანსური საქმიანობის ყოველწლიური აუდიტი;
· პარტიის უკანონო ფინანსურ საქმიანობაზე საფუძვლიანი ეჭვის არსებობის შემთხვევაში, პარტიის რიგგარეშე ფინანსური აუდიტის ჩატარების მოთხოვნით მიმართოს სასამართლოს; 
· ადმინისტრაციული ორგანოსგან და კომერციული ბანკისგან გამოითხოვოს ინფორმაცია პარტიის ფინანსების შესახებ;  
· მოახდინოს რეაგირება პარტიის დაფინანსებასთან დაკავშირებული კანონმდებლობის დარღვევებზე და, საჭიროების შემთხვევაში, გამოიყენოს კანონით გათვალისწინებული სანქციები.[footnoteRef:156]  [156:  იქვე, მუხლი 34 (1). ] 


პარტიები ვალდებულნი არიან, რომ ყოველი წლის 1 თებერვლამდე სახელმწიფო აუდიტის სამსახურს გაუგზავნონ გასული წლის საფინანსო დეკლარაცია აუდიტორის დასკვნასთან ერთად (გარდა იმ შემთხვევისა, როცა პარტიის წლიური ბრუნვა 10 000 ლარს არ აღემატება). დეკლარაციაში აისახება პარტიის წლიური შემოსავალი, მათ შორის, დეტალური ინფორმაცია საწევრო შენატანების შესახებ, შემოწირულობების განმახორციელებელ პირთა მონაცემები, საბანკო დაწესებულებებში რიცხული თანხების ოდენობა, ქონებრივი მდგომარეობის ანგარიში, სახელმწიფოს მიერ გამოყოფილი, აგრეთვე პარტიის მიერ  საგამომცემლო საქმიანობიდან და სხვადასხვა პარტიული საქმიანობიდან მიღებული თანხები. საფინანსო დეკლარაციაში ცალკე უნდა იყოს ნაჩვენები არჩევნებისათვის გამოყენებული სახსრების შემოსავალ-გასავალი.[footnoteRef:157] ამასთან ერთად, არჩევნებში მონაწილე ყველა პარტიამ არჩევნების თარიღის გამოცხადების შემდეგ ყოველ სამ კვირაში ერთხელ სახელმწიფო აუდიტის სამსახურს უნდა წარუდგინოს ფინანსური ანგარიში.[footnoteRef:158] [157:  იქვე, მუხლი 32.]  [158:  იქვე, მუხლი 32    ] 


პოლიტიკური პარტიებისა და კანდიდატების დანახარჯებთან და დაფინანსებასთან დაკავშირებული ინფორმაცია ხელმისაწვდომია სახელმწიფო აუდიტის სამსახურის ვებ-გვერდზე და, ასევე, აისახება სამსახურის ყოველწლიურ და არჩევნებთან დაკავშირებულ სპეციალურ ანგარიშებში. ამასთან ერთად, ცენტრალური საარჩევნო კომისია აქვეყნებს  ინფორმაციას პოლიტიკური პარტიებისა და კანდიდატების სახელმწიფო დაფინანსების შესახებ. ზემოხსენებულ სახელმწიფო უწყებებთან ერთად, პოლიტიკური პარტიების დანახარჯებთან და დაფინანსებასთან დაკავშირებულ ანგარიშებს რეგულარულად აქვეყნებენ ამ სფეროში მომუშავე ქართული არასამთავრობო ორგანიზაციები.   

პოლიტიკური პარტიისთვის გადაცემული ფინანსური, არაფინანსური და სხვა სახის შემოწირულობების შესახებ ანგარიშგების მთელი რიგი მექანიზმები და სტანდარტები არსებობს. კანონის მიხედვით, აღნიშნული ინფორმაცია საჯარო უნდა იყოს. სახელმწიფო აუდიტის სამსახური ვალდებულია, რომ ამ ინფორმაციის ხელმისაწვდომობა უზრუნველყოს.[footnoteRef:159] პარტიამ შემოწირულობის მიღების და საწევრო შენატანის განხორციელების შესახებ ინფორმაცია სახელმწიფო აუდიტის სამსახურს 5 სამუშაო დღის ვადაში უნდა წარუდგინოს.[footnoteRef:160]  [159:  იქვე, მუხლი 26.]  [160:  იქვე, მუხლი 27 (1).] 


პარტიები ვალდებულნი არიან, რომ სახელმწიფო აუდიტის სამსახურს გაუგზავნონ გასული წლის საფინანსო დეკლარაცია აუდიტორის დასკვნასთან ერთად. დეკლარაციაში აისახება პარტიის წლიური შემოსავალი (საწევრო შენატანები, შემოწირულობები), შემოწირულობების განმახორციელებელი მოქალაქეების და კომპანიების მონაცემები და, ასევე, სახელმწიფოს მიერ გამოყოფილი და პარტიული საქმიანობიდან მიღებული თანხები.[footnoteRef:161]  [161:  იქვე, მუხლი 32.] 


სახელმწიფო აუდიტის სამსახური სწავლობს პოლიტიკური პარტიებისა და კანდიდატების მიერ წინასაარჩევნო პერიოდში წარდგენილ საფინანსო დეკლარაციებს და ავლენს სხვადასხვა დარღვევებს, რომლებთან დაკავშირებული საქმეებიც შემდგომში სასამართლოებს ეგზავნება. 2019 წელს, სამსახურმა სასამართლოებში 14 ადმინისტრაციული სამართალდარღვევის საქმე გადააგზავნა, რომელთა ნახევარიც 2018 წლის საპრეზიდენტო არჩევნებს უკავშირდებოდა. აღნიშნული საქმეების უმეტესობა ისეთ დარღვევებს ეხებოდა, როგორებიცაა: პოლიტიკური კანდიდატის ყოველწლიურ დეკლარაციაში ხარვეზების არსებობა, აკრძალული და არადეკლარირებული შემოწირულობის მიღება, პოლიტიკური პარტიის მიერ საარჩევნო დეკლარაციის წარმოუდგენლობა, შემოწირულობის მიღება ნაღდი ანგარიშსწორების წესით, (3-კვირიანი) დეკლარაციის წარმოუდგენლობა და აუდიტთან და აუდიტის პროცედურებთან დაკავშირებული დარღვევები.[footnoteRef:162]   [162:  სახელმწიფო აუდიტის სამსახური, სახელმწიფო აუდიტის სამსახურის 2019 წლის საქმიანობის ანგარიში,  თბილისი, 2020, გვ. 70 -71,  https://bit.ly/316DZWk ] 


აკრძალვის მიუხედავად, ადმინისტრაციული, და მათ შორის, ინსტიტუციური და ფინანსური, რესურსების გამოყენება საქართველოში პრობლემად რჩება. ეს პრობლემა განსაკუთრებით მწვავედ იგრძნობა წინასაარჩევნო პერიოდში, როცა მმართველი პარტია ხშირად ახდენს საბიუჯეტო ორგანიზაციებში დასაქმებულთა წინასაარჩევნო შეხვედრებზე მობილიზებას და საჯარო მოსამსახურეებს მმართველი პარტიის კანდიდატისთვის ხმის მიცემას აიძულებს.[footnoteRef:163]  [163:  „საერთაშორისო გამჭვირვალობა - საქართველო“, „ადმინისტრაციული რესურსების გამოყენება საქართველოს პარლამენტის 2020 წლის არჩევნებისთვის - შუალედური ანგარიში“, 26 ოქტომბერი, 2020,       https://transparency.ge/ge/post/administraciuli-resursebis-gamoqeneba-sakartvelos-parlamentis-2020-clis-archevnebistvis] 


უნდა აღინიშნოს, რომ სახელმწიფო აუდიტის სამსახური არაეფექტიანად რეაგირებს საეჭვო გარემოებებში მიღებული შემოწირულობების შესწავლის კუთხით, რაც ნაწილობრივ კანონმდებლობაში არსებული ხარვეზებით აიხსნება. საქართველოს კანონმდებლობით იკრძალება მესამე პირის მეშვეობით შემოწირულობის განხორციელება, თუმცა არსებობს იმის დამაჯერებელი მტკიცებულებები, რომ მმართველი პარტიის ყოფილ თავმჯდომარესთან და ბოლო პერიოდში მის ლიდერთან, ბიძინა ივანიშვილთან, დაკავშირებული პირები და კომპანიები ასეთ შემოწირულობებს ახორციელებენ.[footnoteRef:164]  [164:  „საერთაშორისო გამჭვირვალობა - საქართველო“, „პოლიტიკური პარტიების დაფინანსება საქართველოში 2019 წელს: პარტიების შემოსავლები, ხარჯები და ფინანსებზე ზედამხედველობა“, 9  ივლისი, 2020, გვ. 19-22, https://www.transparency.ge/en/post/georgias-political-finance-2019-revenues-and-expenditures-political-parties-and-financial    ] 


სახელმწიფო აუდიტის სამსახურს საარჩევნო კამპანიის დაფინანსების ეფექტიანი მონიტორინგისთვის საკმარისი ადამიანური რესურსები არ გააჩნია და ძირითადად დეკლარირებული შემოწირულობების შემოწმებაზე აკეთებს აქცენტს. სამსახურს სანქციების დაკისრება მხოლოდ წინასაარჩევნო კამპანიის დროს დაფიქსირებული დარღვევების გამო შეუძლია; გარდა ამისა, მას, სასამართლოს მეშვეობით, შემოწირულობის სახით მიღებული სახსრების და ქონების წარმომავლობის შესახებ ინფორმაციის მოთხოვნაც შეუძლია.[footnoteRef:165] ამასთან ერთად, სამართალდამცავი უწყებები ვერ ახერხებენ საარჩევნო კამპანიისა და პარტიების საეჭვო დაფინანსებასთან დაკავშირებულ დარღვევებზე სათანადო რეაგირებას, რაც მათ საქმიანობაზე არაჯეროვანი პარტიული და არაფორმალური გავლენით არის გამოწვეული.[footnoteRef:166]  [165:  ეუთო/დემოკრატიული ინსტიტუტებისა და ადამიანის უფლებების ოფისი, საქართველოს  2018 წლის საპრეზიდენტო არჩევნები - საარჩევნო სადამკვირვებლო მისიის საბოლოო ანგარიში, 2019 წლის 28 თებერვალი, გვ. 26-27, file:///C:/Users/fff/Downloads/414827.pdf    ]  [166:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 8, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020] 


კორუფციისა და უკანონო შემოწირულობების სქემების გამოვლენა საკმაოდ რთული საქმეა, თუმცა „საერთაშორისო გამჭვირვალობა - საქართველო“ შეეცადა, რომ გამოევლინა მნიშვნელოვანი ინფორმაცია, რომელიც პოლიტიკური პარტიების შემომწირველებსა და მათ კომერციულ ინტერესებს, მათ შორის, შემომწირველების კუთვნილ კომპანიებთან გაფორმებულ სახელმწიფო შესყიდვების ხელშეკრულებებს ეხება. მმართველი პარტია და მთელი რიგი ოპოზიციური პარტიები დიდწილად რამდენიმე ძირითად დონორზე არიან დამოკიდებული, რაც სერიოზულ შეშფოთებას იწვევს.[footnoteRef:167] [167:  იქვე. ] 


1.7.3. ლობისტური საქმიანობის კანონმდებლობა

საქართველოს კანონი „ლობისტური საქმიანობის შესახებ“ 1998 წელს იქნა მიღებული და მას შემდეგ მხოლოდ უმნიშვნელო ცვლილებები განიცადა. კანონი განსაზღვრავს ლობისტად რეგისტრაციის წესს და აწესრიგებს ლობისტურ საქმიანობასთან დაკავშირებულ საკითხებს.[footnoteRef:168]  [168:  საქართველოს კანონი „ლობისტური საქმიანობის შესახებ“, 30 სექტემბერი, 1998, მუხლი 1. ] 


კანონი ადგენს, რომ საჯარო მოსამსახურეები ვალდებულნი არიან, თანამდებობაზე დანიშვნის ან არჩევისთანავე წერილობით განაცხადონ სამეწარმეო საქმიანობაში პირადი ინტერესების შესახებ. ლობისტად რეგისტრაციის უფლება აქვს მხოლოდ საქართველოს მოქალაქეს, გარდა ამ კანონის მე-6, მე-8 და მე-13 მუხლებით გათვალისწინებული შემთხვევებისა.[footnoteRef:169]   [169:  იქვე, მუხლები 3, 4.] 


კანონის მე-7 მუხლი განმარტავს ლობისტურ დავალებას და ადგენს, რომ ლობისტურ საქმიანობას შეიძლება ახორციელებდეს საქართველოში რეგისტრირებული იურიდიული პირი ან საქართველოს მოქალაქეთა არანაკლებ ორმოცდაათკაციანი ჯგუფი.[footnoteRef:170] ლობისტური დავალება შეიძლება ითვალისწინებდეს მხოლოდ ერთ საკანონმდებლო წინადადებასთან (და მისგან გამომდინარე ნორმატიულ აქტებთან) დაკავშირებულ ლობისტურ საქმიანობას. ლობისტური დავალება უნდა შეიცავდეს შემდეგ აუცილებელ ინფორმაციას: ა) ხელშეკრულების საგანი, იმ საკანონმდებლო ცვლილების მითითებით, რომელსაც მიზნად ისახავს მარწმუნებელი; ბ)  ლობისტის მიერ განხორციელებული საქმიანობის გასამრჯელო, მისი ოდენობის, სახის და გადახდის წესის მითითებით.[footnoteRef:171]  [170:  იქვე, მუხლი 8. 7. ]  [171:  იქვე, მუხლი 7.] 


ლობისტის სამართლებრივი მდგომარეობის შეწყვეტა ხდება შესაბამისი სამთავრობო ორგანოს ან იმ თანამდებობის პირის მიერ, რომელმაც მოახდინა მისი ლობისტად რეგისტრაცია. ლობისტის სამართლებრივი მდგომარეობის შეწყვეტის ან ჩამორთმევის შესახებ ეცნობება ლობისტის წარმომადგენელს და, ასევე, შესაბამისი სამთავრობო ორგანოს, აღმასრულებელი ორგანოს ან საქართველოს პრეზიდენტის ადმინისტრაციის ხელმძღვანელს.[footnoteRef:172]  [172:  იქვე, მუხლი 8.] 


ლობისტს უფლება აქვს დაესწროს კონკრეტული საკანონმდებლო ინიციატივის საჯარო განხილვას, მონაწილეობა მიიღოს საჯარო დისკუსიებში, მოითხოვოს შეხვედრა წარმომადგენლობითი ორგანოს წევრებთან და შესაბამისი სამთავრობო უწყებიდან გამოითხოვოს კონკრეტულ საკანონმდებლო წინადადებასთან დაკავშირებული ინფორმაცია.[footnoteRef:173]  [173:  იქვე, მუხლები 10, 11, 12.] 


ლობისტმა/ლობისტურმა ორგანიზაციამ ყოველთვიურად უნდა წარადგინოს ფინანსური და საქმიანობის ანგარიში. მან ასევე უნდა წარადგინოს ანალოგიური ანგარიში ლობისტის სამართლებრივი მდგომარეობის შეწყვეტიდან არაუგვიანეს 10 დღის ვადაში. ანგარიშს უნდა დაერთოს იმ დოკუმენტების ოფიციალური ასლები, რომლებიც ადასტურებს ანგარიშში მითითებულ მონაცემებს. ანგარიში წარედგინება იმ ორგანოს, რომელმაც მოახდინა პირის ლობისტად რეგისტრაცია, და 2 წლის განმავლობაში ინახება შესაბამისი ორგანოს აპარატში.[footnoteRef:174]  [174:  იქვე, მუხლი 13.] 


ლობისტური საქმიანობა საჯაროა და საქართველოს ნებისმიერ მოქალაქეს უფლება აქვს, გაეცნოს შესაბამის სამთავრობო უწყებაში (აღმასრულებელ ორგანოში, საქართველოს პრეზიდენტთან ან ადგილობრივი თვითმმართველობის ორგანოში) ლობისტის მიერ წარდგენილ საბუთებსა და ანგარიშებს.[footnoteRef:175]    [175:  იქვე, მუხლი 14.] 


„საჯარო დაწესებულებაში ინტერესთა შეუთავსებლობისა და კორუფციის შესახებ“ კანონის მე-13 მუხლის მიხედვით, გათავისუფლებულ თანამდებობის პირს ან საჯარო მოსამსახურეს უფლება არ აქვს, მუშაობა დაიწყოს იმ საჯარო დაწესებულებაში ან საქმიანობას ახორციელებდეს იმ საწარმოში, რომელსაც იგი ბოლო 3 წლის განმავლობაში სისტემატურად ზედამხედველობდა ან რომლის გადაწყვეტილებათა მიღების პროცესზე რაიმე გავლენას ახდენდა. ამ ხნის განმავლობაში მას აგრეთვე უფლება არ აქვს, მიიღოს შემოსავალი ასეთი საჯარო დაწესებულებიდან ან საწარმოდან.[footnoteRef:176]  [176:  საქართველოს კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“, მუხლი 13. ] 


„მბრუნავი კარის“ პოლიტიკის ბოლოდროინდელმა შეფასებამ აჩვენა, რომ ეს მექანიზმი პრაქტიკაში არ სრულდება, რაც ნაწილობრივ აღსრულების მექანიზმის არარსებობითა და საკანონმდებლო ხარვეზებით არის გამოწვეული. ამასთან ერთად, ბუნდოვანია ფორმულირება „ბოლო 3 წლის განმავლობაში სისტემატურად ზედამხედველობის“ შესახებ და გაუგებარია, იგულისხმება უწყვეტად ზედამხედველობა 3 წლის განმავლობაში თუ ზედამხედველობა ნებისმიერი ხანგრძლივობით ბოლო 3 წლის განმავლობაში.[footnoteRef:177]  [177:   „საერთაშორისო გამჭვირვალობა - საქართველო“, „მბრუნავი კარის“ პრობლემა საქართველოში: კანონმდებლობა და აღსრულების ხარვეზები“, 9 ივლისი, 2019, https://transparency.ge/ge/blog/mbrunavi-karis-problema-sakartveloshi-kanonmdeblobisa-da-agsrulebis-xarvezebi] 



1.7.4. ლობისტური საქმიანობის კანონმდებლობის აღსრულება და ინფორმაციის გასაჯაროება

საქართველოში არ არსებობს სპეციალური სამთავრობო უწყება ან საზედამხედველო ორგანო  ლობისტებისა და ლობისტური საქმიანობის მართვისათვის, რაც მოიცავს ლობისტებისთვის რჩევების მიცემას, მონიტორინგსა და კანონსაწინააღმდეგო ქმედებების გამოძიებას.  ასევე არ არსებობს ლობისტთა საჯარო რეესტრი.  

„საერთაშორისო გამჭვირვალობა - საქართველომ“ პარლამენტიდან და თბილისის, ქუთაისისა და ბათუმის ადგილობრივი თვითმმართველობის ორგანოებიდან გამოითხოვა ლობისტებთან და ლობისტურ ორგანიზაციებთან დაკავშირებული ინფორმაცია. აღნიშნული ორგანოების მიერ მოწოდებული ინფორმაციის მიხედვით, ქვეყანაში მხოლოდ 10 ლობისტია, რომლებსაც საქართველოს მთავრობამ  2015-2020 წლებში ლობისტური საქმიანობის უფლება მისცა, და ყველა მათგანი პარლამენტშია დარეგისტრირებული.[footnoteRef:178] უნდა აღინიშნოს, რომ 2013-2015 წლებში ქვეყანაში 27 ლობისტი იყო დარეგისტრირებული.[footnoteRef:179] გაუგებარია, თუ რატომ შემცირდა ბოლო წლებში რეგისტრირებულ ლობისტთა რაოდენობა.  [178:  საქართველოს პარლამენტიდან და სხვა შესაბამისი სამთავრობო უწყებებიდან გამოთხოვილი საჯარო ინფორმაცია, ოქტომბერი, 2020. ]  [179:  “საერთაშორისო გამჭვირვალობა - საქართველო“, “საქართველოს ანტიკორუფციული კანონმდებლობის განხორციელება პრაქტიკაში”, გვ. 41, https://www.transparency.ge/sites/default/files/post_attachments/sakartvelos_antikorupciuli_kanonmdeblobis_shesruleba_praktikashi.pdf ] 


რაც ეხება ლობისტურ საქმიანობასთან დაკავშირებული ინფორმაციის, მათ შორის,  კლიენტების, დასაქმებისა და სხვა ლობისტური მიზნების, გასაჯაროებას, „ლობისტური საქმიანობის შესახებ“ საქართველოს კანონით, ოფიციალურად რეგისტრირებული ლობისტები ვალდებულნი არიან, რომ შესაბამის სამთავრობო ორგანოს ყოველთვიური ფინანსური და საქმიანობის ანგარიში წარუდგინონ.[footnoteRef:180] საქართველოს პარლამენტში არსებობს საქართველოში მოქმედ რეგისტრირებულ ლობისტთა ნუსხა, რომელიც პარლამენტის ვებ-გვერდზეა განთავსებული.[footnoteRef:181] ამის მიუხედავად, ნუსხაში აღნიშნულ პირთა მცირე რაოდენობა მიუთითებს, რომ შესაძლოა, ლობისტური საქმიანობის ნაწილი დადგენილი სამართლებრივი პროცედურების მიხედვით არ მიმდინარეობდეს.  [180:  საქართველოს კანონი „ლობისტური საქმიანობის შესახებ“,  მუხლი 13. ]  [181:  საქართველოს პარლამენტი, ლობისტთა რეესტრი, http://www.parliament.ge/ge/saparlamento-saqmianoba/komisiebi-da-sabchoebi-9/ppcotg/dainteresebul-pirta-da-lobistta-reestri/lobistta-reestri?fbclid=IwAR0xp-7DI7WkFtwMbbji45yNl7Ej69KDhVmzWy4BDSL2Des0uNTfvmDxUao] 



1.7.5. კანონები ინტერესთა შეუთავსებლობის სხვა ფორმების შესახებ 

საქართველოში საჯარო მოსამსახურეთა და თანამდებობის პირთა კეთილსინდისიერებასთან დაკავშირებით არაერთი საკანონმდებლო ნორმა მოქმედებს. ეს ნორმები ჩამოყალიბებულია კანონში „საჯარო დაწესებულებაში ინტერესთა შეუთავსებლობისა და კორუფციის შესახებ“, კანონში „საჯარო სამსახურის შესახებ“ და მთავრობის დადგენილებაში „საჯარო დაწესებულებაში ეთიკისა და ქცევის ზოგადი წესების განსაზღვრის შესახებ“. იმის მიუხედავად, რომ ქვეყანაში საჯარო სამსახურის კეთილსინდისიერებასთან დაკავშირებული ძლიერი კანონმდებლობა მოქმედებს, მნიშვნელოვანი ხარვეზებია იმ ნორმებში, რომლებიც დასაქმების შემდგომი პერიოდის შეზღუდვებს ეხება.[footnoteRef:182] [182:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 78-79, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020       ] 


კანონის მიხედვით, საჯარო მოსამსახურეებს მოეთხოვებათ, რომ საკუთარი მოვალეობები მიუკერძოებლად და პატიოსნად შეასრულონ და ეკრძალებათ სამსახურეობრივი უფლებამოსილების პირადი მიზნებით გამოყენება. მათ ეკრძალებათ ისეთი საჩუქრების ან მომსახურების მიღება, რომლებმაც შესაძლოა გავლენა მოახდინოს მათი სამსახურეობრივი მოვალეობების შესრულებაზე და ვალდებულნი არიან, რომ ნებისმიერი ასეთი შეთავაზების შესახებ მათ უშუალო ხელმძღვანელს აცნობონ. საჯარო მოსამსახურეები და თანამდებობის პირები ვალდებულნი არიან, მიიღონ ზომები ინტერესთა შეუთავსებლობის ნებისმიერი შემთხვევის პრევენციისთვის და განაცხადონ ასეთი შემთხვევების შესახებ. მათ ასევე ევალებათ, საჯაროდ განაცხადონ მათთან დაკავშირებული იმ პირის შესახებ, რომელიც იმავე დაწესებულებაში მუშაობს. საჯარო მოსამსახურეებს ეკრძალებათ, სამსახურეობრივი ფუნქციების შესრულებისას, დადონ კომერციული გარიგებები საკუთარი ოჯახის წევრებთან ან ახლო ნათესავებთან, ასევე იმ დაწესებულებასთან, სადაც ისინი მუშაობენ, კომერციულ სუბიექტებთან ან პოლიტიკურ პარტიებთან. როდესაც საჯარო მოსამსახურე სამეწარმეო საქმიანობის სუბიექტის წილს ფლობს, მან საკუთარი წილი საჯარო სამსახურში ყოფნის ვადით დროებით სამართავად სხვა პირს უნდა გადასცეს. კანონი ასევე ადგენს საჯარო მოსამსახურის მიერ წლის განმავლობაში მიღებული საჩუქრების ჯამურ დასაშვებ ღირებულებას. მსგავსი შეზღუდვა ვრცელდება საჯარო მოსამსახურეებისა და თანამდებობის პირების ოჯახის წევრებზეც. ამასთან ერთად, საჯარო მოსამსახურეებს ეკრძალებათ საჯარო სამსახურის პარალელურად ნებისმიერი ანაზღაურებადი სამუშაოს შესრულება და ბიზნესში ჩართვა. თანამდებობის პირის ახლო ნათესავი არ შეიძლება დაინიშნოს იმავე დაწესებულებაში ამ თანამდებობის პირის ზედამხედველობის ქვეშ მყოფ თანამდებობაზე, გარდა იმ შემთხვევისა, როცა დანიშვნა ღია კონკურსის წესით ხდება.[footnoteRef:183]  [183:  იქვე, გვ. 78-79. ] 


საჯარო სამსახურის თანამდებობის პირები ვალდებულნი არიან ყოველწლიურად შეავსონ ქონებრივი მდგომარეობის დეკლარაციები. ამ დეკლარაციებს საჯარო სამსახურის ბიურო ამოწმებს, რომელსაც შეუძლია დეკლარაციაში უზუსტობის გამო თანამდებობის პირი დააჯარიმოს და ვალდებულია, რომ, დანაშაულის მტკიცებულების აღმოჩენის შემთხვევაში, ნებისმიერი ინფორმაცია სამართალდამცავ ორგანოებს გადაუგზავნოს. უარყოფითად უნდა შეფასდეს კანონში ბოლო დროს შესული ცვლილება, რომლის თანახმად თანამდებობის პირებს უფლება აქვთ ქონებრივ დეკლარაციაში არ მიუთითონ კავშირი ისეთ კომპანიებთან, რომლებსაც ბოლო 6 წლის ან 6 წელზე მეტი ხნის განმავლობაში ბრუნვა არ ჰქონიათ და ტრანზაქცია არ განუხორციელებიათ.[footnoteRef:184]   [184:  იქვე, გვ. 73. ] 


საქართველოს სისხლის სამართლის კოდექსის მიხედვით, ქრთამის აღება და მიცემა სისხლის სამართლის დანაშაულია და აღნიშნული ქმედების ჩამდენი საჯარო მოსამსახურეები პირდაპირ არღვევენ კანონს.[footnoteRef:185]  [185:  საქართველოს სისხლის სამართლის კოდექსი, მუხლები 338, 339. ] 


საქართველოს კანონმდებლობით გათვალისწინებული დასაქმების შემდგომი პერიოდის შეზღუდვები სუსტია. მიუხედავად იმისა, რომ საჯარო მოსამსახურეებს და თანამდებობის პირებს ეკრძალებათ იმ საწარმოებში მუშაობა, რომელთა საქმიანობის ზედამხედველობასაც ისინი წინა სამი წლის მანძილზე ახორციელებდნენ, კანონი არ შეიცავს შესაბამის ტერმინთა განმარტებას, რაც მის აღსრულებას საკმაოდ ართულებს. ამასთან ერთად, საჩუქრებთან დაკავშირებულ დებულებებში არსებულმა ხარვეზებმა (კერძოდ, ოჯახის წევრებისგან მიღებულ საჩუქრებთან დაკავშირებით) შესაძლოა თანამდებობის პირთა მიერ უფლებამოსილების ბოროტად გამოყენება გამოიწვიოს.[footnoteRef:186]    [186:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 79, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020] 


რაც ეხება საჯარო მოსამსახურეთა დასაქმების წინა პერიოდის შეზღუდვებს, საქართველოს კანონმდებლობა მათი აღსრულებისთვის არანაირ რეგულაციას არ ითვალისწინებს. 


1.7.6. ინტერესთა შეუთავსებლობის სხვა ფორმების შესახებ კანონების აღსრულება და ინფორმაციის გასაჯაროება

საქართველოს კანონმდებლობა შეიცავს მნიშვნელოვან დებულებებს, რომელთა მიზანია დაიცვას საჯარო მოსამსახურეები  მათ საქმიანობაში არაჯეროვანი პოლიტიკური ჩარევისგან, მაგრამ პრაქტიკაში ეს დებულებები მათ დასაცავად საკმარისი არ არის.[footnoteRef:187]  [187:   იქვე, გვ. 71. ] 


თანამდებობის პირები ვალდებულნი არიან, რომ ყოველ წელს შეავსონ ქონებრივი დეკლარაცია. საჯარო სამსახურის ბიუროს ევალება დეკლარაციების შესწავლა და მონიტორინგი და უფლებამოსილია, რომ მათში დარღვევებისა და უზუსტობების აღმოჩენის შემთხვევაში თანამდებობის პირს ჯარიმა დააკისროს. ბიუროს ელექტრონული სისტემა მონიტორინგისთვის შემთხვევითი შერჩევის წესით რამდენიმე ასეულ დეკლარაციას არჩევს.[footnoteRef:188]  [188:  „საერთაშორისო გამჭვირვალობა - საქართველო“, „ქონებრივი დეკლარაციების სისტემა განახლების მოლოდინში“, 29 სექტემბერი, 2020, 
https://transparency.ge/ge/blog/konebrivi-deklaraciebis-sistema-ganaxlebis-molodinshi] 


საჯარო სამსახურის ბიურო ვალდებულია, რომ სისხლის სამართლებრივი დარღვევის მტკიცებულების აღმოჩენის შემთხვევაში, ინფორმაცია სამართალდამცავ ორგანოებს გადაუგზავნოს. ბიურო ასევე ვალდებულია, რომ თანამდებობის პირთა ქონებრივი დეკლარაციები ღია სამთავრობო პორტალზე გამოაქვეყნოს.[footnoteRef:189] 2019 წელს ბიურომ 607 დეკლარაციის შინაარსი გადაამოწმა, რომელთა 54%-ში მთელი რიგი შეცდომები და უზუსტობები აღმოაჩინა, რასაც შედეგად თანამდებობის პირთა დაჯარიმება და გაფრთხილება მოჰყვა. შემდგომი გამოძიებისთვის გენერალურ პროკურატურაში მხოლოდ ერთი დეკლარაცია გადაიგზავნა.[footnoteRef:190] ქონებრივი დეკლარაციების ბოლოდროინდელმა ანალიზმა აჩვენა, რომ მონიტორინგის მექანიზმი თავის ფუნქციებს მხოლოდ ნაწილობრივ ასრულებს. მონიტორინგი ძირითადად დეკლარირებული ინფორმაციის სიზუსტის შემოწმებაზეა ორიენტირებული და ნაკლებად აკეთებს აქცენტს კორუფციის, თანამდებობის დატოვების შემდგომი შეზღუდვების დარღვევისა (ე.წ. „მბრუნავი კარი“) და ინტერესთა შეუთავსებლობის შემთხვევების აღმოჩენაზე.[footnoteRef:191]  [189:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 73, 75, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020]  [190:  საჯარო სამსახურის ბიურო, საჯარო სამსახურის ბიუროს 2019 წლის საქმიანობის ანგარიში, გვ. 17, http://www.csb.gov.ge/media/2764/%E1%83%AC%E1%83%9A%E1%83%98%E1%83%A3%E1%83%A0%E1%83%98-%E1%83%90%E1%83%9C%E1%83%92%E1%83%90%E1%83%A0%E1%83%98%E1%83%	A8%E1%83%98-2019.pdf]  [191:  „საერთაშორისო გამჭვირვალობა - საქართველო“, „ქონებრივი დეკლარაციების სისტემა განახლების მოლოდინში“, 29 სექტემბერი, 2020, 
https://transparency.ge/ge/blog/konebrivi-deklaraciebis-sistema-ganaxlebis-molodinshi ] 


სამწუხაროდ, საჯარო სამსახურის ბიურო ყოფილ თანამდებობის პირთა თანამდებობის დატოვების შემდგომ საქმიანობაზე მონიტორინგს არ აწარმოებს. ბიურომ ხაზი გაუსვა“მბრუნავ კართან“ დაკავშირებულ ბუნდოვან დებულებებში არსებულ ხარვეზებს და თანამდებობის დატოვების შემდგომ საქმიანობაზე მონიტორინგის არარსებობის პრობლემას, და იმ ფაქტის, რომ აღსრულების ზედამხედველობაზე პასუხისმგებელი კონკრეტული უწყება არ არსებობს.[footnoteRef:192]  [192:  „საერთაშორისო გამჭვირვალობა - საქართველო“, „მბრუნავი კარის“ პრობლემა საქართველოში: კანონმდებლობა და აღსრულების ხარვეზები“, 9 ივლისი, 2019, https://transparency.ge/ge/blog/mbrunavi-karis-problema-sakartveloshi-kanonmdeblobisa-da-agsrulebis-xarvezebi] 



1.8. სახელმწიფო შესყიდვები  

1.8.1. საოპერაციო გარემო 

საქართველოში სახელმწიფო შესყიდვების სისტემა ზოგადად გამჭვირვალეა. სამთავრობო დაწესებულებებთან კონტრაქტების გასაფორმებლად ტენდერები სპეციალური ვებ-გვერდის მეშვეობით ტარდება, სადაც  ყველა  საჭირო ფორმა და დოკუმენტი იტვირთება.[footnoteRef:193]  [193:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 75, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020] 


საქართველოს კანონმდებლობა სახელმწიფო შესყიდვების გამჭვირვალობასთან დაკავშირებით ძლიერ დებულებებს შეიცავს. სახელმწიფო შესყიდვების სააგენტო კანონით ვალდებულია, რომ შექმნას სახელმწიფო შესყიდვების ერთიანი მონაცემთა ბაზა და განახორციელოს შესყიდვების მონიტორინგი. შემსყიდველმა ორგანიზაციებმა სახელმწიფო შესყიდვების სააგენტოს უნდა წარუდგინონ შესყიდვების შესახებ ანგარიშები და ეს ანგარიშები საჯაროდ ხელმისაწვდომი უნდა გახდეს. შესყიდვების პროცესი ელექტრონულად უნდა განხორციელდეს და შესაბამისი დოკუმენტები ონლაინ პორტალის მეშვეობით საჯაროდ ხელმისაწვდომი უნდა იყოს.[footnoteRef:194] „სახელმწიფო შესყიდვების შესახებ“ კანონი შეიცავს დებულებებს ინტერესთა შეუთავსებლობის თავიდან აცილების შესახებ, თუმცა კანონი არ მოითხოვს, რომ შესყიდვების კონტრაქტებში ანტიკორუფციული დებულებები იქნეს შეტანილი.[footnoteRef:195]  [194:  იქვე, გვ. 70-74, 76.]  [195:  იქვე, გვ. 79. ] 


სახელმწიფო შესყიდვების პროცესში ანგარიშვალდებულებისა და გამჭვირვალობის უზრუნველსაყოფად, სახელმწიფო შესყიდვების სააგენტოში მოქმედებს დავების განხილვის საბჭო, რომელიც სახელმწიფო შესყიდვების პროცესთან დაკავშირებულ საჩივრებს იხილავს.[footnoteRef:196]  [196:  იქვე, გვ. 78. ] 


მიუხედავად იმისა, რომ საქართველოში სახელმწიფო შესყიდვების გამჭვირვალე ელექტრონული სისტემა და შესყიდვებთან დაკავშირებული საჩივრების განხილვის ეფექტიანი მექანიზმი მოქმედებს, ქვეყნის კანონმდებლობა ჯერაც არ შეიცავს ზოგ მნიშვნელოვან ანტიკორუფციულ ნორმას. მაგალითად, კორუფციულ დანაშაულებში მხილებულ კომპანიებსა და კერძო პირებს სახელმწიფო შესყიდვების პროცესში მონაწილეობა არ ეკრძალებათ. 

სახელმწიფო შესყიდვებს ცალკეული საჯარო დაწესებულებები სახელმწიფო შესყიდვების სააგენტოს ტექნიკური დახმარებითა და ზედამხედველობის ქვეშ ახორციელებენ. სააგენტოს შესყიდვებთან დაკავშირებული საქმიანობის კოორდინირება და მონიტორინგი ევალება. სახელმწიფო შესყიდვების მონიტორინგის ფუნქცია გულისხმობს შემსყიდველი დაწესებულებებისგან საჩივრების მიღებასა და განხილვას და მთავრობისთვის რეკომენდაციების წარდგენას სახელმწიფო შესყიდვების პროცესის გაუმჯობესების შესახებ.[footnoteRef:197] სახელმწიფო შესყიდვების სააგენტოსთან ერთად, სახელმწიფო აუდიტის სამსახური უფლებამოსილია, რომ შემსყიდველი ორგანიზაციის აუდიტის მეშვეობით შეამოწმოს შესყიდვის კონტრაქტი. შემსყიდველი ორგანიზაცია ვალდებულია სახელმწიფო აუდიტის სამსახურს, მისი თხოვნით, წარუდგინოს შესყიდვასთან დაკავშირებული ნებისმიერი დოკუმენტი.[footnoteRef:198]  [197:  იქვე, გვ.  82-83.   ]  [198:  საქართველოს კანონი „სახელმწიფო შესყიდვების შესახებ“, 20 აპრილი, 2005, მუხლი 22(1). ] 


სახელმწიფო შესყიდვების სააგენტოს თავმჯდომარის 2013 წლის ბრძანებით განსაზღვრულია შესყიდვების ღირებულების ის ზედა ზღვარი, რომლის ზემოთაც ტენდერის ჩატარება სავალდებულოა. ბრძანება განსაზღვრავს 5 000 ლარის ზედა ზღვარს (გამონაკლისია საქართველოს დიპლომატიური მისიების შესყიდვებისთვის დაწესებული 50 000 ლარი და შინაგან საქმეთა სამინისტროსთვის განსაზღვრული 20 000 ლარი), რომლის ფარგლებშიც შესაძლებელია სპეციალური ნებართვის ან/და ტენდერის გარეშე გამარტივებული შესყიდვის ხელშეკრულების გაფორმება.  იმ სახელმწიფო შესყიდვებისთვის, რომელთა ღირებულებაც 5 000 ლარს აღემატება, ტენდერის ჩატარება სავალდებულოა.[footnoteRef:199] ამასთან ერთად, კანონი  შემსყიდველ ორგანიზაციას ავალდებულებს, რომ, თუ ხელშეკრულების ღირებულება 200 000 ლარს შეადგენს ან აღემატება, მიმწოდებლისგან ხელშეკრულების შესრულების გარანტია ან დაზღვევა მოითხოვოს.[footnoteRef:200]  [199:  სახელმწიფო შესყიდვების სააგენტო, სახელმწიფო შესყიდვების სააგენტოს თავმჯდომარის ბრძანება №13, მუხლი 2, 2015 წლის 17 აგვისტო,  http://www.procurement.gov.ge/getattachment/ELibrary/LegalActs/gamartivebuli_Sesyidvis_Catarebis_wesi.pdf.aspx?fbclid=IwAR2vt6uuk7YHYnzHPy5nvMgEY8wULgFf-MTt3niTDiAmDsajkN0t4AvGK3o]  [200:  საქართველოს კანონი „სახელმწიფო შესყიდვების შესახებ“, მუხლი 21.] 


საქართველოს მთავრობას ჯერაც არ მოუგვარებია არაკონკურენტული წესით გაფორმებული კონტრაქტების პრობლემა. აღნიშნულ პრობლემას ეკონომიკური თანამშრომლობისა და განვითარების ორგანიზაციის ანტიკორუფციული ქსელი (OECD-ACN) და საქართველოში მოქმედი მთელი რიგი არასამთავრობო და სადამკვირვებლო ორგანიზაციებიც აღნიშნავენ. მოქმედი კანონი ითვალისწინებს ფასების კონკურენტული შეთავაზებიდან გამონაკლისებს, რაც კონტრაქტების ელექტრონული სისტემის მიღმა ან არაკონკურენტული, პირდაპირი წესით გაფორმების საშუალებას იძლევა. აღნიშნული გამონაკლისების გამო, სახელმწიფო შესყიდვების საერთო წლიურ მოცულობაში პირდაპირი წესით გაფორმებული კონტრაქტების წილი მაღალ ნიშნულზე რჩება.[footnoteRef:201]  [201:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 83, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020] 



1.8.2. შემსყიდველი უწყებების კეთილსინდისიერება 

სახელმწიფო შესყიდვების სააგენტო საჯარო დაწესებულებაა და, შესაბამისად, მისი თანამშრომლები საჯარო მოსამსახურეებად ითვლებიან და ანტიკორუფციული და ინტერესთა შეუთავსებლობის სტანდარტული ნორმები მათზეც ვრცელდება. აღნიშნული ნორმები ჩამოყალიბებულია კანონში „საჯარო დაწესებულებაში ინტერესთა შეუთავსებლობისა და კორუფციის შესახებ“,[footnoteRef:202] აგრეთვე კანონში „საჯარო სამსახურის შესახებ“.[footnoteRef:203] არსებულ კანონმდებლობასთან ერთად, სახელმწიფო შესყიდვების სააგენტოში ორგანიზაციის შიდა ქცევის კოდექსიც მოქმედებს, რომელიც მისი თანამშრომლების ეთიკის ნორმებს არეგულირებს.[footnoteRef:204] [202:  საქართველოს კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“, მუხლები 3, 5, 7, 8, 9, 13.]  [203:  საქართველოს კანონი „საჯარო სამსახურის შესახებ“, 27 ოქტომბერი, 2015, მუხლები 12, 14, 17.]  [204:   სახელმწიფო შესყიდვების სააგენტო, სახელმწიფო შესყიდვების სააგენტოს თავმჯდომარის ბრძანება №5,  24 აგვისტო, 2014, http://procurement.gov.ge/ELibrary/LegalActs.aspx     ] 


სახელმწიფო შესყიდვების სააგენტოს სასწავლო ცენტრი რეგულარულად ატარებს სახელმწიფო შესყიდვების ტრენინგებს სხვადასხვა სახელმწიფო დაწესებულებების, ადგილობრივი მუნიციპალიტეტებისა და საჯარო სამართლის იურიდიული პირების (სსიპ) იმ თანამშრომლებისთვის, რომლებიც სახელმწიფო შესყიდვების პროცესში მონაწილეობენ. სასწავლო ცენტრი ასევე თანამშრომლობს მთელ რიგ საერთაშორისო და ადგილობრივ ორგანიზაციებთან, რომლებიც ადამიანური კაპიტალის განვითარების სფეროში მოღვაწეობენ. ამ ორგანიზაციებს, როგორც დონორებსა და პარტნიორებს, დიდი წვლილი შეაქვთ სახელმწიფო შესყიდვების სააგენტოს ტრენინგებისა და სემინარების ორგანიზება-ჩატარებაში.[footnoteRef:205]  [205:  სახელმწიფო შესყიდვების სააგენტო, 2019 წლის საქმიანობის ანგარიში, თბილისი, 2020, გვ. 45-46,  http://www.procurement.gov.ge/getattachment/ELibrary/AnalyticalStudiesReports/Angarishi_2019_GEO.pdf.aspx] 


როგორც ზემოთაც აღინიშნა, მთავრობის მოხელეებსა და საჯარო სამსახურის თანამდებობის პირებს ყოველწლიური ქონებრივი დეკლარაციების წარდგენა ევალებათ. კანონი ასევე ითვალისწინებს დეკლარაციების შემოწმებას საჯარო სამსახურის ბიუროს მიერ. შესაბამისად, ბიურო ახორციელებს აღნიშნული დეკლარაციების მონიტორინგს. თანამდებობის პირთა დეკლარაციები საჯაროდ ხელმისაწვდომია სამთავრობო პორტალზე declaration.ge.[footnoteRef:206] როგორც ქვეთავში  1.7.6. აღინიშნა, საჯარო სამსახურის ბიურო ძირითადად დეკლარირებული ინფორმაციის სიზუსტის შემოწმებაზეა ორიენტირებული და ნაკლებად აკეთებს აქცენტს ინტერესთა შეუთავსებლობის შემთხვევების აღმოჩენაზე.[footnoteRef:207]  [206:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ.  45, 46, 73, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020]  [207:  „საერთაშორისო გამჭვირვალობა - საქართველო“, „ქონებრივი დეკლარაციების სისტემა განახლების მოლოდინში“, 29 სექტემბერი, 2020, https://transparency.ge/ge/blog/konebrivi-deklaraciebis-sistema-ganaxlebis-molodinshi] 


„საერთაშორისო გამჭვირვალობა - საქართველოს“ მიერ ჩატარებულმა ბოლო რამდენიმე წლის ანალიზმა აჩვენა, რომ ქვეყანაში მხილების მექანიზმი დიდწილად უფუნქციოა. მეტიც, საჯარო დაწესებულებების ნახევარზე მეტში მხილების მექანიზმი არ მოქმედებს და მხილების შემთხვევების რეალური სტატისტიკა არ არსებობს. ქვეყნის ძალოვან საჯარო დაწესებულებებს დღემდე არ აქვთ შემუშავებული მხილებისა და მამხილებელთა დაცვის სპეციალური კანონმდებლობა, რის გამოც მათი თანამშრომლები განსაკუთრებით დაუცველნი არიან მხილების გამო შესაძლო შურისძიებისგან.[footnoteRef:208]  [208:  „საერთაშორისო გამჭვირვალობა - საქართველო“, „საქართველოს საჯარო სამსახურში მოქმედი მხილების მექანიზმი დიდწილად უფუნქციოა“, 25 ივნისი, 2020, https://transparency.ge/ge/blog/sakartvelos-sajaro-samsaxurshi-mokmedi-mxilebis-mekanizmi-didcilad-upunkcioa ] 


„საჯარო დაწესებულებაში ინტერესთა შეუთავსებლობისა და კორუფციის შესახებ“ კანონი ითვალისწინებს პასუხისმგებლობას და სანქციებს შემსყიდველი ორგანიზაციებისა და მათი თანამშრომლებისთვის. აღნიშნული კანონი შეიცავს ძირითად ანტიკორუფციულ დებულებებს, რომლებიც სამართლებრივ და დისციპლინარულ სანქციებს უკავშირდება. კანონში კორუფციული სამართალდარღვევა განმარტებულია, როგორც ქმედება რომელიც შეიცავს კორუფციის ნიშნებს და რომლისთვისაც კანონით გათვალისწინებულია დისციპლინური, ადმინისტრაციული ან სისხლისსამართლებრივი პასუხისმგებლობა.[footnoteRef:209] ამავე კანონის მე-20 მუხლი ითვალისწინებს მთელ რიგ სანქცირების მექანიზმებს შემსყიდველი ორგანიზაციისა და მისი თანამშრომლების მიერ (რომლებიც, კანონის თანახმად, საჯარო მოსამსახურეებად ითვლებიან) ანტიკორუფციული წესების დარღვევისთვის. საჯარო მოსამსახურის მიერ ამ კანონით გათვალისწინებული მოთხოვნების განზრახ ან გაუფრთხილებლობით დარღვევა, თუ ეს ქმედება დანაშაული ან ადმინისტრაციული სამართალდარღვევა არ არის, იწვევს საჯარო მოსამსახურის დისციპლინარულ პასუხისმგებლობას. თუ საჯარო მოსამსახურე, რომელმაც დაარღვია კანონით გათვალისწინებული მოთხოვნა და რომელსაც ამ ქმედებისთვის შეეფარდა დისციპლინარული პასუხისმგებლობის ზომა, გარდა თანამდებობიდან გათავისუფლებისა, 3 წლის განმავლობაში ჩაიდენს ახალ, ამ კანონით გათვალისწინებულ სამართალდარღვევას, იგი ექვემდებარება სამსახურიდან სავალდებულო გათავისუფლებას.[footnoteRef:210] „სახელმწიფო შესყიდვების შესახებ“ კანონის მე-8 მუხლით გათვალისწინებულია დებულებები შემსყიდველი ორგანიზაციების წარმომადგენელთა ინტერესთა შეუთავსებლობის თავიდან აცილების შესახებ, რაც მოიცავს ისეთ საქმიანობას, როგორიცაა სატენდერო წინადადებების განხილვა, შერჩევა და შეფასება.[footnoteRef:211] ამასთან ერთად, სისხლის სამართლის კოდექსის 1951-ე მუხლის მიხედვით, სახელმწიფო შესყიდვებში მონაწილე სუბიექტების მიერ წინასწარი შეთანხმება ან სხვა გარიგება, მატერიალური გამორჩენის ან უპირატესობის მიღების მიზნით, ისჯება ჯარიმით ან შინაპატიმრობით ვადით ექვსი თვიდან ორ წლამდე ანდა თავისუფლების აღკვეთით ვადით ორ წლამდე.[footnoteRef:212]   [209:  საქართველოს კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“, მუხლი 3 (2).   ]  [210:  საქართველოს კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“, მუხლი 20 (5) (6). ]  [211:  სახელმწიფო შესყიდვების სააგენტო, სახელმწიფო შესყიდვების სააგენტოს ხელმძღვანელის ბრძანება №306, 23 აპრილი, 2014, http://procurement.gov.ge/ELibrary/LegalActs.aspx      ]  [212:  საქართველოს სისხლის სამართლის კოდექსი, მუხლი 195(1).  ] 

	
რაც ეხება სახელმწიფო შესყიდვების სააგენტოს თანამშრომლების შრომის ანაზღაურებას, მათი, ისევე, როგორც საჯარო მოსამსახურეების უმეტესობის, საშუალო ხელფასი 1 300 ლარს შეადგენს. ანაზღაურების ოდენობა ბოლი წლებში მნიშვნელოვნად არ შეცვლილა.[footnoteRef:213]  [213:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 40-41, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020] 



1.8.3. გარე მაკონტროლებელი მექანიზმები 
სახელმწიფო შესყიდვების კანონმდებლობის მოთხოვნების დაცვა სახელმწიფო შესყიდვების სააგენტოს კომპეტენციაში შედის. სააგენტო საჯარო სამართლის დამოუკიდებელი იურიდიული პირია. ის პირდაპირ ანგარიშვალდებულია  საქართველოს მთავრობის წინაშე და მის თავმჯდომარეს პრემიერ-მინისტრი ნიშნავს. სააგენტოს ყოველწლიური საქმიანობის ანგარიშები, აგრეთვე სახელმწიფო შესყიდვების სტატისტიკური მონაცემებისა და კონტრაქტორი კომპანიების მიერ შესყიდვების წესების დარღვევის ამსახველი ანგარიშები, სააგენტოს ვებ-გვერდზეა ხელმისაწვდომი.[footnoteRef:214] ამასთან ერთად, სააგენტო ვალდებულია, რომ თავისი საქმიანობის შესახებ მოამზადოს წლიური ანგარიში და ყოველი მომდევნო წლის 15 მაისამდე წარუდგინოს საქართველოს მთავრობას.[footnoteRef:215]  [214:  საქართველოს სახელმწიფო შესყიდვების სააგენტოს ვებ-გვერდი, ანალიტიკური კვლევები და ანგარიშები, http://www.procurement.gov.ge/ELibrary/AnalyticalStudiesReports.aspx]  [215:  საქართველოს კანონი „სახელმწიფო შესყიდვების შესახებ“, მუხლი 4.] 


2017 წელს სახელმწიფო შესყიდვების სააგენტოს ეგიდით შეიქმნა დავების განხილვის საბჭო, რომლის ფუნქციასაც სახელმწიფო შესყიდვებთან დაკავშირებული დავების სამართლიანი გადაწყვეტა წარმოადგენს.[footnoteRef:216] 2019 წელს, დავების განხილვის საბჭოში წარდგენილ იქნა 1,245 საჩივარი, საიდანაც 705 ბიზნესის სასარგებლოდ გადაწყდა.[footnoteRef:217] [216:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 104-105, March 2019, https://www.oecd.org/corruption/acn/OECD-ACN-Georgia-Progress-Update-2019-ENG.pdf ]  [217:  სახელმწიფო შესყიდვების სააგენტო, 2019 წლის საქმიანობის ანგარიში, გვ. 29, 
http://www.procurement.gov.ge/News/news-(143).aspx  ] 


2016-2019 წლებში დავების განხილვის საბჭოში წარდგენილი საჩივრების სტატისტიკური მონაცემები  

[image: ]
2016-2019 წლებში დავების განხილვის საბჭოს მიერ განხილული საჩივრები 
მონაცემები აღებულია სახელმწიფო  შესყიდვების სააგენტოს 2019 წლის საქმიანობის ანგარიშიდან. 



რაც ეხება საჩივრების განხილვის პროცედურულ მხარეს, სახელმწიფო შესყიდვებთან დაკავშირებული გადაწყვეტილებები შეიძლება გასაჩივრდეს საქართველოში მოქმედ სასამართლოებში ან დავების განხილვის საბჭოში. ეკონომიკური თანამშრომლობისა და განვითარების ორგანიზაციის ანტიკორუფციულმა ქსელმა (OECD-ACN) დადებითად შეაფასა  სახელმწიფო შესყიდვებთან დაკავშირებული დავების განხილვის მექანიზმის შექმნა, თუმცა პრობლემაც რჩება ის გარემოება, რომ ტენდერის შეჩერების მოთხოვნით საბჭოში საჩივრის წარდგენა შეუძლებელია. ამასთან ერთად, ორგანიზაციამ გასცა რეკომენდაცია, რომ, დავების განხილვის საბჭოს დამოუკიდებლობისა და მიუკერძოებლობის უზრუნველსაყოფად, აღნიშნული  ორგანო სახელმწიფო შესყიდვების სააგენტოს დაქვემდებარებიდან გამოვიდეს და კონკურენციის სააგენტოს ქოლგის ქვეშ იფუნქციონიროს. ამის შედეგად, სახელმწიფო შესყიდვების სააგენტომ მოამზადა კანონპროექტი დავების განხილვის საბჭოს ინსტიტუციური რეორგანიზაციის შესახებ (ევროკავშირთან ასოცირების შეთანხმების 143-ე მუხლით გათვალისწინებული ვალდებულების ფარგლებში). [footnoteRef:218]  [218:  OECD Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, pp. 103-105, March 2019, http://bit.ly/2NnA0h] 


დავების განხილვის საბჭო 2018 წლიდან ფუნქციონირებს და მას სახელმწიფო შესყიდვებთან დაკავშირებული დავების სამართლიანად და ეფექტიანად მოგვარება ევალება. საბჭოს შემადგენლობაში შედიან სახელმწიფო შესყიდვების სააგენტოს 3 წევრი და შესაბამისი სამოქალაქო საზოგადოების ორგანიზაციების 3 წევრი, ასევე აკადემიური წრეების წარმომადგენლები და ბიზნესომბუდსმენისა და სავაჭრო პალატის თითო-თითო წარმომადგენელი.[footnoteRef:219]   [219:  სახელმწიფო შესყიდვების სააგენტო, სახელმწიფო შესყიდვების სააგენტოს თავმჯდომარის ბრძანება  № 1, მუხლები 2, 5, 8, თებერვალი, 2018, http://procurement.gov.ge/ELibrary/LegalActs.aspx   ] 


სახელმწიფო შესყიდვების სააგენტოსთან ერთად, სახელმწიფო აუდიტის სამსახურიც უფლებამოსილია, რომ, ინსპექციის ორგანოს ფუნქციით, შეისწავლოს სახელმწიფო შესყიდვების ელექტრონული სისტემის ეფექტიანობა, გამოავლინოს სისტემაში არსებული ხარვეზები და გასცეს რეკომენდაციები მისი გაუმჯობესების შესახებ. სახელმწიფო აუდიტის სამსახური ასევე მონიტორინგს უწევს სამთავრობო დაწესებულებების სახელმწიფო შესყიდვებთან დაკავშირებულ საქმიანობას და ასრულებს სახელმწიფო შესყიდვების გარე საზედამხედველო ორგანოს ფუნქციას.[footnoteRef:220]  [220:  სახელმწიფო აუდიტის სამსახური, აუდიტის ანგარიშები, https://sao.ge/ka/%E1%83%90%E1%83%9C%E1%83%92%E1%83%90%E1%83%A0%E1%83%98%E1%83%A8%E1%83%94%E1%83%91%E1%83%98?isAudit=true] 


ამის გათვალისწინებით, სახელმწიფო აუდიტის სამსახური, საქართველოს ბევრი სხვა საჯარო უწყების მსგავსად, გარედან პოლიტიკურ ზეწოლას განიცდის. 2017 წელს   საქართველოს გენერალურ აუდიტორს, ლაშა თორდიას, ყოფილმა გენერალურმა პროკურორმა, ოთარ ფარცხალაძემ, ფიზიკური შეურაცხყოფა მიაყენა. აღნიშნული ფაქტი კორუფციის სავარაუდო შემთხვევას ეხებოდა, რომელზეც მაშინ სახელმწიფო აუდიტის სამსახური მოკვლევას აწარმოებდა. ლაშა თორდიას განცხადებით, საქმე 2016 წელს მიწების გადაცემის საეჭვო გარიგებას ეხებოდა, რომელშიც ოთარ ფარცხალაძის გვარი ფიგურირებდა.[footnoteRef:221] გარდა იმისა, რომ ფარცხალაძეს წარსულში საქართველოს მთავრობაში თანამდებობა ეკავა, ის მმართველი პარტია „ქართული ოცნების“ დამფუძნებელთან და ბოლო პერიოდში მის ლიდერთან, ბიძინა ივანიშვილთან, დაახლოებული პირია.   [221:  „ინფორმაციის თავისუფლების განვითარების ინსტიტუტი“ (IDFI), „არასამთავრობო ორგანიზაციების ერთობლივი განცხადება გენერალურ აუდიტორ ლაშა თორდიაზე მომხდარ თავდასხმასთან დაკავშირებით“, 13 მაისი, 2017, https://idfi.ge/ge/ngos_statement_on_attack_to_general_auditor_lasha_tordia] 

	
იმის მიუხედავად, რომ სახელმწიფო შესყიდვებთან დაკავშირებული ინფორმაცია საჯაროდ ხელმისაწვდომია, პრობლემურია უფრო დეტალური ინფორმაციის მოპოვება, როგორიცაა ზოგადი სტატისტიკა და შეჯამებული მონაცემები, რაც სამოქალაქო საზოგადოების ორგანიზაციებს საშუალებას მისცემდა, რომ ადვილად მოეპოვებინათ და გაეანალიზებინათ შეჯამებული მონაცემები და შეეფასებინათ შემსყიდველი ორგანიზაციების საქმიანობა, ასევე გაეზომათ შესყიდვების პროცესის გამჭვირვალობა და სიზუსტე. დღემდე შესყიდვების მონაცემთა სრული ბაზა დამუშავებად ფორმატში ხელმისაწვდომი არ არის, რაც მთავრობისა და სახელმწიფო შესყიდვების სააგენტოს მხრიდან პოლიტიკური ნების არარსებობაზე მიუთითებს.[footnoteRef:222]   [222:  “საერთაშორისო გამჭვირვალობა - საქართველო“, „სახელმწიფო შესყიდვების მონაცემთა ბაზაზე ხელმისაწვდომობა პრობლემად რჩება“, 18 სექტემბერი, 2020, https://transparency.ge/ge/blog/saxelmcipo-shesqidvebis-monacemta-bazaze-xelmisacvdomoba-problemad-rcheba] 


იმის მიუხედავად, რომ საქართველოს რეგიონში ერთ-ერთ ყველაზე კარგად განვითარებული სახელმწიფო შესყიდვების სისტემა აქვს, ქვეკონტრაქტორების გამოყენების გაუმჭვირვალე სისტემის გამო, სახელმწიფო შესყიდვებში კორუფციის რისკები კვლავ მაღალია. სხვა სიტყვებით რომ ვთქვათ, კორუფციულ ფაქტებზე და თაღლითობაზე ნასამართლევი პირების სახელმწიფო შესყიდვებში მონაწილეობა, გამარტივებული შესყიდვები და ე.წ. „მორგებული ტენდერების“ საშუალებით ხორციელდება და ამგვარად არაკონკურენტული წესით ჩატარებული ტენდერები შესყიდვების პროცესში კორუფციული სქემების გამოყენების მეტ შესაძლებლობებს ქმნის.[footnoteRef:223] სახელმწიფო შესყიდვების სფეროში კორუფციის შემთხვევების გამოძიება თანმიმდევრულად და ეფექტიანად არ ხდება. ამასთან ერთად, მრავალი დარღვევა ფიქსირდება საარჩევნო კამპანიების დაფინანსების პროცესში და, ასევე, შეიმჩნევა სახელმწიფო შესყიდვებში მმართველი პარტიის შემომწირველთა საეჭვო წარმატების ტენდენცია.[footnoteRef:224] მაგალითად, მმართველი პარტიის შემომწირველებთან დაკავშირებულმა კომპანიებმა 2020 წელს (1 ოქტომბრამდე) დაახლოებით 47 მლნ ლარის ღირებულების ტენდერები მოიგეს და სანაცვლოდ  ამ შემომწირველებმა იმავე პერიოდში 1.3 მლნ ლარი გაიღეს „ქართული ოცნების“ სასარგებლოდ. ამასთანავე, მმართველი პარტიის შემომწირველი ფიზიკური პირების კომპანიები გამარტივებული სახელმწიფო შესყიდვების კონტრაქტებსაც იღებენ.  კერძოდ, 2020 წელს დაახლოებით 3.8 მლნ ლარის ღირებულების გამარტივებული შესყიდვების კონტრაქტები მიიღეს იმ კომპანიებმა, რომლებთან პირდაპირ ან ირიბად დაკავშირებულმა პირებმა დაახლოებით 2.2 მლნ ლარი გაიღეს მმართველი პარტიის სასარგებლოდ.[footnoteRef:225]  [223:  “საერთაშორისო გამჭვირვალობა - საქართველო“, „კორუფცია და ანტიკორუფციული პოლიტიკა საქართველოში: 2016-2020 წლები“, 20 ოქტომბერი, 2020, https://transparency.ge/ge/post/korupcia-da-antikorupciuli-politika-sakartveloshi-2016-2020-clebi]  [224:  “საერთაშორისო გამჭვირვალობა - საქართველო“, „განცხადება კორუფციასთან ბრძოლის საერთაშორისო დღესთან დაკავშირებით“, 09 დეკემბერი, 2020, https://transparency.ge/ge/post/gancxadeba-korupciastan-brzolis-saertashoriso-dgestan-dakavshirebit]  [225:  “საერთაშორისო გამჭვირვალობა - საქართველო“, „საქართველოს პარლამენტის 2020 წლის არჩევნების კამპანიის დაფინანსება - შუალედური ანგარიში“, 30 ოქტომბერი, 2020
https://transparency.ge/ge/post/sakartvelos-parlamentis-2020-clis-archevnebis-kampaniis-dapinanseba-shualeduri-angarishi] 


გამარტივებული შესყიდვების საკითხი კიდევ უფრო თვალშისაცემი გახდა კოვიდ-19-ის პანდემიის საგანგებო მდგომარეობის პერიოდში (21 მარტიდან 22 მაისამდე). აღნიშნულ პერიოდში, გამარტივებული შესყიდვის გზით 127.2 მლნ ლარის ჯამური ღირებულების 11 316 კონტრაქტი გაფორმდა. თანხის თითქმის ნახევარი, 57 მლნ ლარი, გადაუდებელი აუცილებლობის საფუძველზე დაიხარჯა. მართალია, შესყიდვების ამ მექანიზმის გამოყენება კანონით აკრძალული არ არის, მისი ხშირი გამოყენება და შერჩეული მიმწოდებლების მმართველ პარტიასთან სავარაუდო კავშირები მნიშვნელოვან პრობლემას წარმოადგენს. მაგალითად, სხვადასხვა წლებში „ქართული ოცნების“ და სალომე ზურაბიშვილის შემომწირველებთან დაკავშირებულმა კომპანიებმა საგანგებო მდგომარეობის დროს პირდაპირი შესყიდვის გზით ჯამში 45 მლნ ლარზე მეტი ღირებულების კონტრაქტები მიიღეს, რაც აღნიშნულ პერიოდში პირდაპირი შესყიდვებით დახარჯული თანხის 35%-ია.[footnoteRef:226]  [226:  “საერთაშორისო გამჭვირვალობა - საქართველო“,  „საგანგებო მდგომარეობის პერიოდში განხორციელებული სახელმწიფო შესყიდვები: ძირითადი მონაცემების ანალიზი და კორუფციის რისკები“, 7 ივლისი, 2020, 
https://transparency.ge/ge/post/sagangebo-mdgomareobis-periodshi-ganxorcielebuli-saxelmcipo-shesqidvebi-ziritadi-monacemebis] 


1.8.4. რეგულაციები კერძო სექტორისთვის   

კანონი „სახელმწიფო შესყიდვების შესახებ“ მოითხოვს, რომ სახელმწიფო შესყიდვების სააგენტომ აწარმოოს შესყიდვებში მონაწილე კვალიფიციურ მიმწოდებელთა რეესტრი. აღნიშნულ რეესტრს „თეთრი სიაც“ ეწოდება და მას სახელმწიფო შესყიდვების სააგენტო ადგენს, აწარმოებს და თავის ოფიციალურ ვებ-გვერდზე განათავსებს. თეთრ სიაში რეგისტრირებული კვალიფიციური მიმწოდებლები სახელმწიფო შესყიდვებში მონაწილეობისას გამარტივებული პროცედურებით სარგებლობენ.[footnoteRef:227] თეთრ სიაში დასარეგისტრირებლად, მიმწოდებელი უნდა აკმაყოფილებდეს შემდეგ აუცილებელ მოთხოვნებს: ა) კომპანია თეთრ სიაში რეგისტრაციის მოთხოვნის დღისათვის უკანასკნელი ერთი წლის განმავლობაში არ უნდა იყოს რეგისტრირებული შავ სიაში; ბ) მას უკანასკნელი ერთი წლის განმავლობაში არ უნდა ჰქონდეს მიღებული გაფრთხილება შავ სიაში დარეგისტრირებასთან დაკავშირებული ადმინისტრაციული წარმოების შედეგად; გ) იგი არ უნდა იყოს რეგისტრირებული მოვალეთა რეესტრში; დ) მის მიმართ არ უნდა მიმდინარეობდეს რეორგანიზაციის/ლიკვიდაციის/გადახდისუუნარობის საქმის წარმოება; ე) მას სხვადასხვა შემსყიდველი ორგანიზაციისაგან მიღებული უნდა ჰქონდეს არანაკლებ ორი ცნობა მის მიერ უკანასკნელი სამი წლის განმავლობაში გაფორმებული სახელმწიფო შესყიდვის შესახებ ხელშეკრულებებით ნაკისრი ვალდებულებების ჯეროვანი შესრულების შესახებ; ვ) მის ხელმძღვანელობაზე უფლებამოსილი პირები არ უნდა იყვნენ ნასამართლევი ეკონომიკური ან კორუფციული დანაშაულებისათვის; ზ) მას უკანასკნელი სამი წლის განმავლობაში უნდა ჰქონდეს არანაკლებ 1 000 000 ლარის საერთო ბრუნვა, მაგრამ ბოლო წლის განმავლობაში არანაკლებ 200 000 ლარისა. ამასთან, სისტემაში მითითებული მისი ყველა ხელშეკრულება შესრულებული უნდა იყოს და მინიჭებული უნდა ჰქონდეს სტატუსი „შესრულებული ხელშეკრულება“; თ) კომპანიას არ უნდა ჰქონდეს დავალიანება სახელმწიფო ბიუჯეტის წინაშე; ი) მას განახლებული უნდა ჰქონდეს მეწარმეთა და არასამეწარმეო (არაკომერციულ) იურიდიულ პირთა რეესტრიდან ამონაწერი.[footnoteRef:228]  [227:  საქართველოს კანონი „სახელმწიფო შესყიდვების შესახებ“, მუხლი 3.]  [228:  სახელმწიფო შესყიდვების სააგენტო, სახელმწიფო შესყიდვების სააგენტოს თავმჯდომარის ბრძანება  № 2, მუხლი 3, 2016 წლის 26 თებერვალი, http://procurement.gov.ge/getattachment/ELibrary/LegalActs/tetri_siis_warmoebis_wesi.pdf.aspx] 


შესაბამისად, „სახელმწიფო შესყიდვების შესახებ“ კანონი ადგენს შეზღუდვებს არაკეთილსინდისიერი მიმწოდებლებისთვის, რომლებიც სახელმწიფო შესყიდვების სამსახურს „შავ სიაში“ შეაქვს და მათ მონაცემებს თავის ოფიციალურ ვებ-გვერდზე განათავსებს. შავ სიაში აისახება იმ პრეტენდენტთა და მიმწოდებელთა მონაცემები, რომლებსაც ბრალი ედებათ არაკეთილსინდისიერ საქციელსა და შესყიდვების კანონის დარღვევაში. კანონის მიხედვით, აღნიშნულ პირებს 1 წლის განმავლობაში ეკრძალებათ სახელმწიფო შესყიდვებში მონაწილეობის მიღება.[footnoteRef:229]  [229:  საქართველოს კანონი „სახელმწიფო შესყიდვების შესახებ“, მუხლი 3.] 


მიმწოდებლის/პრეტენდენტის შავ სიაში დარეგისტრირება იმ შემთხვევაში ხდება, თუ: ა) ელექტრონული და კონსოლიდირებული ტენდერის ან კონკურსის შემთხვევაში, პრეტენდენტი დისკვალიფიცირებულია არაკეთილსინდისიერი ქმედების ჩადენის გამო; ბ)  კონტრაქტის გაფორმების შემდეგ, ცნობილი გახდა, რომ პრეტენდენტმა ხელშეკრულების დადების უფლების მოპოვების მიზნით, ჩაიდინა თაღლითობა ან არაკეთილსინდისიერი ქმედება; გ) მიმწოდებელმა არ შეასრულა ან არაჯეროვნად შეასრულა კონტრაქტის პირობები.[footnoteRef:230]  [230:  სახელმწიფო შესყიდვების სააგენტო, სახელმწიფო შესყიდვების სააგენტოს თავმჯდომარის ბრძანება  №19, მუხლი 3, 2015 წლის 29 ოქტომბერი,  http://procurement.gov.ge/getattachment/ELibrary/LegalActs/Savi_siis_warmoebis_wesi.pdf.aspx  ] 


საქართველოს კანონმდებლობა კომპანიებს არ ავალდებულებს, რომ ტენდერებში მონაწილეობის მიღებამდე მკაცრი ანტიკორუფციული პოლიტიკა გაატარონ და წარმოადგინონ იმის მტკიცებულებები, რომ უკანონო ქმედებებში მონაწილეობა არ მიუღიათ. მოქმედი კანონმდებლობა ასევე არ მოითხოვს, რომ კომპანიებს შესყიდვებში მონაწილეობის უფლება მხოლოდ იმ შემთხვევაში მიეცეთ, თუ მათი მფლობელობის სტრუქტურა, მათ შორის, ბენეფიციარ და საბოლოო მფლობელებთან დაკავშირებული ინფორმაცია, გასაგები და საჯაროდ ხელმისაწვდომი იქნება. 


1.9. საგადასახადო და საბაჟო სისტემები  

1.9.1. საოპერაციო გარემო  

საქართველოს კანონმდებლობის მიხედვით, ქვეყნის საგადასახადო და საბაჟო ორგანოებს წარმოადგენს შემოსავლების სამსახური და მისი სტრუქტურული ერთეულები. შემოსავლების სამსახური ფინანსთა სამინისტროს მმართველობაში შემავალი საჯარო სამართლის იურიდიული პირია, რომელიც თავის უფლებამოსილებებს ახორციელებს საქართველოს მთელ ტერიტორიაზე და რომელსაც შესაძლებელია ჰქონდეს ერთი ან რამდენიმე ადგილსამყოფელი.[footnoteRef:231] საგადასახადო კოდექსის მიხედვით, პირი (როგორც მოქალაქე, ისე ქვეყანაში ბინადრობის ნებართვის მქონე პირი) ვალდებულია, გადაიხადოს საერთო-სახელმწიფოებრივი და ადგილობრივი გადასახადები. მუნიციპალიტეტების წარმომადგენლობით ორგანოებს უფლება აქვთ, შემოიღონ მხოლოდ საგადასახადო კანონმდებლობით განსაზღვრული ადგილობრივი გადასახადი. არსებობს საერთო-სახელმწიფოებრივი და ადგილობრივი გადასახადი. გადასახადების ძირითადი კატეგორიებია: ა) საშემოსავლო გადასახადი; ბ) მოგების გადასახადი; გ) დამატებითი ღირებულების გადასახადი (დღგ); დ) აქციზი; ე) იმპორტის გადასახადი; ვ) ქონების გადასახადი.[footnoteRef:232] [footnoteRef:233]   [231:  საქართველოს საგადასახადო კოდექსი, 17 სექტემბერი, 2010, მუხლი 48. ]  [232:  იქვე, მუხლები 5, 6. ]  [233:  შენიშვნა: ამ ტიპის გადასახადის შემოღება მხოლოდ ადგილობრივ დონეზე ხდება და მისი ოდენობა სახელმწიფო გადასახადების მხოლოდ 5%-ს შეადგენს. ] 


მუნიციპალიტეტის წარმომადგენლობითი ორგანო უფლებამოსილია, შემოიღოს ადგილობრივი გადასახადი მუნიციპალიტეტის ადმინისტრაციულ საზღვრებში ერთიანი განაკვეთის სახით. ადგილობრივი გადასახადის გადახდა სავალდებულოა შესაბამისი მუნიციპალიტეტის ტერიტორიაზე მოქმედი სამეწარმეო და ბიზნეს სუბიექტებისთვის.[footnoteRef:234]  [234:  იქვე, მუხლი 7. ] 


საგადასახადო კოდექსი შეიცავს მთელ რიგ დებულებებს გადასახადისგან გათავისუფლების შესახებ. ეს დებულებები დიდწილად შეესაბამება საერთაშორისო (და ევროკავშირის) სტანდარტებს და ითვალისწინებს მნიშვნელოვან შეღავათებს საშემოსავლო გადასახადის და დღგ-ის გადახდის კუთხით, ასევე გადასახადისგან ათავისუფლებს კონკრეტული კატეგორიების ფიზიკურ და არაკომერციულ იურიდიულ პირებს.[footnoteRef:235]  [235:  იქვე, მუხლები 60, 82, 86, 99, 167, 168, 206. ] 


ქვეყანაში, მათ შორის, დედაქალაქ თბილისში, შემოსავლების სამსახურის არაერთი სერვის ცენტრი მოქმედებს, სადაც ფიზიკურ პირებსა და კომერციულ ორგანიზაციებს სასურველი დახმარების მიღება შეუძლიათ. შემოსავლების სამსახურის ვებ-გვერდზე მრავალი ინსტრუქციაა წარმოდგენილი (ვიდეო, აუდიო და წერით ფორმატში) სხვადასხვა მიზნებისთვის, მაგალითად, შემოსავლების, ქონების და კომერციული საქმიანობის შესახებ საგადასახადო დოკუმენტების წარსადგენად. ვებ-გვერდი ასევე შეიცავს სასწავლო ინფორმაციას გადასახადის გადამხდელთა უფლება-მოვალეობების შესახებ. საგადასახადო დოკუმენტების წარდგენისთვის, შემოსავლების სამსახურში მოქმედებს ონლაინ ავტომატიზებული პლატფორმა, საიდანაც შესაძლებელია გარკვეული ტიპის საგადასახადო დოკუმენტების წარდგენა.[footnoteRef:236] გადასახადების დეკლარირების არსებული მექანიზმი ფიზიკურ პირებსა და კომერციულ იურიდიულ პირებს საშუალებას აძლევს, რომ საგადასახადო დეკლარაცია პირადად, დაზღვეული საფოსტო გზავნილით ან ელექტრონული ფორმით წარადგინონ.[footnoteRef:237]    [236:  საქართველოს შემოსავლების სამსახური, https://www.rs.ge/Contact?cat=1&tab=1 ]  [237:  საქართველოს საგადასახადო კოდექსი, მუხლი 67. ] 


შემოსავლების სამსახური ყოველწლიურად აქვეყნებს ანგარიშებს, რომლებიც შეიცავს ინფორმაციასა და სტატისტიკურ მონაცემებს ამოღებული გადასახადებისა და საბაჟო მოსაკრებლების და გადასახადების დეკლარირების შესახებ. ანგარიშები ასევე შეიცავს  ინფორმაციას საგადასახადო და საბაჟო ორგანოებში განხორციელებული რეფორმებისა და ინფრასტრუქტურული პროექტების თაობაზე.[footnoteRef:238]   [238:  საქართველოს შემოსავლების სამსახური, 2019 წლის ანგარიში, გვ. 16, 21, 36, 37, 38, 39, 40, 41, 42, 43, https://www.rs.ge/RsGe.Module/GetDoc/Get_File?doc_id=10792 ] 


შემოსავლების სამსახურმა, ევროკავშირის ქვეყნების მთავრობებთან თანამშრომლობით, ბოლო ხანებში რამდენიმე მნიშვნელოვანი რეფორმა განახორციელა. 2019 წელს, საბაჟო ფორმალობების გაციფრულებისა და ბიუროკრატიული პროცესებისთვის გვერდის ავლის მიზნით, დაინერგა ციფრული საბაჟოს პროგრამა, რომელიც მომხმარებლებს მონაცემთა ელექტრონული მიმოცვლისა  და დოკუმენტების ელექტრონულად წარდგენის საშუალებას მისცემს. ციფრული საბაჟოს იდეა ბიზნესისათვის კომფორტული გარემოს შექმნას და რისკზე დაფუძნებული საბაჟო კონტროლის გაძლიერებას გულისხმობს.[footnoteRef:239]  [239:  საქართველოს შემოსავლების სამსახური, 2019 წლის ანგარიში, გვ. 24, https://www.rs.ge/RsGe.Module/GetDoc/Get_File?doc_id=10792    ] 


შემოსავლების სამსახური აგრძელებს მუშაობას კანონმდებლობის დახვეწისა და მისი საერთაშორისო სტანდარტებთან ჰარმონიზაციის მიმართულებით. ამ კუთხით, 2019 წელს ძალაში შევიდა ახალი საბაჟო კოდექსი, რომელიც სრულად შეესაბამება ევროკავშირის სტანდარტებს და უზრუნველყოფს საბაჟო რეგულირების მნიშვნელოვნად გაუმჯობესებულ გარემოს.[footnoteRef:240]   [240:  იქვე, გვ. 24. ] 


„ღრმა და ყოვლისმომცველი თავისუფალი სავაჭრო სივრცის შესახებ შეთანხმების“ (DCFTA) ფარგლებში, საქართველომ დაიწყო მუშაობა „ახალი კომპიუტერიზებული სატრანზიტო სისტემის“ (NCTS) დანერგვის მიმართულებით.[footnoteRef:241]  [241:  იქვე, გვ. 31. ] 


იმის მიუხედავად, რომ საქართველომ საგადასახადო ამნისტიისა და საგადასახადო შეღავათების შემოღების მიმართულებით არაერთი ნაბიჯი გადადგა, მთავრობა საკუთარი საგადასახადო პოლიტიკის შეფასებისა და საზოგადოების ინფორმირების კუთხით გამჭვირვალედ არ მოქმედებდა, რაც, თავის მხრივ, კითხვებს აჩენდა ზოგიერთი აღნიშნული ინიციატივის პოლიტიკურ მოტივაციასთან დაკავშირებით. მთავრობამ, კერძოდ კი ფინანსთა სამინისტრომ, არ განმარტა, თუ რატომ ჩამოაწერეს დაახლოებით 100,000 გადასახადის გადამხდელს 2 მლრდ ლარზე მეტი დავალიანება 2016 წელს, რაც არჩევნების წელს საინტერესოდ დაემთხვა.[footnoteRef:242]   [242:  „საერთაშორისო გამჭვირვალობა - საქართველო“, საგადასახადო ამნისტიით 2 მილიარდი ლარის ჩამოწერა დაუსაბუთებელია, 5 მაისი, 2016, https://www.transparency.ge/ge/blog/sagadasakhado-amnistiit-2-miliardi-laris-chamotsera-dausabutebelia] 



1.9.2. საგადასახადო უწყებების კეთილსინდისიერება  

შემოსავლების სამსახური საჯარო სამართლის იურიდიული პირია და, შესაბამისად, „საჯარო დაწესებულებაში ინტერესთა შეუთავსებლობისა და კორუფციის შესახებ“ კანონით განსაზღვრული ანტიკორუფციული პოლიტიკის პრინციპების მიხედვით ოპერირებს.  კერძოდ, ეს პრინციპებია ინტერესთა შეუთავსებლობის დაუშვებლობა, კეთილსინდისიერება და გამჭვირვალობა.[footnoteRef:243] ამასთან ერთად, უწყების შინაგანაწესის დარღვევის შემთხვევაში, შემოსავლების სამსახურის თანამშრომლების მიმართ გამოიყენება საქართველოს შრომის კოდექსით, „შემოსავლების სამსახურის შესახებ“ საქართველოს კანონითა და აღნიშნული შინაგანაწესით გათვალისწინებული პასუხისმგებლობის ზომები.[footnoteRef:244]   [243:  საქართველოს კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“]  [244:  საქართველოს შემოსავლების სამსახური, საჯარო სამართლის იურიდიული პირის - შემოსავლების სამსახურის შინაგანაწესი, 18 ივლისი, 2014, მუხლი 1, https://matsne.gov.ge/ka/document/view/2426434?publication=16] 


2014 წელს, შემოსავლების სამსახურმა საკუთარი ქცევის კოდექსი დაამტკიცა, რომელიც  შეიცავს ზემოხსენებული კანონებით გათვალისწინებულ ძირითად ანტიკორუფციულ და კეთილსინდისიერების დებულებებს. კოდექსი  შეიცავს დებულებებს სახელმწიფო, კომერციული და საგადასახადო საიდუმლოებების დაცვის, კონფიდენციალურობის, ინტერესთა შეუთავსებლობის, ქრთამისა და სხვა საკითხების შესახებ.[footnoteRef:245] საგადასახადო და საბაჟო ორგანოს თანამშრომელთა დისციპლინარული პასუხისმგებლობის კუთხით, შემოსავლების სამსახურის ქცევის კოდექსით გათვალისწინებულია მთელი რიგი გადაცდომები და შესაბამისი დისციპლინარული პასუხისმგებლობის ზომები.[footnoteRef:246]   [245:  საქართველოს შემოსავლების სამსახური, საჯარო სამართლის იურიდიული პირის - შემოსავლების სამსახურის შინაგანაწესი, 23 აგვისტო, 2018, მუხლები 3,4, https://matsne.gov.ge/ka/document/view/4349014?publication=0 ]  [246:  იქვე, მუხლი 17.  ] 


საქართველოს საგადასახადო და საბაჟო ორგანო რამდენიმე სახის - ფინანსურ, მატერიალურ (ქონების დაყადაღება), ადმინისტრაციულ და სისხლისსამართლებრივ - სანქციებს აწესებს.  აღნიშნული სანქციები სისხლისსამართლებრივი დანაშაულის ან საგადასახადო/საბაჟო სამართალდარღვევის სიმძიმის მიხედვით განისაზღვრება. 2019 წელს შემოსავლების სამსახურმა 28 000-ზე მეტი საგადასახადო, საბაჟო და ადმინისტრაციული სამართალდარღვევის ფაქტი გამოავლინა, რის შედეგადაც ჯარიმის სახით დარიცხულმა თანხამ 23 416 403 ლარი შეადგინა.  შემოსავლების სამსახურის საგადასახადო მონიტორინგის დეპარტამენტმა 5 000-მდე სუბიექტი შეამოწმა და მთელი რიგი დარღვევები გამოავლინა. შემოსავლების სამსახურმა დამრღვევ სუბიექტებს ადმინისტრაციული სანქციები დააკისრა, რიგ შემთხვევებში კი საქმეები შემდგომი შესწავლის მიზნით სამართალდამცავ ორგანოებს გადაუგზავნა. საერთო ჯამში, საგადასახადო შემოწმებისა და მონიტორინგის შედეგად, გადასახადის გადამხდელებს 662.31 მლნ ლარის ჯარიმა დაეკისრათ.[footnoteRef:247]  [247:  საქართველოს შემოსავლების სამსახური, 2019  წლის ანგარიში, გვ. 44-50, https://www.rs.ge/RsGe.Module/GetDoc/Get_File?doc_id=10792] 


რაც ეხება მხილების მექანიზმს, საგადასახადო და საბაჟო ორგანოს თანამშრომლების მიმართ გამოიყენება მამხილებელთა დაცვის საკანონმდებლო ნორმები, რომლებიც განსაზღვრულია საქართველოს კანონით „საჯარო დაწესებულებაში ინტერესთა შეუთავსებლობისა და კორუფციის შესახებ“ (მხილების მექანიზმთან დაკავშირებით, იხილეთ ქვეთავი 2.5.1.).[footnoteRef:248] ამის მიუხედავად, როგორც ზემოთ აღინიშნა, მხილების არსებული მექანიზმი სუსტია და პრაქტიკაში სრულფასოვნად ჯერაც არ გამოიყენება.[footnoteRef:249]  [248:  საქართველოს კანონი „საჯარო დაწესებულებაში ინტერესთა შეუთავსებლობისა და კორუფციის შესახებ“, მუხლი 20 (1).]  [249:  „საერთაშორისო გამჭვირვალობა - საქართველო“, „საქართველოს საჯარო სამსახურში მოქმედი მხილების მექანიზმი დიდწილად უფუნქციოა“, 25 ივნისი, 2020, https://transparency.ge/ge/blog/sakartvelos-sajaro-samsaxurshi-mokmedi-mxilebis-mekanizmi-didcilad-upunkcioa ] 


შემოსავლების სამსახურის თანამშრომლები საჯარო მოსამსახურეებად ითვლებიან და მათზე ვრცელდება საქართველოს კანონმდებლობით განსაზღვრული საჯარო მოსამსახურეების შრომის ანაზღაურების ნორმები.[footnoteRef:250] საქართველოს სახელმწიფო ბიუჯეტის სტატისტიკური მონაცემების მიხედვით, 2020 წელს ფინანსთა სამინისტროსა და მისი სტრუქტურული ერთეულების, მათ შორის, შემოსავლების სამსახურის, თანამშრომელთა საშუალო ხელფასი 740 ლარს შეადგენდა.[footnoteRef:251]  [250:  საქართველოს კანონი „საჯარო სამსახურის შესახებ“, მუხლი 57. ]  [251:  საქართველოს ფინანსთა სამინისტრო, საქართველოს 2020 წლის სახელმწიფო ბიუჯეტი, https://www.mof.ge/5261] 


როგორც წინა თავებში აღინიშნა, საქართველოს საჯარო დაწესებულებებში ინტერესთა შეუთავსებლობის ნორმების აღსრულება ზოგადად სათანადოდ არ ხდება, რაც სავარაუდოდ საგადასახადო ორგანოზეც ახდენს გავლენას.[footnoteRef:252]  [252:  OECD Anti-Corruption Network (ACN), Anti-Corruption Reforms in Georgia - Fourth Round of Monitoring of the
Istanbul Anti-Corruption Action Plan, 15 September 2016, p. 8, http://bit.ly/30krxRv] 



1.9.3. გარე მაკონტროლებელი მექანიზმები  

საქართველოს საგადასახადო კოდექსის მიხედვით, შემოსავლების სამსახური გადასახადის გადამხდელებს ანიჭებს სპეციალურ გადასახადის გადამხდელის საიდენტიფიკაციო ნომერს. გადასახადის და ბაჟის გადამხდელის საიდენტიფიკაციო ნომერი უნიკალურია და კომპანიების ყველა კომერციული ოპერაციის დროს გამოიყენება.[footnoteRef:253]  [253:  საქართველოს საგადასახადო კოდექსი, მუხლები 8, 51, 66. ] 


შემოსავლების სამსახური ფინანსთა სამინისტროს მმართველობის სფეროში შემავალი დამოუკიდებელი საჯარო უწყებაა. სამსახურს საკუთარი ორგანიზაციული სტრუქტურა და მონიტორინგის დეპარტამენტები აქვს, რომლებიც დამოუკიდებლად ფუნქციონირებენ.[footnoteRef:254] ფინანსური, აუდიტორული და საგადასახადო მონიტორინგის შედეგები ორგანიზაციის ყოველწლიურ ანგარიშებში აისახება, რომლებიც შეიცავს დეტალურ სტატისტიკურ მონაცემებს საგამოძიებო საქმიანობისა და სამეწარმეო სუბიექტების მიმართ გამოყენებული სანქციების შესახებ.[footnoteRef:255]   [254:  საქართველოს შემოსავლების სამსახური, საქართველოს ფინანსთა მინისტრის ბრძანება №303 საჯარო სამართლის იურიდიული პირის - შემოსავლების სამსახურის დებულების დამტკიცების შესახებ, 3 მაისი, 2011, მუხლები 2,3, 4, https://www.rs.ge/AboutUs?cat=4&tab=1]  [255:  საქართველოს შემოსავლების სამსახური, 2019 წლის ანგარიში, გვ. 44-50, https://www.rs.ge/RsGe.Module/GetDoc/Get_File?doc_id=10792] 


საქართველოს ბიზნესომბუდსმენის აპარატი დამოუკიდებელი უწყებაა, რომლის ხელმძღვანელსაც საქართველოს პრემიერ-მინისტრი ნიშნავს. ბიზნესომბუდსმენის მთავარ ფუნქციებს მიეკუთვნება პირის მიერ სამეწარმეო საქმიანობის განხორციელებასთან დაკავშირებული უფლებებისა და კანონიერი ინტერესების დაცვა, ადმინისტრაციული ორგანოს მიერ ამ უფლებებისა და კანონიერი ინტერესების დარღვევის ფაქტების გამოვლენა და პირის დარღვეული უფლებების აღდგენისთვის ხელის შეწყობა. სამეწარმეო სუბიექტებისა და ფიზიკური პირებისგან მიღებული უფლებების დარღვევასთან და კორუფციულ საქმიანობასთან დაკავშირებული ინფორმაცია კონფიდენციალურია. ბიზნესომბუდსმენი ბიზნესის წინაშე არსებულ პრობლემებთან დაკავშირებული ინფორმაციის მისაღებად სხვადასხვა არხებს იყენებს, როგორებიცაა გადასახადის გადამხდელთან შეხვედრა, მათ შორის, სხვადასხვა ბიზნეს ასოციაციების მეშვეობით, გადასახადის გადამხდელის განცხადება და სატელეფონო და ელექტრონული კომუნიკაცია.[footnoteRef:256]  [256:  საქართველოს ბიზნესომბუდსმენი, https://businessombudsman.ge/ka/about-us/activities] 


სამწუხაროდ, ქართულ კერძო კომპანიებს სასამართლოში მათი დავების სრულად მიუკერძოებელი განხილვის იმედი ვერ ექნებათ, რადგან ქართულ სასამართლოს  დამოუკიდებლობის პრობლემა აქვს და გახმაურებულ საქმეებში ხშირად გამოიყენება პოლიტიკურ ინსტრუმენტად.[footnoteRef:257] იურისტთა პროფესიულ წრეებში არსებობს მოსაზრება, რომ სასამართლოში კორუფციული გარიგებები ხორციელდება. საქართველოს სასამართლო სისტემაში არსებულ პრობლემებზე საუბრობენ ასევე ბიზნეს ასოციაციები, მათ შორის მსხვილი ინვესტორები, რომლებიც ხშირად აღნიშნავენ, რომ მათ მიერ გამოთქმულ ბრალდებებზე ეფექტიანი რეაგირება არ ხდება. ამის მაგალითად შეიძლება დავასახელოთ ზემოთ აღნიშნულ „ფილიპ მორისის“ საქმეში გამოთქმული ბრალდებები.[footnoteRef:258]  [257:  Council of Europe, Georgia should continue strengthening the independence and impartiality of judges, 1 December, 2016, https://www.coe.int/en/web/commissioner/-/georgia-should-continue-strengthening-the-independence-and-impartiality-of-judges.]  [258:  “საერთაშორისო გამჭვირვალობა - საქართველო“, „კორუფციის რისკები სასამართლო სისტემაში“, 5 ივლისი, 2018, https://www.transparency.ge/ge/post/korupciis-riskebi-sasamartlo-sistemashi ] 

2. კერძო სექტორის შეფასების კატეგორიები 

2.1. კეთილსინდისიერების უზრუნველყოფა 

2.1.1. პოლიტიკის განსაზღვრა 

საქართველოში არსებული კერძო სექტორისთვის კეთილსინდისიერების საყოველთაო სტანდარტების დადგენა დიდი ხანია დღის წესრიგში დგას. ეკონომიკური თანამშრომლობისა და განვითარების ორგანიზაციის ანტიკორუფციული ქსელი (OECD-ACN) 2016 წლიდან საქართველოს კერძო კომპანიებისთვის ანტიკორუფციული და კეთილსინდისიერების პრინციპების შემუშავების რეკომენდაციებს გასცემს. 2016 წლის შემდეგ ამ მიმართულებით გარკვეული ნაბიჯები გადაიდგა, როგორებიც იყო ბიზნეს ორგანიზაციებთან დისკუსიების გამართვა და ქვეყნის ანტიკორუფციული პოლიტიკის განხორციელებაში ჩართული რამდენიმე სამთავრობო უწყების მიერ სემინარებისა და ტრენინგების ჩატარება.[footnoteRef:259] OECD-ACN-ის რეკომენდაციების შესრულების გარდა, საქართველოს ანტიკორუფციულმა საბჭომ  კერძო სექტორის სუბიექტებისთვის ბიზნესის კეთილსინდისიერების პრინციპების დამტკიცების ვალდებულება აიღო, თუმცა ამ მიმართულებით წინსვლა არ აღინიშნება და არც აღნიშნული ეთიკის სტანდარტებია შემუშავებული[footnoteRef:260]  [259:  Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, p. 107, March 2019, https://www.oecd.org/corruption/acn/OECD-ACN-Georgia-Progress-Update-2019-ENG.pdf ]  [260:  Ibid., p. 112.] 


საქართველოს ანტიკორუფციული სტრატეგია მიზნად ისახავდა კერძო სექტორში კორუფციის პრევენციას და მთავარ აქცენტს აკეთებდა საფინანსო სექტორში გამჭვირვალობის ხელშეწყობასა და კომერციულ ორგანიზაციებში ანგარიშვალდებულების უზრუნველყოფაზე. 2015-2016 წლების პოლიტიკის დოკუმენტებში, კერძო სექტორში კორუფციის პრევენციის მიმართულება გულისხმობდა კერძო სექტორში კეთილსინდისიერების, გამჭვირვალობისა და კონკურენციის ხელშეწყობას, ასევე კორპორაციული მართვის გამჭვირვალობის პრინციპების დამკვიდრებას და ბიზნესის კეთილსინდისიერების წახალისებას. აღნიშნული სტრატეგიის შემუშავებაში ჩართული თემატური ჯგუფების შემადგენლობაში შედიოდნენ რამდენიმე სამთავრობო უწყების წარმომადგენლები, როგორებიცაა კონკურენციის სააგენტო, ბიზნესომბუდსმენის აპარატი და საქართველოს ეროვნული ბანკი, აგრეთვე კერძო სექტორისა და ბიზნეს ასოციაციების (საქართველოს ბიზნეს ასოციაცია, ამერიკის სავაჭრო პალატა) წარმომადგენლები.[footnoteRef:261]     [261:  OECD Anti-Corruption Network for Eastern Europe and Central Asia, Business Integrity in Eastern Europe and Central Asia, 2016, pp. 74-75, http://www.oecd.org/corruption/acn/Business-Integrity-in-Eastern-Europe-and-Central-Asia-ENG.pdf] 


2016 წლის შემდეგ საქართველოს ბიზნესომბუდსმენმა არაერთი აქტივობა განახორციელა  ხოლო ანტიკორუფციული საბჭოს სამდივნო 2018 წელს მიზნად ისახავდა ბიზნესის კეთილსინდისიერების შესახებ ცნობიერების ამაღლებას და კერძო სექტორისა და საერთაშორისო ორგანიზაციების წარმომადგენლების ჩართვას. ანტიკორუფციულ აქტივობებში[footnoteRef:262]  [262:  Anti-Corruption Network (ACN), Istanbul Anti-corruption Action Plan - Fourth Round of Monitoring Progress Update Report on Georgia, 2019, p. 113, March 2019 https://www.oecd.org/corruption/acn/OECD-ACN-Georgia-Progress-Update-2019-ENG.pdf ბმული არ იხსნება (შესწორებულია)] 


საქართველოს ეროვნული ანტიკორუფციული სტრატეგია, რომელიც 2019 წლის ივლისში შეიმუშავეს, კერძო სექტორში კეთილსინდისიერებისა და ანტიკორუფციული პრინციპების დანერგვას მომდევნო წლების ერთ-ერთ მთავარ მიზნად აცხადებს. დოკუმენტით განსაზღვრულია აღნიშნული მიზნის მისაღწევად საჭირო შემდეგი ამოცანები: ა) კერძო სექტორში კეთილსინდისიერების, გამჭვირვალობისა და კონკურენციის ხელშეწყობა; ბ) კორპორაციული მართვის გამჭვირვალე პრინციპების დამკვიდრება; გ) ბიზნესის კეთილსინდისიერების თანამედროვე მექანიზმების წახალისებით კორუფციული რისკების შემცირება, რაც თავის მხრივ, საინვესტიციო გარემოს გაუმჯობესებასა და ეკონომიკურ განვითარებას დაეხმარება.[footnoteRef:263]   [263:  საქართველოს იუსტიციის სამინისტრო, ანტიკორუფციული საბჭო, საქართველოს ეროვნული ანტიკორუფციული სტრატეგია, ივლისი, 2019, გვ. 32-33, https://justice.gov.ge/Ministry/Index/174 ] 

მიუხედავად იმისა, რომ საქართველოს მთავრობამ კერძო სექტორში ანტიკორუფციული და კეთილსინდისიერების პოლიტიკის დასანერგად არაერთი ნაბიჯი გადადგა, დღემდე ამ კუთხით ხელშესახები წინსვლა არ შეიმჩნევა. 20 მსხვილი კერძო კომპანიიდან, რომელიც  ამ ანგარიშის მიზნებისთვის ჟურნალ „ფორბსის“ მიერ შედგენილი საქართველოს უმსხვილესი 100 კომპანიის სიიდან იქნა შერჩეული, ანტიკორუფციული და ბიზნეს ეთიკის კარგად ჩამოყალიბებული ნორმები მხოლოდ 7 კომპანიაშია[footnoteRef:264] დანერგილი (ამ კომპანიების ვებ-გვერდების მიხედვით). კიდევ 4 კომპანიაში[footnoteRef:265] შიდა ანტიკორუფციული პოლიტიკა ნაწილობრივ მოქმედებს. დანარჩენი კომპანიები, რომელთა შიდა ანტიკორუფციული პოლიტიკა საჯაროდ ხელმისაწვდომი არ არის, სავარაუდოდ მას პრაქტიკაში არ ახორციელებენ.    [264:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი. ]  [265:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი. ] 


კერძო სექტორის კეთილსინდისიერებასთან დაკავშირებული ნორმები ძირითადად „მეწარმეთა შესახებ“ საქართველოს კანონის მე-9 მუხლშია ჩამოყალიბებული. ეს კანონი კერძო სექტორის სუბიექტებზე ზედამხედველობასთან და კორპორაციულ მართვასთან დაკავშირებულ საკითხებს აწესრიგებს. კომპანიები ვალდებულნი არიან, რომ სულ მცირე წელიწადში ერთხელ ჩაატარონ პარტნიორთა საერთო კრება. საერთო კრებაზე უნდა განიხილოს და გადაწყდეს ისეთი მნიშვნელოვანი საკითხები, როგორებიცაა კომპანიის წესდებაში ცვლილებების შეტანა, ახალი ფილიალების შექმნა, კომპანიის რეორგანიზაცია, აუდიტორის შერჩევა და კომპანიის გადახდისუუნაროდ გამოცხადება. კომპანიის პარტნიორებს უფლება აქვთ, მიიღონ წლიური ანგარიშის ასლი და, საჭიროების შემთხვევაში, შეამოწმონ ანგარიშის სისწორე. პარტნიორები ასევე უფლებამოსილნი არიან, რომ შეამოწმონ კომპანიის ფინანსური და საბუღალტრო დოკუმენტაცია და სხვა პარტნიორებისგან მოითხოვონ კომპანიის წინაშე აღებული ვალდებულებების შესრულება.[footnoteRef:266]   [266:  საქართველოს კანონი „მეწარმეთა შესახებ“, 28 ოქტომბერი, 1994, მუხლი 9, 36.  ] 


სააქციო საზოგადოებაში აქციათა სულ მცირე 5%-ის მფლობელ აქციონერებს უფლება აქვთ, მოითხოვონ საწარმოს აუდიტი, იმ შემთხვევაში, თუ ეჭვი აქვთ, რომ ჩადენილია უკანონო ქმედება. ამასთანავე, აქციონერებს უფლება აქვთ, რომ საწარმოს მმართველობითი ორგანოსგან მოითხოვონ საწარმოს სახელით დადებული გარიგებების ასლები და დასადები გარიგებების შესახებ ინფორმაცია.[footnoteRef:267]    [267:  იქვე, მუხლი 9.  53.  ] 


ბანკები და სააქციო საზოგადოებები ვალდებულნი არიან, შექმნან სამეთვალყურეო საბჭო, რომლის წევრებსაც პარტნიორთა საერთო კრება ირჩევს. სამეთვალყურეო საბჭო ვალდებულია, რომ ზედამხედველობა გაუწიოს დირექტორთა საქმიანობას და უფლება აქვს,    ხელი მიუწვდებოდეს კომპანიის ფინანსურ დოკუმენტაციაზე, ანგარიშებზე და აქტივებთან დაკავშირებულ ინფორმაციაზე. თავის მხრივ, დირექტორები ვალდებულნი არიან, რომ სამეთვალყურეო საბჭოს ანგარიშები წარუდგინონ.[footnoteRef:268]  [268:  იქვე, მუხლი 9.  ] 



2.1.2. პრაქტიკაში განხორციელება 

კორპორაციული მართვის მოქმედი კანონმდებლობის გარდა, პრაქტიკაში კერძო კომპანიების ეფექტიანობის შეფასება რთულია. საქართველოს ბიზნეს-სექტორის კორპორაციული მართვის კულტურა მაღალი ხარისხით არ გამოირჩევა.[footnoteRef:269] მეტიც, 2019 წლის „გლობალური კონკურენტუნარიანობის ანგარიშში“ კორპორაციული მართვის კუთხით საქართველომ 141 ქვეყნიდან 73-ე ადგილი დაიკავა.[footnoteRef:270]   [269:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 182, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020]  [270:  World Economic Forum, the Global Competitiveness Report 2019, p. 235, http://www3.weforum.org/docs/WEF_TheGlobalCompetitivenessReport2019.pdf] 


შესწავლილი 20 მსხვილი ქართული კომპანიიდან, მხოლოდ ნახევარზე ნაკლები ახორციელებს პროგრამებს ბიზნეს-რისკებისა და ადამიანური რესურსების პოლიტიკის მიმართულებით. ვინაიდან კომპანიების უმეტესობა საკუთარ ვებ-გვერდებზე ამ ინფორმაციას არ აქვეყნებს, რთულია იმის შეფასება, თუ ზოგადად რამდენად ეფექტიანად ახორციელებს საქართველოს კერძო სექტორი ამ ღონისძიებებს, თუმცა არსებობს გონივრული ეჭვი, რომ, ვინაიდან ბევრ კომპანიას შესაბამისი ღონისძიებები არ დაუნერგავს, პრაქტიკაშიც მათი განხორციელება ნაკლებად სავარაუდოა.  

2017-2018 წლილ „გლობალური კონკურენტუნარიანობის ანგარიშის“ მიხედვით,  საქართველო 140 ქვეყანას შორის 66-ე ადგილს იკავებდა ქვეყანაში მოქმედი კომპანიების მიერ ეთიკის ნორმების დაცვის კუთხით.[footnoteRef:271]   [271:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 184, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020] 


როგორც საქართველოს ანტიკორუფციული სისტემის შეფასების 2020 წლის ანგარიშში აღინიშნა, ქართული ბიზნეს-სექტორის კორპორაციული მართვის კულტურა დაბალი ხარისხისაა, თუმცა ზოგი კომპანია ცდილობს კორპორაციული მართვა გააუმჯობესოს და უფრო ანგარიშვალდებული გახადოს.[footnoteRef:272]  [272:  იქვე, გვ. 182. ] 


ბოლო წლებში იყო გარკვეული შემთხვევები, როდესაც ბიზნესის წარმომადგენლებმა მმართველ პარტიას შესაძლო დარღვევებით დიდი რაოდენობით თანხა შესწირეს.  მაგალითად, 2018 წლის საპრეზიდენტო არჩევნების წინ ორი კერძო კლინიკის თანამშრომლებმა ჯამში 100 000 ლარზე მეტი შესწირეს მმართველი პარტიის მიერ მხარდაჭერილ კანდიდატს, სალომე ზურაბიშვილს. გავრცელებული ინფორმაციით, თანამშრომლებმა ეს ადმინისტრაციის დავალებით გააკეთეს, რამაც გააჩინა კითხვები მესამე პირის მეშვეობით განხორციელებული შემოწირულობის შესახებ, რაც კანონდარღვევაა.[footnoteRef:273]   [273:  იქვე, გვ. 184. ] 


2.1.3. მხილება

კერძო სექტორში არსებული მხილების მექანიზმების შესახებ ერთიანი მონაცემები არ არსებობს, თუმცა საქართველოში მოქმედ მხოლოდ რამდენიმე მსხვილ კომპანიას აქვს წერილობითი ფორმით ჩამოყალიბებული პოლიტიკა, რომელიც ახალისებს მხილების მექანიზმის გამოყენებას, უზრუნველყოფს თანამშრომელთა ანგარიშსწორებისგან დაცვას და მათ კონფიდენციალურობას.[footnoteRef:274] რთულია იმის შეფასება, თუ რამდენად იყენებენ საქართველოში არსებული კერძო კომპანიები მხილების შიდა მექანიზმს, თუმცა კომპანიების უმეტესობაში ამასთან დაკავშირებული ინფორმაციის არარსებობა მიუთითებს, რომ ქართული კერძო კომპანიების უმრავლესობა აღნიშნულ მექანიზმს პრაქტიკაში არ იყენებს.  [274:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი. ] 


ზემოხსენებული 20 კომპანიიდან მხოლოდ 5-ს აქვს გამოქვეყნებული წერილობითი ფორმით ჩამოყალიბებული მხილების შიდა პოლიტიკა საკუთარ ვებ-გვერდზე.   

[bookmark: _heading=h.n1d0n617ousr]
2.1.4. ბიზნესპარტნიორების მართვა 

როგორც წინა ქვეთავშიც აღნიშნა, საქართველოში კორპორაციული კულტურა კარგად განვითარებული არ არის. კომპანიების უმეტესობა საკუთარ შიდა კორპორაციული მართვის დოკუმენტებს საჯაროდ არ აქვეყნებს. თუმცა გამოვლინდა რამდენიმე ისეთი კომპანიაც, რომელიც საკუთარი კორპორაციული საქმიანობის შესახებ ინფორმაციას რეგულარულად აქვეყნებს.[footnoteRef:275] ამ ანგარიშის მიზნებისთვის შესწავლილი 20 მსხვილი კომპანიის ვებ-გვერდების მიხედვით, მხოლოდ 7 კომპანიაში მოქმედებს კარგად ჩამოყალიბებული ბიზნეს პარტნიორების მართვის პოლიტიკა და მისი პრაქტიკაში განხორციელების ჩარჩოები. ეს კიდევ ერთხელ მიუთითებს, რომ საქართველოში მოქმედ კერძო სექტორში ბიზნეს პარტნიორების მართვის კარგად ჩამოყალიბებული ჩარჩო არ არსებობს.  [275:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი. ] 



2.2. აუდიტი და კონტროლი

2.2.1. შიდა კონტროლისა და მონიტორინგის სტრუქტურები   

კერძო სექტორის ბუღალტრულ აღრიცხვასა და აუდიტს აწესრიგებს კანონი „ბუღალტრული აღრიცხვის, ანგარიშგებისა და აუდიტის შესახებ“, ხოლო კანონის აღსრულებაზე პასუხისმგებელი აღმასრულებელი უწყებაა ბუღალტრული აღრიცხვის, ანგარიშგებისა და აუდიტის ზედამხედველობის სამსახური. ეს საკმაოდ ახალი კანონი 2016 წელს იქნა მიღებული და მის  მთავარ მიზანს  კერძო სექტორში ბუღალტრული აღრიცხვის, აუდიტისა და ანგარიშგების ევროკავშირის სტანდარტებთან დაახლოება წარმოადგენს. კანონი ადგენს ფინანსური, საბუღალტრო და კორპორაციული ანგარიშგების  მომზადებისა და წარდგენის ჩარჩოსა და სახელმძღვანელო პრინციპებს.[footnoteRef:276] ამ რეგულაციების აღსრულებაზე პასუხისმგებელ უწყებას, ბუღალტრული აღრიცხვის, ანგარიშგებისა და აუდიტის ზედამხედველობის სამსახურს, ევალება აუდიტის ერთიანი პოლიტიკის, წესებისა და სტანდარტების შემუშავება, ხარისხის კონტროლი, კერძო კომპანიებისგან ფინანსური ანგარიშგებების მიღება და მათ მიერ მოწოდებული აუდიტის ანგარიშების საკუთარ ვებ-გვერდზე გამოქვეყნება.[footnoteRef:277]   [276:  საქართველოს კანონი „ბუღალტრული აღრიცხვის, ანგარიშგებისა და აუდიტის შესახებ“, 8 ივნისი, 2016, მუხლები 1, 2, 3, 4, 5, 6, 7, 8.]  [277:  ბუღალტრული აღრიცხვის, ანგარიშგებისა და აუდიტის ზედამხედველობის სამსახური, საქართველოს ფინანსთა მინისტრის ბრძანება №223 ბუღალტრული აღრიცხვის, ანგარიშგებისა და აუდიტის ზედამხედველობის სამსახურის დებულების დამტკიცების თაობაზე, მუხლი 2, თბილისი, 2016 წლის 14 სექტემბერი,  https://matsne.gov.ge/ka/document/download/3395802/0/ge/pdf  ] 


ბუღალტრული აღრიცხვის და აუდიტის ჩატარების მოთხოვნას „მეწარმეთა შესახებ“ საქართველოს კანონიც ითვალისწინებს. კანონის თანახმად, ბუღალტრული აღრიცხვისა და აუდიტის ჩატარება სავალდებულოა იმ საწარმოებისთვის, რომელთა ფასიანი ქაღალდებიც დაშვებულია სავაჭროდ ფასიანი ქაღალდების ბაზარზე, საქართველოს საფინანსო ზედამხედველობის სააგენტოს მიერ ლიცენზირებული საწარმოებისთვის და იმ საწარმოებისთვის, რომლებსაც 100-ზე მეტი პარტნიორი ჰყავს. კანონის თანახმად, კომპანიის სამეთვალყურეო საბჭო ვალდებულია, დაიქირაოს დამოუკიდებელი აუდიტორი, რომელიც ჩაატარებს კომპანიის აუდიტს.[footnoteRef:278]   [278:  საქართველოს კანონი „მეწარმეთა შესახებ“, მუხლი 13. ] 


იმის მიუხედავად, რომ ყველა ბიზნეს სუბიექტი ვალდებულია, რომ ყოველწლიურად ჩაატაროს აუდიტი და წარადგინოს აუდიტის ანგარიში, ამ ანგარიშის მიზნებისთვის შესწავლილი 20 მსხვილი კომპანიიდან მხოლოდ 4-ს[footnoteRef:279] აქვს გამოქვეყნებული წლიური აუდიტის ანგარიში საკუთარ ვებ-გვერდზე. ორ კომპანიას, რომელიც ყოველწლიურ აუდიტის ანგარიშებს აქვეყნებს, ანგარიშებში წინა წლების მოძველებული მონაცემები აქვს მითითებული. ვინაიდან ქართული კომპანიების უმეტესობა აუდიტის ანგარიშებს ვებ-გვერდზე არ აქვეყნებს, რთულია იმის შეფასება, თუ რამდენად იცავენ ისინი აუდიტისა და ფინანსური ანგარიშგების დადგენილ მოთხოვნებს. ამის მიუხედავად, ბუღალტრული აღრიცხვის, ანგარიშგებისა და აუდიტის ზედამხედველობის სამსახურის ყოველწლიურ ანგარიშებში ვრცელი ინფორმაციაა წარმოდგენილი ქართული კომპანიების ფინანსური ანგარიშგებისა და შესაბამისობის შესახებ.[footnoteRef:280]  [279:  „საერთაშორისო გამჭვირვალობა - საქართველოს“ მიერ შესწავლილი  საქართველოს 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ]  [280:  ბუღალტრული აღრიცხვის, ანგარიშგებისა და აუდიტის ზედამხედველობის სამსახური,  წლიური ანგარიშები, https://saras.gov.ge/ka/Home/YearlyReports] 


ბუღალტრული აღრიცხვის, ანგარიშგებისა და აუდიტის ზედამხედველობის სამსახურის ბოლო წლების მონაცემები ცხადად აჩვენებს კერძო სექტორის მიერ საბუღალტრო აღრიცხვისა და ფინანსური ანგარიშგების სხვადასხვა სფეროებში მიღწეულ პროგრესს. 2016 წელს ახალი კანონის მიღების შემდეგ ზედამხედველობის მექანიზმიც გაუმჯობესდა. ამის შედეგად, კერძო სექტორის ანგარიშგების მექანიზმი უმჯობესდება და კომპანიების მიერ წარდგენილი ანგარიშების რაოდენობაც სტაბილურად იზრდება.[footnoteRef:281]   [281:  ბუღალტრული აღრიცხვის, ანგარიშგებისა და აუდიტის ზედამხედველობის სამსახური, წლიური ანგარიში 2019, 2019, გვ. 27, https://www.saras.gov.ge/Content/files/SARAS_AR_2019.pdf ] 


2.2.2. გარე აუდიტი   

საბუღალტრო აღრიცხვა, აუდიტის და ფინანსური ანგარიშგება ოთხივე კატეგორიის (მიკრო, მცირე, საშუალო და მსხვილი) სამეწარმეო სუბიექტებისთვის სავალდებულოა.[footnoteRef:282] აუდიტის ჩატარება ყველა კომპანიისათვის სავალდებულოა. აუდიტორებს არ უნდა ჰქონდეთ რაიმე სახის ინტერესთა შეუთავსებლობა იმ კომპანიის მიმართ, რომლის აუდიტსაც ატარებენ. კანონის მიხედვით, აუდიტორი და აუდიტორული ფირმა აუცილებლად დამოუკიდებელი და ობიექტური უნდა იყოს.[footnoteRef:283]   [282:  Price Waterhouse Cooper, Doing Business and Investing in Georgia 2019 Edition, 2019,  p. 28, https://www.pwc.com/ge/en/assets/pdf/Doingbusiness_2019_Final.pdf]  [283:  საქართველოს კანონი „ბუღალტრული აღრიცხვის, ანგარიშგებისა და აუდიტის შესახებ“, 8 ივნისი, 2016,  მუხლები 2, 16.] 


როგორც წინა ქვეთავში აღინიშნა, ქართული მსხვილი კომპანიებიდან მხოლოდ რამდენიმე აქვეყნებს წლიური აუდიტის ანგარიშებს, ხოლო კომპანიების უმეტესობა წლიური აუდიტისა და ფინანსურ ანგარიშებს ვებ-გვერდზე არ აქვეყნებს. ამის მიუხედავად, ეს ინფორმაცია ხელმისაწვდომია ბუღალტრული აღრიცხვის, ანგარიშგებისა და აუდიტის ზედამხედველობის სამსახურის ანგარიშგების ონლაინ პორტალზე, სადაც კომპანიებს ფინანსური და აუდიტის ანგარიშების წარდგენა შეუძლიათ.[footnoteRef:284] ამასთან ერთად, სამსახური    აქვეყნებს ყოველწლიურ სტატისტიკურ მონაცემებს იმ კომპანიების რაოდენობასთან დაკავშირებით (კომპანიების ტიპის მიხედვით), რომლებიც მას საკუთარ აუდიტისა და ფინანსურ ანგარიშებს წარუდგენენ. სამსახურის 2019 წლის ანგარიშის მიხედვით, 2018 წელს უწყებას აუდიტისა და ფინანსური ანგარიში 26 000-ზე მეტმა კომპანიამ წარუდგინა, რაც ქვეყანაში მოქმედი კომპანიების საერთო რაოდენობის დაახლოებით 96%-ია.[footnoteRef:285] შესაბამისად, 2018 წელს აუდიტორული კომპანიების მიერ ჩატარებული აუდიტორული შემოწმებების რაოდენობა 12%-ით გაიზარდა 2016 წელთან შედარებით, როდესაც საბუღალტრო აღრიცხვისა და აუდიტის კანონმდებლობა იქნა მიღებული. ეს ტენდენცია მიუთითებს, რომ გაზრდილია როგორც იმ კომპანიების რაოდენობა, რომლებიც აუდიტორული მომსახურებით სარგებლობენ, ისე ზოგადად კერძო სექტორის ანგარიშვალდებულების დონე.     [284:  ანგარიშგების პორტალი, https://reportal.ge/Home.aspx]  [285:  ბუღალტრული აღრიცხვის, ანგარიშგებისა და აუდიტის ზედამხედველობის სამსახური, წლიური ანგარიში 2019, 2019, გვ. 3, https://www.saras.gov.ge/Content/files/SARAS_AR_2019.pdf ] 


უარყოფითი კუთხით უნდა აღინიშნოს, რომ კომპანიების ფინანსური ანგარიშგება საკმარისად თანმიმდევრული და ინფორმატიული არ არის. მსოფლიო ბანკის ანგარიშში აღნიშნულია, რომ ფინანსური ანგარიშგება სათანადოდ არ სრულდება და საზედამხედველო უწყებებისთვის წარდგენილი ინფორმაციის ხარისხიც არასათანადოა.[footnoteRef:286]    [286:  The World Bank, Report on the Observance of Standards and Codes on Accounting and Auditing, March, 2015, p. 26, https://openknowledge.worldbank.org/bitstream/handle/10986/22971/Georgia000Repo00Auditing00A0A0ROSC0.pdf?sequence=1&isAllowed=y] 



2.2.3. დამოუკიდებელი კონტროლი
	
საქართველოს კანონი „ბუღალტრული აღრიცხვის, ანგარიშგებისა და აუდიტის შესახებ“ ადგენს, რომ კერძო კომპანიების აუდიტი უნდა ჩატარდეს აუდიტის საერთაშორისო სტანდარტების (ISA) შესაბამისად, რომლებიც აუდიტისა და მარწმუნებელი მომსახურების საერთაშორისო საბჭოს (IAASB) მიერ არის მიღებული.[footnoteRef:287]  [287:  საქართველოს კანონი „ბუღალტრული აღრიცხვის, ანგარიშგებისა და აუდიტის შესახებ“, 8 ივნისი, 2016, მუხლი 14. ] 


2019 წელს ბუღალტრული აღრიცხვის, ანგარიშგებისა და აუდიტის ზედამხედველობის სამსახურმა სამოქმედოდ შემოიღო აუდიტისა და მარწმუნებელი მომსახურების საერთაშორისო საბჭოს (IAASB) მიერ მიღებული და გამოცემული ხარისხის კონტროლის საერთაშორისო სტანდარტი და აუდიტის, მიმოხილვის, სხვა მარწმუნებელი და დაკავშირებული მომსახურების საერთაშორისო სტანდარტების განახლებული ვერსიები.[footnoteRef:288] სამეწარმეო სუბიექტები და აუდიტორული კომპანიები ვალდებულნი არიან, რომ  ფინანსური და აუდიტორული საქმიანობა ამ სტანდარტების შესაბამისად აწარმოონ. ამასთან ერთად, სამსახური იყენებს მარწმუნებელი გარიგებების საერთაშორისო სტანდარტს 3000 (მასს), რომლის მიზანია პროფესიონალი ბუღალტრებისთვის ძირითადი სახელმძღვანელო პრინციპებისა და მნიშვნელოვანი პროცედურების დანერგვა.[footnoteRef:289] მასს 3000-ის მოთხოვნების შესრულება სავალდებულოა ყველა აუდიტორისთვის, რომელსაც სამეწარმეო სუბიექტების გარე აუდიტის ჩატარების ნებართვა აქვს.  [288:  ბუღალტრული აღრიცხვის, ანგარიშგებისა და აუდიტის ზედამხედველობის სამსახური, წლიური ანგარიში 2019, 2019, გვ. 15, https://www.saras.gov.ge/Content/files/SARAS_AR_2019.pdf]  [289:  ბუღალტრული აღრიცხვის, ანგარიშგებისა და აუდიტის ზედამხედველობის სამსახური, მარწმუნებელი გარიგებების საერთაშორისო სტანდარტი (მასს), გვ. 107, https://saras.gov.ge/Content/files/isa/MASS_3000_REVISED.pdf] 



2.3. გამჭვირვალობა და ინფორმაციის საჯაროობა   

2.3.1. ანტიკორუფციული პროგრამების საჯაროობა     

უნდა აღინიშნოს, რომ საქართველოში კორპორაციული მართვა ჯერაც საკმაოდ არაეფექტიანია. ამ პრობლემის არსებობას ის ფაქტიც ადასტურებს, რომ 2019 წლის „გლობალური კონკურენტუნარიანობის ინდექსში“ საქართველოს კერძო სექტორისთვის ინტერესთა შეუთავსებლობის რეგულაციების ეფექტიანობის თვალსაზრისით 80-ე ადგილი მიენიჭა.[footnoteRef:290]   [290:  World Economic Forum, The Global Competitiveness Report 2019, p 235, http://www3.weforum.org/docs/WEF_TheGlobalCompetitivenessReport2019.pdf] 


კერძო კომპანიებში კორპორაციული მართვის შეფასება რთულია, რადგან მათი ანტიკორუფციული პროგრამები სათანადო საჯაროობით არ ხასიათდება ან საერთოდ არაა საჯარო. ქვეყნის 20 უმსხვილესი კომპანიიდან ანტიკორუფციული პროგრამების საჯაროობის გარკვეული სახის მექანიზმები მხოლოდ 4 კომპანიაში არსებობს.[footnoteRef:291] რამდენიმე კომპანიის (ძირითადად კომერციული ბანკების, როგორებიცაა „საქართველოს ბანკი“ და „თიბისი ბანკი“) გამოკლებით, ეს მექანიზმები კერძო სექტორში სათანადოდ არ ფუნქციონირებს.  [291:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 


2017-2018 წლებში, ანტიკორუფციულმა საბჭომ კერძო სექტორის წარმომადგენლებისათვის კეთილსინდისიერების პრინციპები შეიმუშავა.[footnoteRef:292] საბჭო ამ პრინციპების დანერგვის ეფექტიანობის შეფასებას 2018 წლის ბოლოს გეგმავდა, თუმცა შეფასების ანგარიში დღემდე არ გამოუქვეყნებია.   [292:  საქართველოს იუსტიციის სამინისტრო, ანტიკორუფციული საბჭო, 2017-2018 წლების შუალედური შეფასების ანგარიში,  2017, https://justice.gov.ge/Ministry/Index/288    ] 


რაც ეხება კერძო სექტორის თანამშრომლებისთვის ტრენინგების ჩატარებას, მსხვილი საწარმოების გარდა, კომპანიების უმეტესობა ამ საკითხზე ინფორმაციას არ ასაჯაროებს.  

კერძო სექტორში მხილების მექანიზმების არსებობის შესახებ რეალური მონაცემები არ არსებობს, თუმცა საქართველოში მოქმედ რამდენიმე მსხვილ კომპანიას აქვს წერილობითი სახით ჩამოყალიბებული ქცევის კოდექსი, რომელიც ახალისებს მხილების პრაქტიკას, უზრუნველყოფს თანამშრომელთა ანგარიშსწორებისგან დაცვას და მათ კონფიდენციალურობას.[footnoteRef:293]   [293:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 


კერძო სუბიექტებში მხილების პრაქტიკის არსებობის შესახებ საკმარისი ინფორმაცია არ არსებობს და, როგორც წინა თავებშიც აღინიშნა, მხილების პოლიტიკა მხოლოდ რამდენიმე მსხვილ კომპანიას აქვს ჩამოყალიბებული.[footnoteRef:294] რაც ეხება პოლიტიკური პარტიებისთვის შემოწირულობების გადაცემას, ამ ანგარიშის მიზნებისთვის შესწავლილი 20 მსხვილი კომპანიიდან პოლიტიკურ შემოწირულობებთან დაკავშირებულ ინფორმაციას არც ერთი არ აქვეყნებს; შესაბამისად, პოლიტიკური შემოწირულობების მონიტორინგი მხოლოდ სახელმწიფო აუდიტის სამსახურის ონლაინ პორტალისა და პოლიტიკური შემოწირულობების მონიტორინგის სხვა მსგავსი პორტალების მეშვეობით არის შესაძლებელი, რომელთაგან ერთ-ერთი „საერთაშორისო გამჭვირვალობა - საქართველომ“ შეიმუშავა და მის ოპერირებასაც ის ახდენს.[footnoteRef:295]    [294:  „საერთაშორისო გამჭვირვალობა - საქართველოს“ მიერ შესწავლილი  ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ]  [295:  სახელმწიფო აუდიტის სამსახური, პოლიტიკური ფინანსების მონიტორინგი, https://monitoring.sao.ge/ka] 



2.3.2. ორგანიზაციული სტრუქტურების საჯაროობა      

ამ ანგარიშის მიზნებისთვის შეფასებული 20 მსხვილი კომპანიიდან მხოლოდ 7-ს აქვს წერილობითი ფორმით არსებული და საჯაროდ ხელმისაწვდომი დოკუმენტი რომელშიც მათი საორგანიზაციო სტრუქტურაა აღწერილი.[footnoteRef:296]  [296:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 


უარყოფითი კუთხით უნდა ითქვას, რომ ევროპის რეკონსტრუქციისა და განვითარების ბანკის (EBRD) ანგარიშში აღნიშნულია, რომ კორპორაციული მართვის შესახებ ანგარიშგების სათანადო კულტურა არ არსებობს და მითითებულია, რომ აღნიშნული ანგარიშები (რაც არ უნდა ვრცელი იყოს ისინი) კომპანიებში არსებულ რეალურ პრაქტიკას არ ასახავს.[footnoteRef:297]  [297:  EBRD, Corporate Governance in Transition Economies Georgia Country Report, December 2017, p. 11, https://2017.tr-ebrd.com/downloads/] 


EBRD-ის ანგარიშში აღნიშნულია, რომ საკუთარ ვებ-გვერდზე წესდება მხოლოდ რამდენიმე მსხვილ კომპანიას აქვს გამოქვეყნებული. იმავე ანგარიშის მიხედვით, EBRD-ის მიერ შესწავლილი მსხვილი კომპანიების უმეტესობას მითითებული აქვს მათი დირექტორების სახელები და გვარები და ბოლოდროინდელი ინფორმაცია აქციების, კაპიტალისა და მთავარი აქციონერების შესახებ.[footnoteRef:298]  .  [298:  იქვე. ] 


უფრო გამჭვირვალე და ანგარიშვალდებული კორპორაციული მართვის პრაქტიკის დასამკვიდრებლად, მნიშვნელოვანია, რომ ქვეყანაში მოქმედებდეს ძლიერი და კარგად ჩამოყალიბებული ფასიანი ქაღალდების ბაზარი. საქართველოს ფასიანი ქაღალდების ბაზარი ჯერაც არასათანადოდ არის განვითარებული და ერთი მცირე ზომის საფონდო ბირჟისგან, ფასიანი ქაღალდების ცენტრალური საცავისგან, სამი დამოუკიდებელი რეგისტრატორისგან და რამდენიმე საბროკერო კომპანიისაგან შედგება. ფასიანი ქაღალდების სექტორის ზედამხედველობას ძირითადად საქართველოს ეროვნული ბანკი ახორციელებს.[footnoteRef:299] მნიშვნელოვანია ქვეყანაში კარგად ჩამოყალიბებული საფონდო ბირჟის არსებობა, რომელიც კაპიტალის ბაზრის ინფრასტრუქტურის მძლავრი კომპონენტი იქნება. მას შეუძლია ხელი შეუწყოს ეკონომიკის მდგრადი ზრდისთვის ფინანსური რესურსების მობილიზებას და, ასევე, კერძო სექტორში კარგი მმართველობის ჩამოყალიბებას. ბევრ სხვა ქვეყანასთან შედარებით, საქართველოს ფასიანი ქაღალდების ბაზარი ჯერაც არასათანადოდ არის განვითარებული. ადგილობრივი ფასიანი ქაღალდების ბაზრის ლიკვიდობა და ვაჭრობის მოცულობა საკმაოდ შეზღუდულია. ის ფრაგმენტაციის მაღალი დონით, არასაიმედოობითა და გარიგებების გაუმჭვირვალობით ხასიათდება, რაც განსაკუთრებით აშკარაა ადგილობრივ სააქციო ბაზარზე, სადაც გარიგებების უმეტესობა საფონდო ბირჟის გარეთ ხორციელდება. კაპიტალის ბაზრის ინფრასტრუქტურა ორი საფონდო ბირჟისაგან, საქართველოსა და თბილისის საფონდო ბირჟებისგან, შედგება. საქართველოს ესაჭიროება  ადგილობრივი კაპიტალის ბაზრის განვითარება და კაპიტალის ბაზრების ამომწურავი გეგმის შემუშავება. ამასთანავე, აქციების გამოშვების გზით დაფინანსების მოზიდვის შედარებით მაღალი ღირებულება ინვესტორებს ფასიან ქაღალდებში ინვესტირების საშუალებას არ აძლევს, რადგან ეს ხშირად მაღალი რისკის მქონე ინვესტიციად მიიჩნევა.[footnoteRef:300]  [299:  International Monetary Fund, Georgia Financial Sector Assessment Programme, January, 2015, pp. 6-7, https://www.imf.org/external/pubs/ft/scr/2015/cr1510.pdf]  [300:  EBRD, ETC SME Local Currency Programme TC Framework- Georgian Stock Exchange, 11 September, 2018, https://www.ebrd.com/cs/Satellite?c=Content&cid=1395276536949&pagename=EBRD%2FContent%2FContentLayout&rendermode=live%3Fsrch-pg] 



2.3.3. სხვადასხვა ქვეყანაში წარმოებული ოპერაციების შესახებ ინფორმაციის საჯაროობა

ქართული კომპანიების უმეტესობა, მათ შორის, ისინიც, რომლებიც ამ ანგარიშის მიზნებისთვის იქნა შესწავლილი, უცხო ქვეყნებში წარმოებული საქმიანობის შესახებ ანგარიშგებას არ ახდენს. შესაბამისად, ქართული კერძო კომპანიების შემთხვევაში, ეს ინდიკატორი ნაკლებად რელევანტურია. 

ამ ანგარიშის მიზნებისთვის, 20 მსხვილი კომპანიიდან ჩვენ შევისწავლეთ იმ 7 კომპანიის წლიური ანგარიშები, როლებსაც აღნიშნული დოკუმენტაცია ვებ-გვერდზე ჰქონდა გამოქვეყნებული. ამ 7 კომპანიიდან მხოლოდ 4-ს აქვს გასაჯაროებული შემდეგ სფეროებთან დაკავშირებული ინფორმაცია:  

· ფულადი სახსრების მოძრაობის ანგარიშგებები;
· ანგარიშგებები კაპიტალის ღირებულების ცვლილებების შესახებ; 
· კონსოლიდირებული და ინდივიდუალური  მოგების ან ზარალის და სხვა სრული შემოსავლის ანგარიშგებები;  
· ქართული კომპანიების საერთაშორისო სავაჭრო ურთიერთობები; 
· საოპერაციო შემოსავალი; 
· უკუგება და მოგება; 
· ე.წ. “cost income; “ 
· სოციალური პროექტები; 
· კორპორაციული სოციალური პასუხისმგებლობა და კაპიტალური დანახარჯები. [footnoteRef:301]  [301:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 


კომპანიების უმეტესობა ზემოხსენებულ ინფორმაციას საკუთარ ვებ-გვერდზე არ აქვეყნებს და, შესაბამისად, მათ მიერ სხვადასხვა ქვეყნებში წარმოებული ოპერაციებისა და სხვა საქმიანობის მასშტაბების შეფასება რთულია. 

 
2.3.4. სხვა ინფორმაციის საჯაროობა

იმის მიუხედავად, რომ კორპორაციული სოციალური პასუხისმგებლობის გამოვლენა კომპანიებს კანონით არ ევალებათ, სოციალური პასუხისმგებლობა მნიშვნელოვანი ეთიკური პრინციპია, რომელსაც ყველა განვითარებული კომპანია იყენებს იმ ქვეყანაში არსებული სოციალური, ეკონომიკური და სათემო პრობლემების მოსაგვარებლად, სადაც ოპერირებს. მართალია ზოგი ბაზარზე დამკვიდრებული ქართული კომპანია კორპორაციულ სოციალურ პასუხისმგებლობას ავლენს, მაგრამ კომპანიების უმეტესობას ეს რეგულარულ პრაქტიკად არ უქცევია.[footnoteRef:302] ამ ანგარიშის მიზნებისთვის შესწავლილი 20 უმსხვილესი კომპანიიდან მხოლოდ 9 აქვეყნებს ინფორმაციას კორპორაციული სოციალური პასუხისმგებლობის ფარგლებში განხორციელებული პროექტების შესახებ და აღნიშნული 9 კომპანიიდან მხოლოდ 4 აქვეყნებს აღნიშნულ საქმიანობასთან დაკავშირებულ ფინანსურ ინფორმაციას.[footnoteRef:303]    [302:  The Financial, Few Georgian Companies Follow CSR Principles, but Interest is Growing, 28 February, 2018, https://www.finchannel.com/csr/71752-few-georgian-companies-follow-csr-principles-but-interest-is-growing]  [303:   „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 


რაც ეხება ლობისტური საქმიანობის დაფინანსებას, შესწავლილი 20 კომპანიიდან არც ერთს არ გამოუქვეყნებია ინფორმაცია ლობისტურ საქმიანობაში მისი ჩართულობის შესახებ.[footnoteRef:304]  [304:   „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 


2018 წელს ჩატარებულმა კომპანიების გამოკითხვამ აჩვენა, რომ საქართველოში მოქმედი 100 ძირითადი კერძო კომპანიიდან მხოლოდ 8-ს ჰყავს სპეციალური მენეჯერი კორპორაციული სოციალური პასუხისმგებლობის განხრით.[footnoteRef:305]  [305:  The Financial, Few Georgian Companies Follow CSR Principles, but Interest is Growing, 28 February, 2018, https://www.finchannel.com/csr/71752-few-georgian-companies-follow-csr-principles-but-interest-is-growing] 


ამასთანავე, „კავკასიის ბარომეტრის“ 2017 წლის გამოკითხვის მიხედვით, გამოკითხულთა მხოლოდ 11%-მა განაცხადა, რომ საქართველოში მოღვაწე კომპანიებისთვის ძირითადად დამახასიათებელია კორპორაციული სოციალური პასუხისმგებლობა, რაც კიდევ ერთხელ აჩვენებს, რომ ქვეყანაში კორპორაციული ქველმოქმედება იშვიათი მოვლენაა.[footnoteRef:306]   [306:  კავკასიის კვლევითი რესურსების ცენტრი, „კავკასიის ბარომეტრის“ 2017 წლის გამოკითხვა,   https://caucasusbarometer.org/ge/kb2017ge/CHARCSR/] 



2.4. დაინტერესებულ მხარეებთან თანამშრომლობა 

2.4.1. დაინტერესებულ მხარეებთან ურთიერთობები

რაც ეხება ლობისტური საქმიანობის გასაჯაროებას, შესწავლილი 20 კომპანიიდან არც ერთს აღნიშნული ინფორმაცია არ გაუსაჯაროებია.[footnoteRef:307]   [307:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 


სამეწარმეო სუბიექტების ანგარიშვალდებულება დაინტერესებული მხარეების მიმართ სუსტია და გაუმჯობესებას მოითხოვს. კერძოდ, საჭიროა საკანონმდებლო და ინსტიტუციური ჩარჩოს ჰარმონიზება ბუღალტრული აღრიცხვის საერთაშორისო საუკეთესო პრაქტიკასთან და ევროკავშირის სტანდარტებთან, რათა გაიზარდოს კერძო სექტორის ანგარიშვალდებულება დაინტერესებული მხარეების მიმართ და დაცული იქნას დაინტერესებული მხარეების, აქციონერების, ინვესტორებისა და სხვა დაინტერესებული მესამე პირების ინტერესები.[footnoteRef:308]  [308:  The World Bank, Report on the Observance of Standards and Codes on Accounting and Auditing, March, 2015, p 23, https://openknowledge.worldbank.org/bitstream/handle/10986/22971/Georgia000Repo00Auditing00A0A0ROSC0.pdf?sequence=1&isAllowed=y] 


ზოგადად, საქართველოში მოქმედი ბიზნეს კომპანიების კორპორაციული მართვის შესახებ საკმაოდ მწირი ინფორმაცია მოიპოვება. თუმცა, არსებული ინფორმაციის მიხედვით, კორპორაციული მართვა არაეფექტიანია. ასევე მწირია ინფორმაცია კომპანიებში არსებული შიდა რეგულაციების შესახებ კეთილსინდისიერებაზე და სხვა საკითხებთან დაკავშირებით.[footnoteRef:309]    [309:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 182, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020] 



2.4.2. ბიზნესის მიერ ინიცირებული ანტიკორუფციული საქმიანობა

საქართველოს კერძო სექტორი აქტიურად არ არის ჩართული ქვეყნის ანტიკორუფციული პოლიტიკის შემუშავების პროცესში, თუმცა ბოლო წლებში ამ მხრივ გარკვეული ძალისხმევა შეიმჩნევა. როგორც წინა თავებში აღინიშნა, ქართული ბიზნეს საზოგადოებისა და ბიზნეს ასოციაციების რამდენიმე წარმომადგენელი ჩართული იყო საქართველოს ანტიკორუფციული სტრატეგიის განხილვისა და შემუშავების პროცესში.[footnoteRef:310]  [310:  OECD Anti-Corruption Network for Eastern Europe and Central Asia, Business Integrity in Eastern Europe and Central Asia, 2016, pp. 74-75, http://www.oecd.org/corruption/acn/Business-Integrity-in-Eastern-Europe-and-Central-Asia-ENG.pdf] 


მთლიანობაში, კერძო სექტორი ამ საკითხთან დაკავშირებით ნაკლებ ინიციატივას იჩენს. ამასთან ერთად, კერძო სექტორი კორუფციის წინააღმდეგ ბრძოლაში აქტიურ თანამშრომლობას არ სთავაზობს სამოქალაქო საზოგადოების სექტორს და ამ მხრივ კერძო და სამოქალაქო სექტორების თანამშრომლობის მაგალითები თითქმის არ არსებობს. როგორც ზემოთაც აღინიშნა, ანტიკორუფციულმა საბჭომ კერძო სექტორის წარმომადგენლები ეროვნული ანტიკორუფციული სტრატეგიის შემუშავების პროცესში მონაწილეობის მისაღებად მიიწვია, მაგრამ მათ ამ საკითხისადმი დიდი ინტერესი არ გამოუვლენიათ.[footnoteRef:311]  [311:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 185, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020.   ] 


დადებითი კუთხით უნდა აღინიშნოს, რომ ანტიკორუფციული საბჭო კერძო სექტორთან თანამშრომლობდა ეროვნულ ანტიკორუფციულ სტრატეგიასა და 2015-2016 წლების სამოქმედო გეგმაში კორუფციის საწინააღმდეგო დებულებების შეტანის საკითხზე მუშაობისას. ანტიკორუფციულმა საბჭომ კონსულტაციები გამართა კერძო სექტორის წარმომადგენლებთან, თუმცა სამოქმედო გეგმის შესამუშავებლად შექმნილ სამუშაო ჯგუფში ჩართულ ბიზნეს ასოციაციებს ამ პროცესში აქტიურობა არ გამოუჩენიათ.[footnoteRef:312]  [312:  Anti-Corruption Network (ACN), Istanbul Anti-corruption Action Plan Fourth Round of Monitoring Progress Update Report on Georgia, 2019, p. 87, March 2019, http://bit.ly/2NnA0h   ] 



2.4.3. ბიზნესის ასოციაციები

საქართველოს ბიზნეს ასოციაციები ანტიკორუფციული საქმიანობის მხარდაჭერისა და ამ საკითხთან დაკავშირებით კერძო კომპანიებისთვის რჩევების მიცემის თვალსაზრისით აქტიურობით არ გამოირჩევიან. საქართველოში არაერთი ბიზნეს ასოციაცია მოქმედებს, რომელთაგან ზოგი კონკრეტული სფეროს წარმომადგენლებს აერთიანებს.  

საქართველოს საბანკო ასოციაციამ, საერთაშორისო საფინანსო კორპორაციასთან და საქართველოს საფონდო ბირჟასთან თანამშრომლობით, შეიმუშავა კომერციული ბანკების კორპორაციული მართვის კოდექსი, რომელიც ადგენს, რომ კომპანიის სამეთვალყურეო საბჭომ უნდა უზრუნველყოს შიდა კონტროლისა და რისკების მართვის საიმედო და ეფექტიანი სისტემების შექმნა და, ასევე, მოითხოვს, რომ ორგანიზაციის საჯარო წლიურ ანგარიშში დეტალურად აისახოს ინტერესთა შეუთავსებლობის თავიდან აცილების წესები და გასაჯაროვდეს ინტერესთა შეუთავსებლობის შემთხვევები.[footnoteRef:313]  [313:  OECD Anti-Corruption Network for Eastern Europe and Central Asia, Business Integrity in Eastern Europe and Central Asia, 2016, pp. 114-115, http://www.oecd.org/corruption/acn/Business-Integrity-in-Eastern-Europe-and-Central-Asia-ENG.pdf] 


საქართველოში მოქმედ ძირითად ბიზნეს ასოციაციებს, რომლებიც ამ ანგარიშის მიზნებისთვის შევისწავლეთ, არ გააჩნიათ საჯაროდ ხელმისაწვდომი ანტიკორუფციული პოლიტიკის ან პროგრამების ამსახველი დოკუმენტები, რაც მათ ანტიკორუფციულ ძალისხმევას დაადასტურებდა.  

2019 წელს ჩატარებული გამოკითხვის მიხევდით, მცირე და საშუალო ზომის საწარმოებთან  მომუშავე ბიზნეს ასოციაციების უმეტესობა მათ წევრებს გარკვეული სახის ტრენინგებსა და კონსულტაციას სთავაზობს, თუმცა ეს ღონისძიებები რეგულარულად არ იმართება და         კერძო კომპანიებში ცნობიერების ამაღლების მნიშვნელოვან საშუალებას არ წარმოადგენს. მხოლოდ რამდენიმე ბიზნეს ასოციაცია აწვდის მის წევრებს რეგულარულად განახლებულ ინფორმაციას კორპორაციული მართვისა და DCFTA-ის  რეგულაციების  სფეროებში.[footnoteRef:314] [314:  საქართველოს ფერმერთა ასოციაცია, „ბიზნესის მხარდამჭერი ორგანიზაციების საჭიროებათა კვლევა“, 2019, გვ. 10,  https://bit.ly/3tBL0KR   ] 



2.5. დირექტორთა საბჭოები

2.5.1. ზედამხედველობა

როგორც ზემოთაც აღინიშნა, კერძო სექტორში კორპორაციულ მართვას და კომპანიების ხელმძღვანელობის ანგარიშვალდებულებას რამდენიმე კანონი აწესრიგებს, როგორებიცაა საქართველოს კანონი „მეწარმეთა შესახებ“, კანონი „ბუღალტრული აღრიცხვის, ანგარიშგებისა და აუდიტის შესახებ“ და კანონი „ფასიანი ქაღალდების ბაზრის შესახებ“. ფინანსურ დაწესებულებებს ასევე ევალებათ საქართველოს ეროვნული ბანკის მიერ გამოცემული რამდენიმე რეგულაციის დაცვა, რომლებიც დირექტორთა საბჭოსა  და მაღალი რანგის მენეჯერების ანგარიშვალდებულებასა და ინტერესთა შეუთავსებლობას ეხება.[footnoteRef:315]  [315:  EBRD, Corporate Governance in Transition Economies Georgia Country Report, December 2017, p. 5, https://2017.tr-ebrd.com/downloads/] 


2017-2018 წლის „გლობალური კონკურენტუნარიანობის ანგარიშში“ საქართველომ კომპანიების სამეთვალყურეო საბჭოების ეფექტიანობის მხრივ  92-ე ადგილი დაიკავა,  რაც საკმაოდ დაბალი მაჩვენებელია და ქვეყნის საქართველოს კერძო სექტორში კორპორაციული მართვის დაბალ ხარისხზე მიუთითებს.  

EBRD-ის ანგარიშის მიხედვით, რომელიც საქართველოში მოქმედ მსხვილ ფინანსურ დაწესებულებებს აფასებს, სამეთვალყურეო საბჭოების წევრებთან და მათ კვალიფიკაციასთან დაკავშირებულ ინფორმაციას 10-დან 7 კომპანია აქვეყნებს. საბჭოების წევრთა უმეტესობას არც თუ ისე მრავალფეროვანი უნარ-ჩვევები გააჩნია და მხოლოდ რამდენიმე მათგანს აქვს პრაქტიკული გამოცდილება აუდიტის, საბუღალტრო აღრიცხვისა და რისკების მართვის სფეროებში. კომპანიებს სამეთვალყურეო საბჭოში დამოუკიდებელი დირექტორების ყოლა არ მოეთხოვებათ. მათ ასევე არ მოეთხოვებათ სამეთვალყურეო საბჭოს კომიტეტის შექმნა. ბანკებში აუდიტის კომიტეტები სამეთვალყურეო საბჭოს გადაწყვეტილებით იქმნება.  მსხვილი კომპანიების უმეტესობაში მოქმედებს პასუხისმგებლობისა და ინტერესთა შეუთავსებლობის რეგულაციები, თუმცა მოქმედ კანონმდებლობაში არ არსებობს კონკრეტული დებულება, რომელიც დირექტორებს ზრუნვის და ერთგულების ვალდებულებას  უწესებს.[footnoteRef:316]  [316:  იქვე.] 


საქართველოს ეროვნული ბანკის მიერ დამტკიცებული კომერციული ბანკების კორპორაციული მართვის კოდექსი რეკომენდაციას იძლევა, რომ აუდიტის კომიტეტი მხოლოდ არახელმძღვანელი წევრებისგან შედგებოდეს და მათში სამეთვალყურეო საბჭოს სულ მცირე ერთ დამოუკიდებელი წევრი მაინც შედიოდეს. ამის საპირისპიროდ, კანონი „მეწარმეთა შესახებ“ ადგენს, რომ სამეთვალყურეო საბჭო ზედამხედველობას უნდა უწევდეს აღმასრულებელი დირექტორების მართვას, დანიშვნასა და გათავისუფლებას. კანონი[footnoteRef:317] ასევე შეიცავს დებულებებს სუბიექტის წლიური ბიუჯეტისა და ეკონომიკური პოლიტიკის შესრულების მიზნებისთვის სამეთვალყურეო საბჭოს დამტკიცების შესახებ. თუმცა კანონი არ მიუთითებს, რომ კომპანიის სტრატეგიის დამტკიცება ან რისკების განსაზღვრა საბჭოს ძირითად ფუნქციებში შედის.[footnoteRef:318]  [317:  საქართველოს კანონი „მეწარმეთა შესახებ“, მუხლები 9, 65. ]  [318:  EBRD, Corporate Governance in Transition Economies Georgia Country Report, December 2017, p. 9, https://2017.tr-ebrd.com/downloads/] 



2.5.2. მენეჯერთა ანაზღაურების გამჭვირვალობა

კანონი კერძო კომპანიებს შრომის ანაზღაურების პოლიტიკის შემუშავებას არ ავალდებულებს, თუმცა საქართველოში მოქმედი რამდენიმე კომპანიის საორგანიზაციო სტრუქტურაში არსებობს ანაზღაურების კომიტეტი. ეროვნული ბანკის მიერ დამტკიცებული კორპორაციული მართვის კოდექსი ასევე იძლევა რეკომენდაციას, რომ ბანკებმა, საერთაშორისოდ აღიარებულ კორპორაციულ სტანდარტებთან შესაბამისობის უზრუნველსაყოფად, შექმნან ანაზღაურების კომიტეტები.[footnoteRef:319]   [319:  საქართველოს ეროვნული ბანკი, კომერციული ბანკების კორპორაციული მართვის კოდექსი, 2018 წლის 26 სექტემბერი, მუხლი 10,      
https://matsne.gov.ge/ka/document/view/4333402?publication=0    ] 


ამ ანგარიშის მიზნებისთვის შესწავლილი 20 უმსხვილესი კომპანიიდან მხოლოდ 3 კომპანია აქვეყნებს მაღალი რანგის მენეჯერების სახელებს, გვარებსა და წლიურ ანაზღაურებას. მათი ანგარიშები ასევე შეიცავს ინფორმაციას სამეთვალყურეო საბჭოს წევრებისა და  ხელმძღვანელი პირების ანაზღაურების შესახებ.[footnoteRef:320]  [320:  „საერთაშორისო გამჭვირვალობა - საქართველოს“ მიერ შესწავლილი ქვეყნის 20 უმსხვილესი კომპანიის ვებ-გვერდების მიმოხილვა (ჟურნალ „ფორბს საქართველოს“ მიხედვით), 2020 წლის დეკემბერი.  ] 



2.5.3. ინტერესთა შეუთავსებლობა

კანონი „მეწარმეთა შესახებ“ ადგენს, რომ სამეთვალყურეო საბჭო ზედამხედველობას უნდა უწევდეს აღმასრულებელი დირექტორების მართვას, შერჩევასა და გათავისუფლებას. კანონი აგრეთვე მოითხოვს, რომ სამეთვალყურეო საბჭომ დაამტკიცოს ორგანიზაციის სტრატეგია და, ასევე, ორგანიზაციის ბიუჯეტი. თუმცა კანონი არ მიუთითებს, რომ კომპანიის სტრატეგიის დამტკიცება ან რისკების განსაზღვრა საბჭოს ძირითად ფუნქციებში შედის. კომერციული ბანკების შემთხვევაში, კანონმდებლობა უფრო ცალსახაა და მოითხოვს, რომ ეს ამოცანები სამეთვალყურეო საბჭომ შეასრულოს. ამასთან ერთად, საბჭოს ის წევრები, რომლებსაც აშკარა ინტერესთა შეუთავსებლობა აქვთ, ვალდებული არიან, თავი შეიკავონ ხმის მიცემისგან ზემოხსენებული გადაწყვეტილებების მიღებისას. ბანკებს ინტერესთა შეუთავსებლობის შესახებ დამატებითი რეგულაციების შესრულებაც ევალებათ.[footnoteRef:321]   [321:  EBRD, Corporate Governance in Transition Economies Georgia Country Report, December 2017, p. 10,  https://2017.tr-ebrd.com/downloads/] 


„ფასიანი ქაღალდების ბაზრის შესახებ“ კანონში ბოლო პერიოდში შეტანილი ცვლილებები საწარმოსთან დაკავშირებულ პირთა გარიგებების დამტკიცებისა და გასაჯაროების შესახებ უფრო მკაფიო მითითებებს შეიცავს. ეს გარიგებები სამეთვალყურეო საბჭოს ან აქციონერთა საერთო კრების მიერ უნდა დამტკიცდეს და კომპანიის საფინანსო ანგარიშგებებში უნდა აისახოს. კომერციული ბანკების კორპორაციული მართვის კოდექსი რეკომენდაციას იძლევა, რომ სამეთვალყურეო საბჭოს წევრებმა ინტერესთა შეუთავსებლობასთან და დაკავშირებული პირების გარიგებებთან დაკავშირებულ საკითხებზე გადაწყვეტილებების მიღებისას ხმის მიცემისგან თავი შეიკავონ. „ფასიანი ქაღალდების ბაზრის შესახებ“ კანონი ადგენს, რომ საწარმოს სამეთვალყურეო საბჭოს წევრებმა და მაჟორიტარმა აქციონერებმა თავი უნდა შეიკავონ ფინანსურ გარიგებებთან დაკავშირებული ისეთი საკითხების გადაწყვეტაში მონაწილეობისაგან, სადაც აშკარა ინტერესთა შეუთავსებლობა იკვეთება. რაც ეხება მონიტორინგის განხორციელებას, ბოლო 10 წელზე მეტი ხნის განმავლობაში სასამართლოებმა და, კომპანიასთან დაკავშირებული პირების უნებართვო ან გაუსაჯაროებელი გარიგებების არამიზნობრივი გამოყენების შემთხვევაში, მარეგულირებელმა უწყებებმა კომპანიებს მხოლოდ რამდენიმე ჯარიმა დააკისრეს. კომპანიების უმეტესობა მათთან დაკავშირებული პირების გარიგებებსა და ფინანსურ ანგარიშგებებს სათანადოდ კვლავ არ ასაჯაროებს. საჯაროობის არარსებობა და არასათანადო ბუღალტრული აღრიცხვა ქართული კომპანიების პრობლემად რჩება. დამოუკიდებელი აუდიტორების მიერ კომპანიებთან დაკავშირებული პირების გარიგებების შემოწმება დღემდე სავალდებულო არ არის.[footnoteRef:322]   [322:  იქვე, გვ. 14-15.  ] 


რაც ეხება მსხვილი კერძო კომპანიების დირექტორთა საბჭოს წევრებისა და სხვა ხელმძღვანელი პირების  ინტერესთა შეუთავსებლობასთან დაკავშირებული ინფორმაციის გასაჯაროებას, ამგვარი პრაქტიკა საქართველოში არ არსებობს. ამ ანგარიშის მიზნებისთვის შესწავლილი 20 უმსხვილესი კომპანიიდან აღნიშნული ინფორმაცია წლიურ ანგარიშებში ან ვებ-გვერდის მეშვეობით არც ერთს არ გამოუქვეყნებია.   

3. სამოქალაქო საზოგადოების შეფასების კატეგორიები 

3.1.1. დამოუკიდებელი მედია 

საქართველოს კონსტიტუციით დაცულია მედიის თავისუფლება და აკრძალულია საინფორმაციო საშუალებების ცენზურა. სახელმწიფოს ან კერძო პირებს არ აქვთ მასობრივი ინფორმაციის ან მისი გავრცელების საშუალებათა მონოპოლიზაციის უფლება.[footnoteRef:323] ცენზურა აკრძალულია და საინფორმაციო საშუალებების სარედაქციო პოლიტიკის დამოუკიდებლობა კონსტიტუციით არის უზრუნველყოფილი.  [323:  საქართველოს კონსტიტუცია, 24 აგვისტო, 1995, მუხლი 17. ] 


ზოგადად, საქართველოს  მედიის თავისუფლების კუთხით ძლიერი კანონმდებლობა აქვს. კანონმდებლობა არაერთ დებულებას შეიცავს, რომლებიც მედიას არაჯეროვანი ჩარევისგან იცავს და სარედაქციო თავისუფლებას უზრუნველყოფს. გამოხატვის (და, მათ შორის, მედიის) თავისუფლება დაცულია კონსტიტუციით,[footnoteRef:324] კანონით „სიტყვისა და გამოხატვის თავისუფლების შესახებ“[footnoteRef:325] და კანონით „მაუწყებლობის შესახებ“.[footnoteRef:326] [324:  იქვე, მუხლი 17. ]  [325:  კანონი „სიტყვისა და გამოხატვის თავისუფლების შესახებ“, 24 ივნისი, 2004, მუხლი 3. ]  [326:  კანონი „მაუწყებლობის შესახებ“, მიღებულია 2003 წლის 12 დეკემბერს, მუხლი 60. ] 


სამაუწყებლო ლიცენზიასა და ავტორიზაციას გასცემს საქართველოს კომუნიკაციების ეროვნული კომისია, რომელიც დამოუკიდებელი მარეგულირებელი ორგანოა.[footnoteRef:327]   [327:  იქვე, მუხლები 1, 36, 43. ] 


სამწუხაროდ, ქართული მედიის დამოუკიდებლობა პრაქტიკაში სათანადოდ უზრუნველყოფილი არ არის. ხშირ შემთხვევაში, ხელისუფლება დამოუკიდებელ ტელეკომპანიებზე ზეწოლისთვის ფინანსურ და პოლიტიკურ ბერკეტებს იყენებს. მაგალითად, რამდენიმე წლის წინ საზოგადოებრივი მაუწყებლის სამეურვეო საბჭომ გენერალურ დირექტორად ვასილ მაღლაფერიძე აირჩია. მანამდე ვასილ მაღლაფერიძე ბიძინა ივანიშვილის (მმართველი პარტიის „ქართული ოცნების“ დამაარსებლის და ბოლო პერიოდში მისი ლიდერის) ოჯახის კუთვნილ ტელეკომპანიებსა და საინფორმაციო საშუალებებში საკვანძო თანამდებობებზე მუშაობდა. მაღლაფერიძის გენერალურ დირექტორად დანიშვნის შემდეგ, ივანიშვილის იმ მედია კომპანიების ათეულობით თანამშრომელი, სადაც მაღლაფერიძე მუშაობდა, სამუშაოდ საზოგადოებრივ მაუწყებელში გადავიდა და ზოგი მათგანი ხელმძღვანელ თანამდებობებზეც დაინიშნა.[footnoteRef:328]    [328:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 152, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020 ] 


ბოლო წლებში დამოუკიდებელი და კრიტიკულად განწყობილი საინფორმაციო საშუალებების დათრგუნვის სხვა შემთხვევებსაც ჰქონდა ადგილი. როგორც ზემოთ აღინიშნა, ორი დამოუკიდებელი ტელეკომპანიის, „ტვ პირველისა“ და „მთავარი არხის“, მფლობელები შევიწროების ობიექტად იქცნენ, მათ მიმართ სისხლისსამართლებრივი გამოძიება დაიწყო და დაკითხვისთვის ხშირად იბარებდნენ გენერალურ პროკურატურაში.[footnoteRef:329] [footnoteRef:330] ამასთან ერთად, რამდენიმე ჟურნალისტი მძიმედ დაშავდა პოლიციის სპეცრაზმის მიერ 2019 წლის 20 ივნისს პარლამენტის წინ მიმდინარე აქციის დაშლისას და, ასევე, ერთი წლის შემდეგ, 2020 წლის 8 ნოემბრის ღამეს, როდესაც ისინი ცენტრალური საარჩევნო კომისიის წინ მიმდინარე აქციას აშუქებდნენ.[footnoteRef:331] 2019 წლის 20 ივნისის აქციაზე დაშავებული მრავალი ჟურნალისტი აცხადებდა, რომ აქციის დასაშლელად მისული სპეცრაზმელები მათ რეზინის ტყვიებს დამიზნებით ესროდნენ.[footnoteRef:332]    [329:  „ღია საზოგადოების ფონდი“, „არასამთავრობო ორგანიზაციების განცხადება ნიკა გვარამიასთვის ბრალის წარდგენის შესახებ“, 9 აგვისტო, 2019, https://osgf.ge/arasamtavrobo-organizaciebis-ganckhadeba-nika-gvaramiastvis-bralis-wardgenis-shesakheb/]  [330:  JAM News, „ტვ პირველის“ დამფუძნებელი ამბობს, რომ მის მამას არხის სარედაქციო პოლიტიკის გამო დაემუქრნენ“, 21 ოქტომბერი, 2020, https://jam-news.net/ge/avto-wereteli-ambobs-rom-tv-pirvelis-gamo-emuqrebian/
 OECD Anti-Corruption Network (ACN), Istanbul Anti-corruption Action Plan Fourth Round of Monitoring Progress]  [331:  Media Checker, „ცესკოსთან მიმდინარე აქციის გაშუქებისას დაშავდნენ გადამღები ჯგუფები და დაზიანდა ტექნიკა“, 9 ნოემბერი, 2020, https://www.mediachecker.ge/ka/mediagaremo/article/85135-cekosthan-mimdinare-aqciis-gashuqebisas-dashavdnen-gadamghebi-jgufebi-da-dazianda-teqnika]  [332:  რადიო თავისუფლება, „20 ივნისის ღამეს დაშავებული ჟურნალისტების საქმეზე ცალცალკე გამოძიება არ მიმდინარეობს“, 26 ივლისი, 2019, https://www.radiotavisupleba.ge/a/30077364.html] 


ამასთან ერთად, საზოგადოებრივი მაუწყებლის აჭარის ტელევიზიის გენერალური დირექტორი იმპიჩმენტის გზით გადააყენეს, რაც, სავარაუდოდ, მედიის საქმიანობაში პოლიტიკური ჩარევის კიდევ ერთი შემთხვევა იყო. ახალი გენერალური დირექტორის დანიშვნიდან მოკლე ხანში, აჭარის ტელევიზიიდან არაერთი ჟურნალისტი დაითხოვეს. არხის რამდენიმე ჟურნალისტმა და არასამთავრობო ორგანიზაციებმა ეს ქმედება ხელისუფლების მიერ ტელეკომპანიების სარედაქციო პოლიტიკის შეცვლის და საკუთარ დღის წესრიგზე მორგების მცდელობად შეაფასა.[footnoteRef:333]  [333:  „საერთაშორისო გამჭვირვალობა - საქართველო“, „საქართველოს ეროვნული ანტიკორუფციული სისტემის შეფასება 2020“, 26 ივნისი, 2020, გვ. 153, https://www.transparency.ge/ge/post/sakartvelos-erovnuli-antikorupciuli-sistemis-shepaseba-2020 ] 


ბოლო წლების კიდევ ერთი ძირითადი ტენდენციაა მედიის პოლარიზაცია, რაც პოლარიზებული პოლიტიკური სისტემით და იმ გარემოებით აიხსნება, რომ საინფორმაციო საშუალებები კონკრეტული პოლიტიკური პარტიების დღის წესრიგს ემსახურებიან.  შესაბამისად, ხშირია შემთხვევები, როცა პოლიტიკური დანიშვნები საინფორმაციო საშუალებების სარედაქციო პოლიტიკაზე პირდაპირ ზემოქმედებას ახდენს.[footnoteRef:334] იმის მიუხედავად, რომ მედიის სექტორში გახორციელებულმა რამდენიმე რეფორმამ მედიის მფლობელობის გამჭვირვალობა გააუმჯობესა, მედიის მფლობელები სარედაქციო პოლიტიკაში კვლავ ერევიან.[footnoteRef:335]  [334:  იქვე, გვ. 154. ]  [335:  იქვე, გვ. 156. ] 


ეთიკის სტანდარტების დაცვა ბევრი ქართული საინფორმაციო საშუალებისთვის კიდევ ერთ გამოწვევას წარმოადგენს. მაუწყებლების მიერ მომზადებული სიუჟეტები ხშირად ხასიათდება  მანიპულაციითა და ეთიკის სტანდარტების დარღვევით.  ეს განსაკუთრებით თვალშისაცემია წინასაარჩევნო პერიოდში. პროფესიული მედია ასოციაციების არაერთი მცდელობის მიუხედავად, ჟურნალისტებს შორის კეთილსინდისიერების პრინციპების დანერგვა კვლავ გამოწვევად რჩება. ხშირია სიძულვილის ენის გამოყენებისა და დეზინფორმაციის გავრცელების შემთხვევები.[footnoteRef:336]  [336:  იქვე, გვ. 159-161. ] 


კორუფციის ფაქტების მხილებასა და გამოძიებას ქართულ მედიასივრცეში რამდენიმე გადაცემა ეთმობა, თუმცა, შეზღუდული რესურსებისა და სხვა შემაფერხებელი ფაქტორების გამო, ამ ტიპის გადაცემების რიცხვი მცირეა. საქართველოში საგამოძიებო ჟურნალისტიკას ასევე აფერხებს კორუფციის თემაზე ანალიტიკური მასალების ნაკლებობა და ხელისუფლების მიმართ ლოიალურად განწყობილი არხების პასიურობა კორუფციის გახმაურებული საქმეების გაშუქების  კუთხით.[footnoteRef:337] [337:  იქვე, გვ. 162-163.] 



3.1.2. სამოქალაქო საზოგადოების მონაწილეობა ბიზნესის კეთილსინდისიერების უზრუნველყოფაში

ქართული სამოქალაქო საზოგადოების ორგანიზაციებსა და კერძო სექტორს შორის თანამშრომლობას შეზღუდული ხასიათი აქვს. კერძო სექტორი იშვიათად იწვევს სამოქალაქო საზოგადოების ორგანიზაციებს ისეთ აქტივობებში მონაწილეობის მისაღებად, რომლებიც მისი ანგარიშვალდებულების გაზრდას, კორპორაციულ სოციალურ პასუხისმგებლობას ან კორპორაციული მართვის სტანდარტების შემუშავებას ეხება.    

არსებობს რამდენიმე სფერო, სადაც სამოქალაქო საზოგადოების ორგანიზაციები და კერძო სექტორი ერთმანეთთან თანამშრომლობენ. მათი თანამშრომლობის ერთ-ერთი ადგილი იუსტიციის სამინისტროსთან მოქმედი ანტიკორუფციული საბჭოა, რომლის ფარგლებშიც სამოქალაქო სექტორი და ბიზნესის წარმომადგენლები ეროვნული ანტიკორუფციული სტრატეგიისა და სამოქმედო გეგმის შემუშავების პროცესში იყვნენ ჩართული.[footnoteRef:338] მათი ერთობლივი ინიციატივების სხვა მაგალითები არ არსებობს.  [338:  იქვე, გვ. 81. ] 


3.1.3. ბიზნესის კეთილსინდისიერების მონიტორინგი სამოქალაქო საზოგადოების მიერ

საქართველოში რამდენიმე ძლიერი და წარმატებული სადამკვირვებლო არასამთავრობო ორგანიზაცია არსებობს, რომლებიც მუდმივად ახდენენ ბიზნესის კეთილსინდისიერების მონიტორინგს და ავლენენ სახელმწიფო შესყიდვებთან და მთავრობასა და კერძო სექტორს შორის დადებულ მსხვილ კომერციულ კონტრაქტებთან დაკავშირებულ კორუფციის შემთხვევებს. წლების განმავლობაში, სადამკვირვებლო არასამთავრობო ორგანიზაციებმა უამრავი გახმაურებული კორუფციის ფაქტი გამოავლინეს, რომლებიც ხელისუფლების მაღალჩინოსნებისა და კერძო კომპანიების კორუფციულ საქმიანობაში მონაწილეობას ეხებოდა.  

“საერთაშორისო გამჭვირვალობა - საქართველომ“ შეისწავლა პოლიტიკური თანამდებობის პირებთან დაკავშირებული მთელი რიგი კერძო კომპანიების მიერ მმართველი პარტიის სასარგებლოდ განხორციელებული საეჭვო პოლიტიკური შემოწირულობები. ბევრმა  კომპანიამ, რომლებმაც მმართველი პარტიის სასარგებლოდ შემოწირულობები გაიღო, თითქმის 15 მლნ ლარის ღირებულების სახელმწიფო კონტრაქტები მიიღო. ამის საპირისპიროდ, 2020 წლის საგანგებო მდგომარეობის დროს (რომელიც COVID-19-ის პანდემიის გამო გამოცხადდა), „ქართული ოცნების“ და პრეზიდენტ სალომე ზურაბიშვილის შემომწირველებთან დაკავშირებულმა რამდენიმე კომპანიამ პირდაპირი შესყიდვის გზით ჯამში 45 მლნ ლარზე მეტი ღირებულების კონტრაქტები მიიღო.[footnoteRef:339]   [339:  „საერთაშორისო გამჭვირვალობა - საქართველო“, „კორუფცია და ანტიკორუფციული პოლიტიკა საქართველოში: 2016-2020 წლები“, 20 ოქტომბერი, 2020, https://transparency.ge/ge/post/korupcia-da-antikorupciuli-politika-sakartveloshi-2016-2020-clebi ] 


ქვეყანაში მოქმედი რამდენიმე არასამთავრობო ორგანიზაცია რეგულარულად ორგანიზდება[footnoteRef:340] კორუფციის წინააღმდეგ ბრძოლასთან დაკავშირებული საკითხების ირგვლივ, რაც ხანდახან გულისხმობს ერთობლივი განცხადებების გავრცელებას, მრგვალი მაგიდის განხილვების მოწყობასა და კამპანიების ორგანიზებას ქვეყანაში ანტიკორუფციული რეფორმების ხელშეწყობის, მათ შორის, მაღალი დონის კორუფციისა და ბიზნესის კორუფციის წინააღმდეგ ბრძოლის მიზნით. ბევრი ეს ორგანიზაცია აქტიურად არის ჩართული კორუფციის სხვადასხვა ფორმების გამოკვლევაში, როგორებიცაა სახელმწიფო შესყიდვებთან დაკავშირებული კორუფცია,[footnoteRef:341] ე.წ. „მბრუნავი კარის“ პრობლემა[footnoteRef:342] და მაღალი რანგის თანამდებობის პირებსა და კერძო კომპანიებს შორის უკანონო ბიზნეს გარიგებები.[footnoteRef:343] [340:  „ინფორმაციის თავისუფლების განვითარების ინსტიტუტი“ (IDFI), „არასამთავრობო ორგანიზაციები ხელისუფლებას მოუწოდებენ შექმნას დამოუკიდებელი ანტიკორუფციული ორგანო“,  
8 ივლისი, 2020, https://idfi.ge/ge/joint-statement-of-ngos-253 ]  [341:  „ინფორმაციის თავისუფლების განვითარების ინსტიტუტი“ (IDFI), „გამჭვირვალე საჯარო შესყიდვების რეიტინგი - სახელმწიფო შესყიდვების კანონმდებლობისა და აღსრულების პროცესის შეფასება ევრაზიის რეგიონში და მის მიღმა“, 1 ნოემბერი, 2017, https://idfi.ge/ge/tppr_in_eurasia_and_beyond ]  [342:  „საერთაშორისო გამჭვირვალობა - საქართველო“, „მბრუნავი კარის“ პრობლემა საქართველოში: კანონმდებლობა და აღსრულების ხარვეზები“, 9 ივლისი, 2019, https://transparency.ge/ge/blog/mbrunavi-karis-problema-sakartveloshi-kanonmdeblobisa-da-agsrulebis-xarvezebi ]  [343:  OECD Anti-Corruption Network for Eastern Europe and Central Asia, Business Integrity in Eastern Europe and Central Asia, 2016, pp. 36-39, http://www.oecd.org/corruption/acn/Business-Integrity-in-Eastern-Europe-and-Central-Asia-ENG.pdf ] 

